
	讘砖讬讚讛 转讬讘讛 讜诪讙讚诇. 驻讬专砖 讘拽讜谞讟' 诪讛 砖讗讬谉 讻谉 讘讗专抓 讛注诪讬诐 讜专讘讬 讛讬讗 讜谞专讗讛 砖专讜爪讛 诇驻专砖 砖讬讚讛 转讬讘讛 讜诪讙讚诇 讚讜拽讗 讜诇讛讻讬 诇讗 诪爪讬 诇讗讜拽讜诪讬 讻专' 讬讜住讬 讘专 专讘讬 讬讛讜讚讛 讚讛讗 讛讜讗 诪讟讛专 讗驻讬' 讘讗专抓 讛注诪讬诐 讜讘讞谞诐 驻讬' 讻谉 讚讛讗 注诇 讻专讞讱 砖讬讚讛 转讬讘讛 讜诪讙讚诇 诇讗讜 讚讜讜拽讗 谞拽讟 讗诇讗 诪砖讜诐 讚谞拽讟 讘讘专讬讬转讗 讗诇讗 讛讜讗 讛讚讬谉 讗驻讬' 专讜讻讘 注诇 讛住讜住 讻讬讜谉 讚住讘专 专讘讬 讗讛诇 讝专讜拽 诇讗 砖诪讬讛 讗讛诇 讻讚驻讬专砖 讘拽讜谞讟专住 讜讻讚诪讜讻讞 讚诪住讬拽 讚讘住讜专讬讗 注诇 讗讜讬专讛 诇讗 讙讝专讜 讜讗诐 讻谉 讻专' 讬讜住讬 谞诪讬 讗转讬讗 讜讛专讜爪讛 诇讬讻谞住 诇讛 讘讟讛专讛 讛讬讬谞讜 讘拽专讜谉 讗讜 专讜讻讘 注诇 讛住讜住 诪讛 砖讗讬谉 讻谉 讘讗专抓 讛注诪讬诐 讚讟诪讗 讜讻谉 诪砖诪注 讛诇砖讜谉 拽爪转 讚拽讗诪专 讜讗驻讬' 专讘讬 诇讗 拽讗 诪讟诪讗 讻讜' 讜诪砖诪注 讻专讘讬 讬讜住讬 讗转讬讗 讘驻砖讬讟讜转 讟驻讬 讜诪讬讛讜 注诇 讻专讞讱 讻专' 讬讜住讬 谞诪讬 诇讗 讗转讬讗 讗诇讗 诪讟注诐 讚诪住讬拽 讗诇讬讘讗 讚专讘讬 讚讬讜拽讗 讗专抓 讛注诪讬诐 诪砖讜诐 讚讙讝专讜 注诇 讗讜讬专讛 讜注诇 讙讜砖讛 讻讜': 讗诇讗 讘讗专抓 讛注诪讬诐 讚讙讝专讜 注诇 讙讜砖讛 讜注诇 讗讜讬专讛. 讜讛讗 讚诪讬讘注讬 诇谉 讘谞讝讬专 讘驻专拽 讻''讙 (讚祝 谞讚:) 讗专抓 讛注诪讬诐 诪砖讜诐 讙讜砖讛 讙讝专讜 注诇讬讛 讗讜 诪砖讜诐 讗讜讬专讛 讙讝专讜 讛讻讬 驻讬专讜砖讜 诪砖讜诐 讙讜砖讛 诪砖讜诐 讚诪讗讛讬诇 注诇 讛讙讜砖 讛讜讗 讜注砖讗讜讛讜 讞讻诪讬诐 讻诪讗讛讬诇 注诇 讛诪转 讜讬讻讜诇 诇讛讻谞住 砖诐 讘砖讬讚讛 转讬讘讛 讜诪讙讚诇 讗讜 讚讬诇诪讗 注诇 讛讗讜讬专 注爪诪讜 讜诇讗 讬讜讻诇 诇讛讻谞住 砖诐 讘砖讜诐 注谞讬谉 讜讛讻讗 讘砖诪注转讗 注诇 讙讜砖讛 讛讬讬谞讜 注诇 诪讙注 讙讜砖讛 讜注诇 讗讜讬专讛 讗讜 诪砖讜诐 诪讗讛讬诇 注诇 讛讙讜砖 讗讜 诪砖讜诐 讗讜讬专讛 诪诪砖: 讚讙讝专讜 注诇 讙讜砖讛 讜注诇 讗讜讬专讛. 讛拽砖讛 讛专讘 专' 讬注拽讘 讚讗讜专诇讬谞''砖 讚讘诪住讻转 讗讛诇讜转 (驻''讘 诪砖谞讛 讙) 转谞谉 讜讗诇讜 诪讟诪讗讬谉 讘诪讙注 讜讘诪砖讗 讜讗讬谉 诪讟诪讗讬谉 讘讗讛诇 注爪诐 讻砖注讜专讛 讜讗专抓 讛注诪讬诐 讜转讬专抓 讚诪讬讬专讬 讘注驻专 讛讘讗 诪讞讜爪讛 诇讗专抓 诇讗专抓 讜讛诪讗讛讬诇 注诇讬讜 讚诇讗 诪讟诪讗 讚诪砖讜诐 讗讜讬专 注爪诪讜 讙讝专讜 讜诇讗 诪砖讜诐 诪讗讛讬诇 注诇 讛讙讜砖 讜讗讬谉 诇砖讜谉 讗专抓 讛注诪讬诐 诪砖诪注 讻谉 讗讱 讬砖 诇讜诪专 讚讗讬讬专讬 讻讙讜谉 砖讬砖 讚祝 讗讜 讙砖专 砖专讗砖讜 讗讞讚 讘讗专抓 讜专讗砖讜 讛砖谞讬 讘讞讜爪讛 诇讗专抓 讜诪讜谞讞讬诐 讻诇讬诐 转讞转 专讗砖讜 砖讘讗专抓 讚讗讬谉 诪讘讬讗 讟讜诪讗讛 注诇讬讛谉 讜讟讛讜专讬谉 讗讬 谞诪讬 讗讬 诪砖讜诐 诪讗讛讬诇 注诇 讛讙讜砖 讙讝专讜 注诇讬讛 讗讬讻讗 诇讗讜拽诪讬 讻专' 砖诪注讜谉 讚讗诪专. 拽讘专讬 注讜讘讚讬 讻讜讻讘讬诐 讗讬谉 诪讟诪讗讬谉 讘讗讛诇 讜诇讗 讛讞诪讬专讜 注诇 讗专抓 讛注诪讬诐 讬讜转专 诪拽讘专讬 注讜讘讚讬 讻讜讻讘讬诐 注爪诪讜 讜注讜讚 转讬专抓 专讘讬谞讜 转诐 讚讛讛讬讗 诪砖谞讛 拽讜讚诐 砖讙讝专讜 注诇 讗讜讬专讛 讻讚讗诪专讬谞谉 讘驻专拽 拽诪讗 讚砖讘转 (讚祝 讟讜:) 讚诪注讬拽专讗 讙讝专讜 讗谞讙讬注转 讙讜砖讜 讜转讜 诇讗: 讗注''讙 讚讗诪讬专讛 诇注讜讘讚 讻讜讻讘讬诐 砖讘讜转 诪砖讜诐 讬砖讜讘 讗专抓 讬砖专讗诇 诇讗 讙讝专讜 专讘谞谉. 讗讘诇 诪砖讜诐 诪爪讜讛 讗讞专转 诇讗 讛讬讬谞讜 诪转讬专讬谉 讗诪讬专讛 诇注讜讘讚 讻讜讻讘讬诐 讘诪诇讗讻讛 讚讗讜专讬讬转讗 讻讚诪讜讻讞 讘驻专拽 讛讚专 (注讬专讜讘讬谉 讚祝. 住讞.) 讛讛讜讗 讬谞讜拽讗 讚讗砖转驻讬讱 讞诪讬诪讬讛 讗转讜 诇拽诪讬讛 讚专讘讗 讗诪专 诇讛讜 诇砖讬讬诇讜 诇讗讬诪讬讛 讗讬 爪专讬讻讛 谞讬讞讬讬诪讜 诇讬讛 讗讙讘 讗讬诪讬讛 讜诇讻讗讜专讛 诪砖诪注 讚讘讬讜诐 讛诪讬诇讛 讛讬讛 砖讛讬讜 爪专讬讻讬谉 诇讞诪诪讜 讻讚讬 诇诪讜诇讜 讜拽讜讚诐 讛诪讬诇讛 讛讬讛 讚讗讬 诇讗讞专 讛诪讬诇讛 诪住讜讻谉 讛讜讗 讜讘诇讗 讗讬诪讬讛 诪讞诇诇讬谉 注诇讬讜 砖讘转 讜注''讬 注讜讘讚 讻讜讻讘讬诐 讗讬讬专讬 讛转诐 讻讚驻讬' 砖诐 讘拽讜谞讟' 讜讻谉 驻讬' 专''讞 讻讚讗诪专讬谞谉 讘驻专拽 诪驻谞讬谉 (砖讘转 讚祝 拽讻讟.) 讚讞讬讛 诪砖讘注讛 注讚 砖诇砖讬诐 讗驻讬诇讜 讗诪专讛 爪专讬讻讛 讗谞讬 讗讬谉 诪讞诇诇讬谉 注诇讬讛 讗转 讛砖讘转 讜讛讗 讚讗诪专 讘住讜祝 诪驻谞讬谉 注讚 诪转讬 驻转讬讞转 讛拽讘专 讗讘讬讬 (. 诪砖诪讬讛 讚专讘 讬讛讜讚讛) 讗诪专 砖诇砖讛 讜专讘讗 诪砖诪讬讛 讚专讘 讬讛讜讚讛 讗诪专 讝' 讜讗诪专讬 诇讛 诇' 诇讗 诇讞诇诇 注诇讬讛 砖讘转 拽讗诪专讬 讜驻诇讬讙讬 讗诇讗 诪专 讗诪专 讞讚讗 讜诪专 讗诪专 讞讚讗 讜诇讗 驻诇讬讙讬 讜讻讜诇讛讜 住''诇 讻谞讛专讚注讬 讚讗诪专讬 讞讬讛 讙' 砖讘注讛 砖诇砖讬诐 讜讚讜讞拽 诇讜诪专 讚诪注转 诇注转 讘注讬谞谉 讜讛讗 注讜讘讚讗 讛讜讛 转讜讱 讝' 砖诇 诪注转 诇注转 讜讛讗 讚讗诪专 讛转诐 诇注讬诇 讘讗讬讚讱 讬谞讜拽讗 讚讗讬砖转驻讬讱 讞诪讬诪讬讛 讜讗诪专 诇讛讜 专讘讛 谞讬讬转讜 诇讬讛 讞诪讬诪讬 诪讙讜 讘讬转讬讛 讜诪讜拽讬 诇讛 注诇 讬讚讬 注讜讘讚 讻讜讻讘讬诐 讜讚讗讬 讗讬住讜专讗 讚专讘谞谉 砖专讬 讘讞爪专 砖诇讗 注讬专讘讜 诪砖讜诐 诪爪讜转 诪讬诇讛 讗讘诇 讗讬住讜专讗 讚讗讜专讬讬转讗 讻讙讜谉 诇讞诪诐 诇讜 讞诪讬谉 讗住讜专 讜讗讬谉 诇诇诪讜讚 诪讻讗谉 讛讬转专 诇讜诪专 诇注讜讘讚 讻讜讻讘讬诐 诇讛讘讬讗 住驻专 讘砖讘转 讚专讱 讻专诪诇讬转 讚诇讗 讚诪讬 讚讚讜拽讗 诪砖讜诐 诪讬诇讛 讚讛讬讗 讙讜驻讛 讚讞讬讗 砖讘转 讛转讬专讜 讜诪讬讛讜 讘讛诇讻讜转 讙讚讜诇讜转 诪砖诪注 讚讗驻讬' 讗讬住讜专讗 讚讗讜专讬讬转讗 砖专讬 注诇 讬讚讬 注讜讘讚 讻讜讻讘讬诐 诇爪讜专讱 诪讬诇讛 砖驻讬专砖 讚诇讬转讜 诪转讜讱 讘讬转讗 讚专讱 专讛''专 诇驻讬 讝讛 讛讗 讚拽讗诪专 谞讞讬诐 诇讬讛 讗讙讘 讗讬诪讬讛 谞讜拽诪讛 转讜讱 讝' 讜讗诪专讛 爪专讬讻讛 讗谞讬 砖诪讞诇诇讬谉 注诇讬讛 砖讘转. 讜谞专讗讛 讚诇讗 讬转讻谉 诇讜诪专 讚谞讞讬诐 诇讬讛 注''讬 讬砖专讗诇 讚注''讬 讬砖专讗诇 讛讬讛 讗住讜专 诇讛专讘讜转 讘砖讘讬诇 拽讟谉 讻讚讗诪专 讘驻''拽 讚讞讜诇讬谉 (讚' 讟讜:) 讛诪讘砖诇 诇讞讜诇讛 讘砖讘转 讗住讜专 诇讘专讬讗 讙讝讬专讛 砖诪讗 讬专讘讛 讘砖讘讬诇讜 讗讘诇 注''讬 注讜讘讚 讻讜讻讘讬诐 谞讬讞讗 讚砖专讬 诇讛专讘讜转 讜砖诪讗 讚讜拽讗 诇爪讜专讱 讛诪讬诇讛 讛讜讗 讚砖专讬 讗讘诇 诇爪讜专讱 讚讘专 讗讞专 讗驻讬诇讜 注''讬 注讜讘讚 讻讜讻讘讬诐 讗住讜专 诇讛专讘讜转 讜讛讗 讚转谞谉 讘驻''讘 讚讘讬爪讛 (讚祝 讻讗:) 诇讗 讬讞诐 讗讚诐 讞诪讬谉 诇专讙诇讬讜 讗诇讗 讗''讻 专讗讜讬讬谉 诇砖转讬讛 讜讗诪专讬' 谞诪讬 讘讙诪专讗 讚讘讬爪讛 (讚' 讬讝.) 诪诪诇讗讛 讗砖讛 拽讚讬专讛 讘砖专 讗注''驻 砖讗讬谞讛 爪专讬讻讛 讗诇讗 诇讞转讬讻讛 讗讞转 讜讻谉 诪诪诇讗 谞讞转讜诐 讞讘讬转 砖诇 诪讬诐 讗注''驻 砖讗讬谞讜 爪专讬讱 讗诇讗 诇拽讬转讜谉 讗讞讚 诪砖讜诐 砖诪讞转 讬讜诐 讟讜讘 讛转讬专讜 讞讻诪讬诐 诇讛专讘讜转.: 讛讚专 讗诪专 讗讘讬讬. 驻讬' 诇讗 诪砖讜诐 拽讜砖讬讗 讚专讘讗 讞讝专 讘讜 讚讗讘讬讬 诇讗 讞砖讬讘 诇讬讛 驻讬专讻讗 讚住讘专 诇讗 驻诇讙讬谞谉 讚讬讘讜专讗 讚讗拽讜砖讬讗 讚专讘讗 诇讗 诪砖谞讬 诪讬讚讬 讗诇讗 谞专讗讛 诇讜 住讘专讗 诇讜诪专 讟驻讬 讚讘转专讜讬讬讛讜 诇讗 拽谞讛 讚讬讚 讘注诇 讛砖讟专 注诇 讛转讞转讜谞讛:





专诪讘"谉

讻诇 谞讻住讬 谞转讜谞讬诐 诇讱. 驻讬' 讗注"讙 讚注讘讚讗 讗讬拽专讬 谞讻住讬 讜讻讬讜谉 砖讗诪专 谞讻住讬 诇驻诇讜谞讬 注讘讚讬讜 讘讻诇诇 讗注"讙 讚诇讗 讗诪专 讻诇 讚诪砖诪注 讘驻专' 诪讬 砖诪转 (讘讘讗 讘转专讗 讚祝 拽"谞) 诪讬讛讜 讻砖讛讜讗 谞讜转谉 诇注讘讚讜 讗讬谉 讘诪砖诪注 砖讬讛讗 讙讬讟讜 讜诪转谞转讜 讘讗讬谉 讻讗讞讚 讗诇讗 讗"讻 驻讬专砖 讜讗诪专 讻诇 谞讻住讬 讜讛讬讬谞讜 讚拽讗诪专讬谞谉 讛讻讗 注爪诪讱 讜谞讻住讬 讜讛讻讗 讻诇 谞讻住讬. 



讛讗 讚转谞谉 讛讻讜转讘 讻诇 谞讻住讬讜 诇注讘讚讜 砖讬讬专 拽专拽注 讻诇 砖讛讜讗 诇讗 讬爪讗 诇讞讬专讜转. 驻讬' 专砖"讬 讝"诇 讗驻讬诇讜 讗诪专 讘讬转 讻讜专 驻诇讜谞讬 讚讻讬讜谉 讚谞讞讬转 诇砖讬讜专讗 讗诪专讬谞谉 诇讚讬讚讬讛 谞诪讬 砖讬讬专 讛讜讗讬诇 讜诇讗 讗诪专 诇讬讛 诇注爪诪讱. 讜专"砖 住讘专 诇注讜诇诐 讛讜讗 讘谉 讞讜专讬谉 讚诪讗讬 讚讙诇讬 讙诇讬 讜诪讗讬 讚诇讗 讙诇讬 诇讗 讙诇讬 讜诪讚拽讗诪专 专"砖 诇注讜诇诐 讛讜讗 讘谉 讞讜专讬谉 讜诇讗 讗诪专 讬爪讗 诇讞讬专讜转 诪砖诪注 讚讗驻讬诇讜 讞讜抓 诪讘讬转 讻讜专 拽专拽注 讜诇讗 诪爪专 诇讬讛 诪爪专讬诐 讚诇讗 拽谞讬 诇讬讛 砖讗专 谞讻住讬诐 讚诪爪讬 诪讚讞讬 诪讻诇 讞讚 讜讞讚 讗驻"讛 诇专"砖 讬爪讗 诇讞讬专讜转 讚讛讗 诇讗讜 拽专拽注 讛讜讗 讜诇讗 砖讬讬专讬讛 讜驻诇讙讬谞谉 讚讘讜专讗 讝讛讜 转讜拽祝 驻讬' 专砖"讬 讝"诇. 讜讗讬讻讗 诇诪讬讚拽 注诇讬讛 讗"讛 诪谞诇谉 讚转"拽 谞诪讬 诇讬转 诇讬讛 讚驻诇讙讬' 讚讘讜专讗 讛讗 讗讬讛讜 诇讗 讗讬讬专讬 讘诪驻诇讙 讚讘讜专讗 讻诇诇 讜专"砖 讟注诪讗 讚谞驻砖讬' 拽讗诪专. 
讜诇注谞讬谉 讛讚讬谉 注爪诪讜 砖讛讝讻讬专 讛专讘 讝"诇 拽砖讬讗 诇谉 讚讗讬 讗"诇 讞讜抓 诪讘讬转 讻讜专 拽专拽注 讜讚讗讬 拽谞讛 谞讻住讬诐 讚转谞谉 讞爪讬 砖讚讛 讗谞讬 诪讜讻专 诇讱 诪砖诪谞讬谉 讘讬谞讬讛诐 讜谞讜讟诇 讞爪讬 砖讚讛讜 讗诇诪讗 拽谞讛 讗注"讙 讚诪爪讬 讚讞讬 诇讬讛 诇讻诇 讛爪讚讚讬诐 讜诪"砖 诪砖讬讬专. 讜转讜 讚讙专住讬谞谉 讘驻"讘 讚讬讬谞讬 讙讝专讜转 (讚祝 拽"讟) 讛讛讜讗 讚讗诪专 诇讛讜 讚讬拽诇讗 诇讘专转' 讗讝讜诇 讬转诪讬 驻诇讜讙 讜诇讗 讬讛讘讬 诇讛 讚讬拽诇讗 住讘专 专' 讬讜住祝 诇诪讬诪专 讛讬讬谞讜 诪转谞讬转讬谉 讗"诇 讗讘讬讬 诪讬 讚诪讬 讛转诐 讻诇 讞讚 讜讞讚 诪爪讬 诪讚讞讬 诇讬讛 讛讻讗 讚讬拽诇讗 讙讘讬讬讛讜 讛讬讗 讜砖诪注讬谞谉 讚拽谞转' 讗讜转讜 讛讚拽诇 讜谞讜讟诇转讜 诪讛谉 讜诪讗讘讬讛谉 讜讗注"讙 讚诇讗 讗诪专 诇讛讜 讚拽诇 驻诇讜谞讬.
讜专讗讬转讬 诇专' 讬讜住祝 讛诇讜讬 讘谉 诪讬讙砖 讝"诇 砖住讜讘专 讜讻转讘 讻讬讜谉 讚讛讻讬 讚讬谞讗 诪讗谉 讚诪拽谞讬 诪讬讚讬 诇讞讘专讬讛 讗讙讘 讚' 讗诪讜' 拽专拽注 爪专讬讱 诇住讬讜诪讬 诇讬讛 讛谞讱 讚' 讗诪讜转 讚讻讬讜谉 讚诇讗 住讬讬诐 诇讬讛 讚' 讗诪讜转 讘驻讬' 诇讗 拽谞讛 讜诇讛讻讬 讗诪专讬谞谉讗拽谞讬谞讛讜 谞讬讛诇讬讛 讗讙讘 讗住讬驻讗 讚讘讬转讬讛 讚讛讜讗 诪拽讜诐 诪住讜讬诐 讜讗注"讙 讚讗诪专 讞爪讬 砖讚讛 讗谞讬 谞讜转谉 诇讱 诪砖诪谞讬谉 讘讬谞讬讛诐 讜谞讜转谉 诇讜 讞爪讬 砖讚讛讜 诪砖讜诐 讚诪住讬讬诐 诇讜 讛砖讚讛 讜诇讗 诪讛谞讬 讚' 讗诪讜转 住转诐 讗诇讗 诇讛专砖讗转 诪诇讜讛 讗讜 驻拽讚讜谉 讚讛讻讬 诪砖讚专讜 诪诪转讬讘转讗 讚讗驻讬诇讜 注诇 讚' 讗诪讜转 讚讗专抓 讬砖专讗诇 住诪讻讬谞谉 讚转拽谞转' 讛讬讗 讻讬 讛讬讻讬 讚诇讗 诇讬驻住讬讚 诪讗专讬 讞讜讘讗 讗讜 诪讗专讬 驻拽讚讜谞讗 讗诇讜 讚讘专讬 讛专讘 讛诇讜讬 讝"诇. 讜讗讬谞诐 谞讻讜谞讬诐 讘讝讛 讻诪讜 砖讻转讘谞讜.
讜转讜 拽砖讬讗 讛讗 讚讗诪专讬谞谉 讘驻' 讛诪讜讻专 讗转 讛讘讬转 (讘讘讗 讘转专讗 讚祝 住"讙) 转谞讜 讞诇拽 诇驻诇讜谞讬 讘谞讻住讬 砖拽谞讛 专讘讬注 讗诇讗 讚讗讬讻讗 诇诪讬诪专 讻讬讜谉 讚讘讻讜诇讛讜 谞讻住讬 拽谞讛 专讘讬注 讘讻诇 讗' 讜讗' 诪砖讚讜转讬讜 拽谞讛 讞诇拽讜 讜讛"诇 讻讗讜诪专 讞爪讬 砖讚讛 讗谞讬 诪讜讻专 诇讱 砖转专爪讛 讛专讘 讻专爪讜谞讜.
讗讘诇 讝讜 拽砖讛 诪谉 讛专讗砖讜谞讜转 讚讙专住讬谞谉 讘砖诇讛讬 驻专' 讘转专讗 讚诪谞讞讜转 (讚祝 拽"讟) 讗"专 讛讜谞讗 讘专 讞讬讬讗 讘讬转 讘讘讬转讬 讗谞讬 诪讜讻专 诇讱 诪专讗讛讜 注诇讬' 讜讗住讬拽谞讗 诪砖讜诐 讚讙专讬注讗 讜讬讚 讘注诇 讛砖讟专 注诇 讛转讞转讜谞讛 讜讗讬转讗 谞诪讬 讘诪住' 谞讚专讬诐 讜讙专住讬' 谞诪讬 讛转诐 讘诪谞讞讜转 讘讬转 讘讘讬转讬 讗谞讬 诪讜讻专 诇讱 讜谞驻诇 诪专讗讛讜 谞驻诇 注讘讚 讘注讘讚讬 讗谞讬 诪讜讻专 诇讱 讜诪转 诪专讗讛讜 诪转 讗诇诪讗 拽谞讛. 
讜专讬讗"祝 讝"诇 讻转讘 砖讬讬专 拽专拽注 讻诇 砖讛讜讗 住转诐 诇讗 讬讻讬诇 注讘讚讗 诇讘专讜专讬 讻诪讛 砖讜讬 诇谞驻砖讬讛. 讜讻谉 诪砖诪注讜转 讚讘专讬讜 讝"诇 讘讗诪转.
讜讛讗讬 驻讬' 讙讜驻讬讛 诇讗 诪砖转谞讬 诇讬讛 讘驻' 诪讬 砖诪转 (讘讘讗 讘转专讗 讚祝 拽"谞) 讚讗诪专讬谞谉 讛转诐 注砖讜 诪讟诇讟诇讬谉 砖讬讜专 讗爪诇 注讘讚 讻诇讜诪' 讘讬谉 讚砖讬讬专 诪讟诇讟诇讬 讻诇 砖讛讜讗 讗讜 拽专拽注 讻诇 砖讛讜讗 讚拽谞讬 诪讬讛转 讞讚 诪讬谞讬讬讛讜 讘诇砖讜谉 讻诇 谞讻住讬 诇讗 讬爪讗 讘谉 讞讜专讬谉 讜诪"砖 诪砖讬讬专 讻诇 讛拽专拽注 讜拽讜谞讛 诪讟诇讟诇讬 讗"谞 诪砖讬讬专 讻诇 讛诪讟诇讟诇讬诐 讜拽讜谞讛 拽专拽注讜转 讜诪"砖 诪砖讬讬专 诪拽爪转 讘拽专拽注 讜拽讜谞讛 讛砖讗专 讞讚 讚讬谞讗 讜讞讚 讟注诪讗 谞讬谞讛讜 讜注讜讚 讗转诪专 讛转诐 讗诪专 专讘讗 讗"专 谞讞诪谉 讞诪砖讛 注讚 砖讬讻转讘讜 讻诇 谞讻住讬讛诐 讜讻讜' 注讘讚 讚转谞谉 讜讻讜'. 讚诪砖诪注 讗驻讬诇讜 砖讬讬专 拽专拽注 讻诇 砖讛讜讗 讛讜讬 砖讬讜专 讜诇讗讜 诪砖讜诐 诪讘专专 砖讬注讜专讗 讚讻诇 砖讛讜讗 转谞谉 讜讘讛讛讬讗 讗讬讻讗 诇诪讬诪专 讚讛讛讬' 诇诇讬砖谞讗 讚诇讗 讗诪专 讻专讜转 讙讬讟讗 讗转诪专 讚诇讛讛讜讗 讟注诪讗 讜讚讗讬 讘注讬 讻诇 谞讻住讬讜. 讜诇讗 诪讞讜讜专. 
讜讗讬讻讗 讚讗诪专讬 讚讟注诪讬讛 讚转"拽 诪砖讜诐 讚诪注讬拽专讗 讻讜诇诇 讻诇 谞讻住讬讜 讜讛注讘讚 讘讻诇诇 讜注讻砖讬讜 讗诪专 讞讜抓 诪拽专拽注 驻诇讜谞讬 讬驻讙诐 讻诇诇 讛专讗砖讜谉 讜砖讬讬专 讘讜 讛讬诇讻讱 讛讜讛 诇讬讛 讻诪讬 砖讗诪专 讘讙讜驻讜 砖诇 注讘讚 讞讜抓 砖讻讬讜谉 砖谞讻谞住 讘讻诇诇 讜诇讗 驻诇讙讬谞谉 讚讘讜专讗 谞注砖讛 讻诇 讛谞讻诇诇 讚讘专 讗讞讚 讜专"砖 驻诇讬讙 注诇讬讛 讜驻诇讙讬谞谉 讚讘讜专讗 讜讝讛 讛驻讬' 讛谞讻讜谉 讜讻讱 驻讬' 讛专讘 专' 讬讜住祝 讛诇讜讬 讘谉 诪讬讙砖 讘驻' 诪讬 砖诪转 讜讚讗讬 砖讞讝专 讘讜 诪诪讛 砖讻转讘 讻讗谉 诇驻讬 砖讗讬谞讜 谞讻讜谉 讻诇诇. 讜讻转讘 讘诪住' 讘转专讗 转谞讬讗 讛讻讬 专"砖 讗讜诪专 讻诇 谞讻住讬 讜讻讜' 讞讜抓 诪讗' 诪专讬讘讜讗 砖讘讛谉 诇讗 讗诪专 讻诇讜诐 讞讜抓 诪注讬专 驻诇讜谞讬 讗注"驻 砖讗讬谉 砖诐 讗诇讗 讗讜转讛 注讬专 讜讗讜转讛 砖讚讛 诇讗 拽谞讛 砖讗专 谞讻住讬诐 讜拽谞讛 注爪诪讜 讘谉 讞讜专讬谉 讜讻砖谞讗诪专讜 讚讘专讬诐 诇驻谞讬 专' 讬讜住讬 讜讻讜'. 
讜讻讬讜谉 砖谞转讘专专 讚讬谞讬谞讜 砖讻转讘谞讜 讘诪拽谞讛 讚' 讗诪讜转 讘讞爪专讜 砖拽谞讛 爪专讬讻讬诐 讗谞讜 诇讛讜讚讬注 砖诇讗 讗诪专讜 讛讙讗讜谞讬诐 讝"诇 砖讛讬讗 转拽谞转诐 讗诇讗 讘诪讬 砖讗讬谉 诇讜 拽专拽注 砖住讜诪讻讬谉 注诇 讚' 讗诪讜转 砖诇 讗专抓 讬砖专讗诇 讗讜 砖诇 拽讘讜专讛 砖讗讬谉 讝讛 诪谉 讛讚讬谉 讻讚诪讜讻' 讘诪住' 谞讝讬拽讬谉 讘讘' 讜讘讙' 诪拽讜诪讜转. 讜谞"诇 砖诇讗 讛讜爪专讻讜 诇讻讱 讗诇讗 讘诪拽讜诐 砖讗讬谉 诇讛诐 讘讬转 讛讻谞住转 讬讚讜注 诇讻讜诇诐 讗诇讗 砖讻诇 讗' 讜讗' 讬砖 诇讜 诪拽讜诐 讬讚讜注 诇讬砖讬讘转讜 讜讝讛 讗讬谉 诇讜 讗讘诇 讘诪拽讜诐 砖讬砖 诇讛诐 讘讬转 讛讻谞住转 讬讚讜注 诇讻讜诇诐 讗讜 讘讬转 讛拽讘专讜转 砖拽谞讜 讗讘讜转诐 诪诪诪讜谉 爪讘讜专 讬讻讜诇讬谉 诇讛专砖讜转 讗讙讘谉 讜诇讛拽谞讜转 诪注讬拽专 讛讚讬谉 诇诪讛 讝讛 讚讜诪讛 诇讞爪专 砖诇 砖讜转驻讬谉 砖讗讬谉 讘讛 讚讬谉 讞诇讜拽讛. 讜讗住讬拽谞讗 诇砖诪注转讬' 讚驻诇讙讬谞谉 讚讘讜专讗 讜讗注"讙 讚讘驻' 讬砖 谞讜讞诇讬谉 驻诇讬讙讜 讘讛 专讘 诪专讬 讜专讘 讝讘讬讚 讛讛讬讗 讘讞讚讙讜驻讗 讛讜讗 讜讛讻讗 注讘讚 讜谞讻住讬诐 转专讬 讙讜驻讬 谞讬谞讛讜 讜讘转专讬 讙讜驻讬 驻诇讙讬谞谉 讻讚专讘讗 讚讗诪专 专讘讗 讘驻"拽 讚住谞讛讚专讬谉 (讚祝 讬') 驻诇讜谞讬 讘讗 注诇 讗砖转讬 讛讜讗 讜讗讞专 诪爪讟专驻讬谉 诇讛讜专讙讜 讗讘诇 诇讗 诇讛讜专讙讛 讜讛讻讗 诇讟注诪讬' 讗讝讬诇 讜诇驻讜诐 诪讗讬 讚讗讬转诪专 注诇讛 住讚"讗 讗讚诐 拽专讜讘 讗爪诇 注爪诪讜 讗诪专讬谞谉 讗爪诇 讗砖转讜 诇讗 讗诪专讬谞谉 讜诇讗 驻诇讙讬谞谉 讚讘讜专讗 讗诇讗 讘注爪诪讜 诪砖诪注 诇讻讗讜专讛 讚讛讻讗 谞诪讬 拽专讜讘 砖讘讗 讘讙讟 讗砖讛 讘讞讜爪讛 诇讗专抓 讜讻转讜讘 讘讜 诪转谞转 谞讻住讬诐 讗讬谞讜 谞讗诪谉 诇讜诪专 讘驻谞讬 谞讻转讘 讜讘驻谞讬 谞讞转诐 讗驻讬' 诇讙讘讬 讗砖讛 讚诇讗 驻诇讙讬谞谉 讚讘讜专讗 讘驻住讜诇 拽讜专讘讗 讗诇讗 讙讘讬 注爪诪讜 讜讗砖转讜 讗讘诇 讘砖讗专 拽专讜讘讬诐 注讚讜转 诪讬拽专讬 讜讻诇 注讚讜转 砖讘讟诇讛 诪拽爪转讛 讘讟诇讛 讻讜诇讛. 
讜诪讬讛讜 讻讬 诪注讬讬谞讗 讘砖诪注转讗 诇讗 讞讝讬谞讗 讚砖讬讬讱 诪驻诇讙 讚讘讜专讗 讚讛讻讗 讘讻讜诇讛讜 驻住讜诇讬 讚注讚讜转 讜诇讗 诪讚诪讬 诇讛讜 讘讙诪' 诇讛谞讱 讚讗诪专谉 讜诇驻讜诐 讛讻讬 讗讬讻讗 诇诪讬诪专 讚讛讗 诪讬诇转讗 诇讗 砖讬讬讻讗 讘讛谞讬 讚讛讻讗 注诇 驻讬 讛讙讟 砖讛讜讗 讻转讜讘 讘专讞讜拽讬诐 讛讬讗 谞砖讗转 讜拽专讜讘 讙诇讜讬讬 诪诇转讗 讘注诇诪讗 讛讜讗 讚诪讙诇讛 讚讛讬讬谞讜 讞转讬诪转讬讚讬讬讛讜 讚住讛讚讬 诇讗驻讜拽谉 诪讞砖砖讗 讘注诇诪讗 讚讞讬讬砖讬谞谉 讘讛 讜讗讬讛讬 注诇 驻讬 讛讙讟 讛讬讗 谞砖讗转 讜讗讬谉 讻讗谉 注讚讜转 砖讘讟诇讛 诪拽爪转讛 讘讟诇讛 讻讜诇讛 讻诇诇 讜讗讬谉 诪拽讜诐 诇讞讜砖 讗诇讗 砖讬讛讬讜 住讘讜专讬谉 诪转讞诇讛 砖讻诇 讙讟 砖讗讬谉 注讜砖讬谉 诪注砖讛 讘讻讜诇讜 讗讬谉 讚谞讬谉 讘诪拽爪转 砖讘讜 讜诪"讛 诪讚诪讜 诇讛 诇砖讬讬专 拽专拽注 讻诇 砖讛讜讗 诇讗 讬爪讗 讘谉 讞讜专讬谉 讗讘诇 讘讚讬谉 注讚讜转 砖讘讟诇讛 诪拽爪转讛 讘讟诇讛 讻讜诇讛 诇讗 砖讬讬讻讗 讻诇诇 讜诪"讛 诇讗 讛讜讛 拽砖讛 诇谉 诪讛转诐 讜讗砖讻讞谉 诇讬讛 诇专"讛 讝"诇. 讬专讜砖诇诪讬 讻转讘 讻诇 谞讻住讬讜 诇砖谞讬 讘谞讬 讗讚诐 讜讘讜 注讚讬诐 拽专讜讘讬诐 诇讝讛 讜专讞讜拽讬' 诇讝讛 专"讬 讗讜诪专 诪讗讞专 砖讛诐 驻住讜诇讬谉 诇讝讛 驻住讜诇讬谉 诇讝讛 讚诇讗 驻诇讙讬谞谉 讚讘讜专' 讘驻住讜诇讬 注讚讜' 讘讛讻"讙 讚注讚讜' 砖讘讟诇讛 诪拽爪转讛 讘讟诇讛 讻讜诇讛 讛讬讗.
讗讘诇 讛砖转讗 诪砖讻讞讬' 讛转诐 讘讙诪' 讚诪注专讘讗讬 讘讛讗讬 驻讬专拽讗 讛讻讬 讻转讘 讻诇 谞讻住讬讜 诇注讘讚讜 讗转 讗诪专 讛讜讗 讙讬讟讜 讛讜讗 诪转谞转讜 诪讛 讗转 注讘讚 诇讛 讘讙讟 讛讜讗 讜注专注讜专讜 讘讟诇 讗讜 讻诪转谞讛 讛讜讗 讜注专注讜专讜 拽讬讬诐 讬讘讗 讻讛讚讗 讻转讘 讻诇 谞讻住讬讜 诇讘' 讘谞讬 讗讚诐 讻讗讞讚 讜讛讬讜 讛注讚讬诐 驻住讜诇讬谉 诇讝讛 讜讻砖专讬诐 诇讝讛 专' 讝讬专讗 讘砖诐 专' 讗住讬 讗转驻诇讙讜谉 专' 讬讜讞谞谉 讜专"诇 讞讚 讗诪专 诪讗讞专 砖讛诐 驻住讜诇讬谉 诇讝讛 讜讻讜' 专' 讝讬专讗 诇讗 诪驻专砖 专' 讗讘讬谉 诪驻专砖 专' 讬讜讞谞谉 讗诪专 诪讗讞专 砖讛诐 驻住讜诇讬谉 诇讝讛 专讬砖 诇拽讬砖 讗诪专 驻住讜诇讬谉 诇讝讛 讜讻砖专讬谉 诇讝讛 讗"专 讗诇注讝专 诪转谞讬转讬谉 诪住讬讬注讗 诇专' 讬讜讞谞谉 诪讛 讛砖谞讬诐 谞诪爪讗 讗' 诪讛诐 拽专讜讘 讗讜 驻住讜诇 注讚讜转谉 讘讟诇讛 讗祝 讜讻讜' 讜专' 讬注拽讘 讘专 讗讞讗 讗诪专 讗转驻诇讙讜谉 讞讘专讬谉 讚专讘谞谉 讜专讘谞谉 讞讚 讗诪专 讬讗讜转 讗诪专 专"讗 讜讞"讗 讬讗讜转 讗诪专 专"讗 诪谉 讚诪专 讬讗讜转 讗"专 讗诇注讝专 注讜砖讛 注讚讜转 讗' 讘讗讬砖 讻注讚讜转 砖讘讟诇讛 诪拽爪转讛 讘讟诇讛 讻讜诇讛 诪谉 讚诪专 诇讗 讗"专 讗诇注讝专 讬讗讜转 谞注砖讛 讻砖转讬 讻转讬 注讚讬讜转 讻砖专讬诐 诇讝讛 讜驻住讜诇讬诐 诇讝讛 讜注讻砖讬讜 诇驻讬 讝讛 讛讬专讜砖诇诪讬 讻讬讜谉 砖注诇转讛 砖诪讜注讛 讝讜 讚驻诇讙讬谞谉 讚讘讜专讗 讛转诐 谞诪讬 驻诇讙讬谞谉 讜谞注砖讛 讻砖转讬 讻转讬 注讚讬诐 讻砖专讬诐 诇讝讛 讜驻住讜诇讬诐 诇讝讛.
讜专讘讬谞讜 讛讙讚讜诇 驻住拽 讘驻"拽 讚诪讻讜转 讻专' 讬讜讞谞谉 讜拽砖讬讗 诇讬讛 讛诇讻转讗 讗讛诇讻转讗.
讜讗驻砖专 讚讛讻讬 拽讗诪专讬 诪注专讘讗讬. 讚诇专"诇 讚讗诪专 讛转诐 驻诇讙讬谞谉 讚讘讜专讗 讜讛转诐 注讚讜转 砖讘讟诇讛 诪拽爪转讛 讘讟诇讛 讻讜诇讛 讜诪"讛 拽砖讛 诇讬讛 讘转专讜讜讬讬讛讜 讗"谞 诪注讬拽专讗 拽住"讚 讚讻讬讜谉 讚注诇 讘' 讘谞讬 讗讚诐 讛谉 诪注讬讚讬谉 诇讗 讚诪讬讗 诇注讚讜转 砖讘讟诇讛 诪拽爪转讛 讘讟诇讛 讻讜诇讛 讗诇讗 讟注诪讬讛 讚专' 讬讜讞谞谉 诪砖讜诐 讚诇讗 驻诇讙讬' 讚讘讜专讗 讜讛讬讬谞讜 讚讗诪专转 诇讗 讬讗讜转 讗诪专 专"讗 讻诇讜诪专 砖讗讬谉 讟注诪讜 讚专"讬 诪砖讜诐 讚注讚讜转 砖讘讟诇讛 诪拽爪转讛 讘讟诇讛 讻讜诇讛 讚讛讻讗 讻砖转讬 注讚讬讜转 讛讬讗 讗诇讗 讟注诪讬讛 讚专"讬 诪砖讜诐 讚诇讗 驻诇讙讬谞谉 讚讘讜专讗 讜讻诇 砖讟专 砖讘讟诇 诪拽爪转讜 讘讟诇 讻讜诇讜 讜讻谉 讛讚讬谉 讘注讘讚 砖讛讘讬讗 讙讬讟讜 讗讘诇 诇诪"讚 讬讗讜转 讗专"讗 讟注诪讬讛 讚专"讬 诪砖讜诐 驻住讜诇 注讚讜转 讛讜讗 讚讛"诇 讻注讚讜转 讗讞转 讜讻诇 注讚讜转 砖讘讟诇讛 诪拽爪转讛 讘讟诇讛 讻讜诇讛 讚讙诇讬 专讞诪谞讗 注"驻 砖谞讬诐 注讚讬诐 讗讜 砖诇砖讛 注讚讬诐 讜拽讬"诇 讻专' 讬讜讞谞谉 讗诇讬讘讗 讚诪"讚 讬讗讜转 讗诪专 专"讗 讜拽讬"诇 讚驻诇讙讬谞谉 讚讘讜专' 讜诇讗 拽砖讬讬谉 讗讛讚讚讬 讜注讜讚 讗谞讬 注转讬讚 诇讻转讜讘 讘注谞讬谉 讝讛 讘驻"拽 讚诪讻讜转 讘注谞讬谉 讗讬诇注讗 讜讟讜讘讬讛 讘住"讚.





专砖讘"讗

讜讗祝 注诇 讙讘 讚讗诪讬专讛 诇谞讻专讬 砖讘讜转 诪砖讜诐 讬砖讜讘 讗专抓 讬砖专讗诇 诇讗 讙讝专讜 专讘谞谉. 讜讚讜拽讗 诪砖讜诐 讬砖讜讘 讗专抓 讬砖专讗诇 讛转讬专讜, 讗讘诇 诪砖讜诐 诪爪讜讛 讗讞专转 诇讗 讛转讬专讜 砖讘讜转 讚注诇 讬讚讬 谞讻专讬 讘诪诇讗讻讛 讚讗讜专讬讬转讗, 讻讚诪讜讻讞 讘注讬专讜讘讬谉 (住讞, 讗) 讙讘讬 讛讛讜讗 讬谞讜拽讗 讚讗砖转驻讱 讞诪讬诪讬讛 讗转讜 诇拽诪讬讛 讚专讘讗, 讗诪专 诇讛讜 谞讬砖讬讬诇讜讛 诇讗讬诪讬讛, 讗讬 爪专讬讻讛 讜谞讬讞诪讜 诇讬讛 讗讙讘 讗讬诪讬讛, 讜讛讛讬讗 诇讻讗讜专讛 讘讬讜诐 讛诪讬诇讛 讛讜讬 讜诇爪讜专讱 讛诪讬诇讛 讜讗驻讬诇讜 讛讻讬 诇讗 讛转讬专 讗诇讗 讗讙讘 讗讬诪讬讛. 讜讗祝 注诇 讙讘 讚讛讛讬讗 诇讛讞诐 注诇 讬讚讬 讛谞讻专讬 讚讜拽讗 拽讗诪专 讜诇讗 注诇 讬讚讬 讬砖专讗诇, 讜讻谉 驻讬专砖 砖诐 专砖"讬 讝"诇 讜专"讞 讝"诇, 讜讻讚诪讜讻讞 谞诪讬 讘砖讘转 (拽讻讟 讗) 讚讞讬讛 诪砖讘注讛 讜注讚 砖诇砖讬诐 讗驻讬诇讜 讗诪专讛 爪专讬讻讛 讗谞讬 讗讬谉 诪讞诇诇讬谉 注诇讬讛 讗转 讛砖讘转 讗讘诇 注讜砖讬谉 诇讛 注"讬 讗专诪讗讬, 讗讘诇 讗诪讬专讛 诇谞讻专讬 讘诪诇讗讻讛 讚专讘谞谉 砖专讬 讜讛讬讬谞讜 讗讬讚讱 注讜讘讚讗 讚转诪谉 讘讗砖转驻讱 讞诪讬诪讬 讜讗诪专 诇讛讜 专讘讗 谞讬讬转讜 诇讬讛 讞诪讬诪讬 诪讙讜 讘讬转讗讬 讜诪讜拽讬 诇讛 注诇 讬讚讬 谞讻专讬 讜讘讞爪专 砖诇讗 注专讘讜.
讜诪讬讛讜 讘讛"讙 诪砖诪注 讛转诐 讚讗驻讬诇讜 诪诇讗讻讛 讚讗讜专讬讬转讗 砖专讬 注诇 讬讚讬 谞讻专讬 诇爪讜专讱 诪讬诇讛, 砖驻讬专砖 砖诐 讚诇讬诪专讜 诇讬讛 诇谞讻专讬 讚诇讬转讬讛 诪讙讜 讘讬转讗讬 讚专讱 专砖讜转 讛专讘讬诐, 讜诇驻讬 讚讘专讬讜 讗讬讚讱 注讜讘讚讗 讚讗诪专 诇讛讜 专讘讗 谞讬砖讬讬诇讜讛 诇讗讬诪讬讛 诇讗讜 诇爪讜专讱 诪讬诇讛 拽讗 讘注讬 诇讬讛 讗诇讗 诇爪讜专讱 讬谞讜拽讗 讜诇讗讞专 砖诇砖 砖谞转专驻讗, 讚讗讬 讘转讜讱 砖诇砖讛 诇诪讬诇讛 诪住讜讻谉 讛讜讗 讜讗驻讬诇讜 注诇 讬讚讬 讬砖专讗诇 砖专讬 诇诪讬讞诐 诇讬讛. 讜讬讜转专 诪讝讛 讻转讘转讬 讘诪拽讜诪讛 讘注讬专讜讘讬谉 (砖诐) 讜讘砖讘转 驻专拽 讛诪讬诇讛 讘注"讛.
讜讗讜诪专 专"讬 讝"诇 讚讗驻讬诇讜 诇住讘专讗 讝讜 讚讜拽讗 诇爪讜专讱 诪讬诇讛 砖专讬谞谉 讗诪讬专讛 诇谞讻专讬, 诪砖讜诐 讚讛讬讗 讙讜驻讛 诪讞诇诇讬谉 注诇讬讛 讗转 讛砖讘转, 讗讘诇 诇讜诪专 诇谞讻专讬 诇讛讘讬讗 住驻专 转讜专讛 讘砖讘转 诇拽专讜转 讘讜 讗住讜专 讜讗驻讬诇讜 讘讻专诪诇讬转 讚专讘谞谉 讜讛讻讗 诪砖讜诐 讬砖讜讘 讗专抓 讬砖专讗诇 讚讜拽讗 诇讗 讙讝专讜.



转谞讜 专讘谞谉 注讘讚 砖讛讘讬讗 讙讬讟讜 讜讻转讜讘 讘讜 注爪诪讱 讜谞讻住讬 拽谞讜讬讬谉 诇讱 注爪诪讜 拽谞讛. 讻诇讜诪专 讗祝 注诇 驻讬 砖诇讗 谞转拽讬讬诐 讘讞讜转诪讬讜 讗诇讗 砖讗诪专 讛讜讗 讘驻谞讬 谞讻转讘 讜讘驻谞讬 谞讞转诐 讜讻讚转谞谉 讘诪转谞讬转讬谉 (诇拽诪谉 讙讬讟讬谉 讟, 讗) 砖讝讜 讗讞转 诪谉 讛讚专讻讬诐 砖砖讜讜 讙讬讟讬 谞砖讬诐 诇砖讞专讜专讬 注讘讚讬诐, 讗讘诇 谞讻住讬诐 诇讗 拽谞讛 注讚 砖讬转拽讬讬诐 讘讞讜转诪讬讜.



讗讬讘注讬' 诇讛讜 讻诇 谞讻住讬 拽谞讜讬讬谉 诇讱 诪讛讜. 讛讻讗 讙专住讬谞谉 讻诇 诪砖讜诐 讚诇讗 讛拽谞讛 诇讜 讙讜驻讜 讘驻讬专讜砖 讜讛讬诇讻讱 讗讬 诇讗 驻讬专砖 讻诇 谞讻住讬 诇讗 讛讜讛 砖诪注讬谞谉 诇讬讛 [讚讙讜驻讜] 讘讻诇诇 诪转谞讛 讝讜, 讗讘诇 讘专讬砖讗 讙专住讬谞谉 注爪诪讱 讜谞讻住讬 讚讻讬讜谉 讚驻讬专砖 诇讜 注爪诪讱 讻诇 砖讗专 谞讻住讬诐 讘讻诇诇 谞讻住讬 讛诐 讜讗祝 注诇 讙讘 讚诇讗 讗诪专 讻诇 讜讻讚诪砖诪注 讘讘讘讗 讘转专讗 (拽诪讟, 讘).



 讛讗 讚转谞谉 讛讻讜转讘 讻诇 谞讻住讬讜 诇注讘讚讜 讬爪讗 讘谉 讞讜专讬谉 砖讬讬专 拽专拽注 讻诇 砖讛讜讗 诇讗 讬爪讗 讘谉 讞讜专讬谉. 讗住讬拽谞讗 讛转诐 讘驻专拽 诪讬 砖诪转 (讘讘讗 讘转专讗 拽谞, 讗) 讚拽专拽注 诇讗讜 讚讜拽讗 讚注砖讜 诪讟诇讟诇讬谉 砖讬讜专 讗爪诇 讛注讘讚, 讜驻讬专砖 专讘讬谞讜 砖诪讜讗诇 砖诐 讘诪砖讬讬专 拽专拽注 讗讜 诪讟诇讟诇讬谉 住转诐, 讜讟注诪讗 诪砖讜诐 讚讗讬 砖讬讬专 拽专拽注 讗诪专讬谞谉 讚讬诇诪讗 讙讜驻讜 砖诇 注讘讚 讛讜讗 讚砖讬讬专 讚讚讬谞讬讛 讻拽专拽注, 讜讗讬 砖讬讬专 诪讟诇讟诇讬谉 谞诪讬 讗诪专讬谞谉 讚讚讬诇诪讗 讙讜驻讜 砖诇 注讘讚 讛讜讗 讚砖讬讬专 讚拽专讬 诇讬讛 诪讟诇讟诇讬谉 诪砖讜诐 讚诪讬讟诇讟诇 讜谞讬讬讚, 讗讘诇 讗诐 驻讬专砖 讞讜抓 诪拽专拽注 驻诇讜谞讬 讗讜 讞讜抓 诪诪讟诇讟诇讬 驻诇讜谞讬 拽谞讛 注爪诪讜 讘谉 讞讜专讬谉.
讜讗讬谞讜 诪讞讜讜专, 讚讛讗 讗讬转诪专 讛转诐 讘讘讘讗 讘转专讗 (拽谞, 讘) 讞诪砖讛 注讚 砖讬讻转讘讜 讻诇 谞讻住讬讛诐, 注讘讚讜 讚转谞谉 讜讻讜', 讜砖诪注 诪讬谞讛 讚讗驻讬诇讜 驻讬专砖 讘讛讚讬讗 砖讬讜专讜 讜讗诪专 讞讜抓 诪拽专拽注 驻诇讜谞讬 讛讜讬 砖讬讜专. 讜注讜讚 讚讙专住讬谞谉 讘转讜住驻转讗 讚讘讘讗 讘转专讗 (驻"讟 讛"讚) 专讘讬 砖诪注讜谉 讗讜诪专 讗诐 讗诪专 讻诇 谞讻住讬 拽谞讜讬讬谉 诇驻诇讜谞讬 注讘讚讬 讞讜抓 诪讗讞讚 诪专讘讜讗 砖讘讛诐 诇讗 讗诪专 讻诇讜诐, 讞讜抓 诪注讬专 驻诇讜谞讬转 讜砖讚讛 驻诇讜谞讬转 讗祝 注诇 驻讬 砖讗讬谉 诇讜 讗诇讗 讗讜转讛 讛注讬专 讜讗讜转讛 砖讚讛 讝讻讛 注讘讚 讘谞讻住讬诐 讜拽谞讛 注爪诪讜 讘谉 讞讜专讬谉, 讻诇讜诪专 拽谞讛 注爪诪讜 讘谞讻住讬诐 讗诐 讛讬讜 砖诐 谞讻住讬诐 讬讜转专 讜拽谞讛 注爪诪讜 讘谉 讞讜专讬谉, 讜讗讬 谞诪讬 讛讻讬 驻讬专讜砖讗 讝讻讛 讘注爪诪讜 诪讻讞 讻诇 谞讻住讬, 讗诇诪讗 砖诪注转 诪讬谞讛 诇讻讗讜专讛 讚砖诪注讬谞讛讜 专讘讬 砖诪注讜谉 诇讞讻诪讬诐 讚讗驻讬诇讜 讘诪驻专砖 讞讜抓 诪注讬专 驻诇讜谞讬转 拽讗诪专讬 讚诇讗 讬爪讗 讘谉 讞讜专讬谉 讜诪砖讜诐 讛讻讬 讗诪专 诇讛讜 讗讬讛讜 讚讬爪讗 讘谉 讞讜专讬谉.
讗讘诇 专砖"讬 讝"诇 驻讬专砖 (讻讗谉) 讟注诪讗 诪砖讜诐 讚谞讞转 诇砖讬讜专讗 讜讻讬讜谉 讚谞讞转 诇砖讬讜专讗 讜诇讗 驻讬专砖 诇讜 注爪诪讱 拽谞讜讬 诇讱 讗诪专讬谞谉 讚砖讬讬专 谞诪讬 讙讜驻讜 砖诇 注讘讚 讜讻讬 拽讗诪专 讻诇 谞讻住讬 讗砖讗专 谞讻住讬诐 拽讗诪专 讜诇讞谞讜驻讬 诇讬讛, 讜讗诪专 诇讛讜 专讘讬 砖诪注讜谉 诇注讜诇诐 讛讜讗 讘谉 讞讜专讬谉 注讚 砖讬讗诪专 讻诇 谞讻住讬 讜讻讜' 讞讜抓 诪讗讞讚 诪专讘讜讗 砖讘讛诐, 讜诪讚拽讗诪专 诇注讜诇诐 讗砖诪注讬谞谉 讚诇讗 砖谞讗 讛讬讻讗 讚讗诪专 诇讜 讞讜抓 诪拽专拽注 驻诇讜谞讬 讚注讻砖讬讜 拽谞讛 讻诇 砖讗专 谞讻住讬诐 讻讬讜谉 砖驻讬专砖 讗转 讛砖讬讜专, 讜诇讗 砖谞讗 讛讬讻讗 讚诇讗 拽谞讛 砖讗专 谞讻住讬讜 讻讙讜谉 砖讗诪专 诇讜 讞讜抓 诪拽专拽注 讻诇 砖讛讜讗 讚注讻砖讬讜 讗讬谞讜 拽讜谞讛 讻诇讜诐 诪讻诇 讛拽专拽注讜转 讻讬讜谉 砖诇讗 驻讬专砖 讗转 讛砖讬讜专 讜讘讻诇 讗讞讚 讜讗讞讚 讗讬讻讗 诇诪讬诪专 讝讛讜 砖砖讬讬专, 讜讗讝讬诇 讛讻讗 讜诪讚讞讬 诇讬讛 诪讬谞讛 讜讗讝讬诇 讛讻讗 讜诪讚讞讬 诇讬讛 诪讬谞讛, 讜讗驻讬诇讜 讛讻讬 讛专讬 讛讜讗 讘谉 讞讜专讬谉 讚讛讜讗 诇讗讜 拽专拽注 讛讜讗 讜诇讗 诪讟诇讟诇讬谉 讛讜讗 讜诇讗 砖讬讬专讗, 讗诇诪讗 驻诇讙讬谞谉 讚讘讜专讗 讚讛讗 讻诇 谞讻住讬 拽讗诪专 诇讬讛 讜诇讗 拽谞讛 讗诇讗 注爪诪讜 诇讘讚.
讜讗祝 驻讬专讜砖 讝讛 讗讬谞讜 注讜诇讛 讬驻讛, 讞讚讗 讚诪谞讗 诇谉 讚转谞讗 拽诪讗 讚专讘讬 砖诪注讜谉 诇讬转 诇讬讛 驻诇讙讬谞谉 讚讘讜专讗, 讚诇诪讗 讟注诪讗 讚转谞讗 拽诪讗 讘讬谉 讘诪砖讬讬专 拽专拽注 诪驻讜专砖 讘讬谉 拽专拽注 住转诐 诪砖讜诐 讚谞讞讬转 诇砖讬讜专讗 讛讜讗 讜诇注讜诇诐 讘注诇诪讗 驻诇讙讬谞谉 讚讘讜专讗 讗讬转 诇讛讜. 讜注讜讚 讚讗祝 诇讚讘专讬 专砖"讬 讝"诇 诪讜讚讛 专讘讬 诪讗讬专 讘诪砖讬讬专 砖讚讛 驻诇讜谞讬转 讜讗讬谉 诇讜 讗诇讗 讗讜转讛 砖讚讛 讚讬爪讗 诇讞专讜转, 讚讻讬讜谉 讚诇讬转 诇讬讛 讗诇讗 讗讜转讛 砖讚讛, 讗讬 讗驻砖专 诇讜诪专 讚砖讬讬专讬 讗驻讬诇讜 诇注讘讚 讚讗诐 讻谉 讻诇 谞讻住讬 讚拽讗诪专 诇讬讛 讘诪讗讬 诪讬转讜拽诐, 讜讗诐 讻谉 讗祝 诇驻讬专讜砖讜 讛讗讬 转讜住驻转讗 转讬讜讘转讗.
讜注讜讚 讚诪讛 砖讻转讘 讝"诇 诇注谞讬谉 讚讬谞讗 讘诪砖讬讬专 拽专拽注 住转诐 讚诇讗 拽谞讛 诪拽讘诇 诪转谞讛 拽专拽注 讻诇诇, 讗讬谞讜, 讚谞讛讬 讚讬讚 讝讜讻讛 注诇 讛转讞转讜谞讛 讜讬讻讜诇 讛诪讝讻讛 诇讘专讜专 讗讬讝讛 诪讛谉 砖讬专爪讛, 诪讻诇 诪拽讜诐 讻诇 讛砖讗专 拽谞讛 讞讜抓 诪讗讞讚 诪讛谉 讜讻讚转谞谉 讘驻专拽 讘讬转 讻讜专 (讘"讘 拽讝, 讘) 讞爪讬 砖讚讛 讗谞讬 诪讜讻专 诇讱 诪砖诪谞讬谉 讘讬谞讬讛诐 讜诇讜拽讞 谞讜讟诇 讻讞讜砖, 讗诇诪讗 讞爪讬 讛讻讞讜砖 诪讬讛讗 谞讜讟诇 讜诇讗 砖谞讗 诪砖讬讬专 诪诪讜讻专 讗讜 谞讜转谉. 讜注讜讚 讚讘诪转谞讛 诪诪砖 讗砖讻讞谉 讻讛讗讬 讙讜谞讗 讚拽谞讛, 讚讙专住讬谞谉 讘驻专拽 讚讬讬谞讬 讙讝讬专讜转 (讻转讜讘讜转 拽讟, 讘) 讛讛讬讗 讚讗诪专讛 诇讛讜 讚讬拽诇讗 诇讘专转讗 讗讝讜诇 讬转诪讬 驻诇讜讙 讜诇讗 讬讛讘讜 诇讛 讚讬拽诇讗, 住讘专 专讘 讬讜住祝 诇诪讬诪专 讛讬讬谞讜 诪转谞讬转讬谉 讜讻讜' 讗诪专 诇讬讛 讗讘讬讬, 诪讬 讚诪讬 讛转诐 讻诇 讞讚 讜讞讚 诪爪讬 诪讚讞讬 诇讬讛, 讛讻讗 讚讬拽诇讗 讙讘讬讬讛讜 讛讜讛, 讗诇诪讗 拽谞转讛 讚拽诇 讗讞讚 讜诪讜爪讬讗转讜 诪讛诐 讜讗祝 注诇 驻讬 砖诇讗 讗诪专 讚拽诇 驻诇讜谞讬, 讜讗诐 诪转谞转 讘专讬讗 讛讬转讛 诪讜爪讬讗转讜 讻诪讜 讻谉 诪谉 讛讗讘. 讜讗诪专讬谞谉 谞诪讬 讘砖讬诇讛讬 讙讟 驻砖讜讟 (讘讘讗 讘转专讗 拽注讙, 讗) 讙讘讬 砖讟专 诇讱 讘讬讚讬 驻专讜注 讛讙讚讜诇 驻专讜注, 讗诪专 诇讬讛 专讘讬谞讗 诇专讘讗 讗诇讗 诪注转讛 砖讚讬 诪讻讜专讛 诇讱 [讛"谞] 砖讚讛 讙讚讜诇讛 诪讻讜专讛, 讗诇讗 砖讚讛 讙讚讜诇讛 讛讜讗 讚讗讬谞讛 诪讻讜专讛 讗讘诇 拽讟谞讛 诪讬讛讗 诪讻讜专讛 诇讜, 讜转谞谉 谞诪讬 (诪谞讞讜转 拽讞, 讘) 讘讬转 讘讘讬转讬 讗谞讬 诪讜讻专 诇讱, 诪专讗讛讜 注诇讬讛, 谞驻诇 诪专讗讛讜 谞驻讜诇, 注讘讚 讘注讘讚讬 诪专讗讛讜 拽讟谉, 诪转 诪专讗讛讜 诪转, 讻诇 讗诇讜 砖诇讗 讻讚讘专讬 专砖"讬 讝"诇 讜讚诇讗 讻讚讘专讬 讛专讬"祝 讛专"讬 讘谉 诪讬讙砖 砖驻讬专砖 讙"讻 讻谉 讜讻谉 讛拽' 讻讗谉 讘转讜住'.
讜谞专讗讬谉 讚讘专讬 专"讬 讝"诇 砖驻讬专砖 讚诇注讜诇诐 讚拽讗诪专 专讘讬 砖诪注讜谉 讘讗 诇讛讜住讬祝 讗驻讬诇讜 讗讬谉 诇讜 讗诇讗 讗讜转讛 讛注讬专 讜讗讜转讛 砖讚讛 讜讻讚转谞讬讗 讘讛讛讬讗 转讜住驻转讗 讚讘讘讗 讘转专讗, 讜诪讛讻讗 讛讜讗 讚砖诪注讬谞谉 诇讬讛 诇专讘讬 砖诪注讜谉 讚驻诇讙讬谞谉 讚讘讜专讗 [讛谞"诇] 讜讛讻讬 拽讗诪专 讗驻讬诇讜 讛讬讻讗 讚诇讬转 诇讬讛 讗诇讗 讗讜转讛 讛注讬专 诇讘讚, 讜爪专讬讻讬谉 诇驻诇讜讙讬 讚讘讜专讗, 讚谞讻住讬 讚拽讗诪专, 讚讛砖转讗 诇讗 拽讗讬 谞讻住讬 讗谞讻住讬诐 讻诇诇 讗诇讗 讗讙讜驻讬讛, 讗驻讬诇讜 讛讻讬 讬爪讗 讘谉 讞讜专讬谉 讚驻诇讙讬谞谉 讚讘讜专讗, 讜诪讛讻讗 谞诪讬 讛讜讗 讚砖诪注讬谞谉 诇讬讛 诇专讘讬 诪讗讬专 讚诇讬转 诇讬讛 驻诇讙讬谞谉 讚讘讜专讗 讚讛讻讗 讗讬 讗驻砖专 诇讜诪专 讚讛讜讬 讟注诪讗 诇专讘讬 诪讗讬专 诪砖讜诐 讚谞讞转 诇砖讬讜专讗, 讚讛讗 讻讬讜谉 讚诇讬转 诇讬讛 讗诇讗 讗讜转讛 讛注讬专 讜讗讜转讛 砖讚讛 砖砖讬讬专 注"讻 谞讻住讬 讚拽讗诪专 讛讬讬谞讜 讙讜驻讜 砖诇 注讘讚, 讜讗诐 讙讜驻讜 谞诪讬 砖讬专讬讛 诪讗讬 谞讻住讬 讚拽讗诪专 诇讬讛, 讗诇讗 注诇 讻专讞讱 讟注诪讬讛 讚专讘讬 诪讗讬专 讚讗讬转 诇讬讛 讚诇讗 驻诇讙讬谞谉 讚讘讜专讗.





讛诪讗讬专讬

讝讜 砖讘讬讗专谞讜 砖讗讜讬专讛 砖诇 讞讜爪讛 诇讗专抓 诪讟诪讗 讜砖讛谞讻谞住 讘讛 讘砖讬讚讛 转讬讘讛 讜诪讙讚诇 讟诪讗 砖诪讗 转讗诪专 讜讗讞专 砖讛砖讚讛 住转讜诪讛 转讛讗 讛讬讗 讗讛诇 诪驻住讬拽 讘讬谞讜 讜讘讬谉 讛讗讜讬专 驻讬专砖讜 讘注讬专讜讘讬谉 诇' 讘' 诪驻谞讬 砖讗讛诇 讝专讜拽 专"诇 讗讛诇 讛诪讟诇讟诇 讗讬谞讜 讗讛诇 讜讗讬谞讜 讞讜爪抓 专"诇 讘砖注讛 砖讛讜讗 诪讬讟诇讟诇 讜诪讛 砖诪爪讬谞讜 讘驻专讛 讘转讬谞讜拽讜转 讛诪诪诇讗讬诐 诪讬诐 砖诪讘讬讗讬谉 砖讜讜专讬诐 讜谞讜转谞讬谉 注诇讬讛诐 诇讜讞讜转 砖诇 注抓 讜讛诇讜讞讜转 讞讜爪爪讜转 诪讻诇 诪拽讜诐 讗专抓 讛注诪讬诐 讟讜诪讗讛 讬讚讜注讛 讜讟讜诪讗讛 讬讚讜注讛 讗讬谉 诪拽讬诇讬谉 诇讛 讘讻讱 讗讘诇 讘驻专讛 讗讬谉 砖诐 讟讜诪讗讛 讬讚讜注讛 讜诇讗 讛讜爪专讻讜 讻诇诇 诇讻讱 讗诇讗 砖诪注诇讛 注砖讜 讘驻专讛 讜拽爪转 专讘谞讬 爪专驻转 讻转讘讜 砖诇讗 讗诪专讜 讗讛诇 讝专讜拽 诇讗 砖诪讬讛 讗讛诇 讗诇讗 讘讻诇讬诐 讻讙讜谉 砖讬讚讛 转讬讘讛 讜诪讙讚诇 讗讘诇 讘讚讘专 砖讗讬谞讜 讻诇讬 讻讙讜谉 砖讜讜专讬诐 讜讚诇转讜转 注诇 讙讘讬讛谉 讚讘专讬 讛讻诇 讗讛诇 讝专讜拽 砖诪讬讛 讗讛诇 讜讞讜爪爪讬谉 讜专讗讬讛 诇讛诐 讘诪住讻转 讗讛诇讜转 驻专拽 讞诪砖讬 讘诪砖谞转 讗讚诐 讜讻诇讬诐 谞注砖讬诐 讗讛诇讬诐 诇讟讜诪讗讛 讘诪讛 砖谞讗诪专 讘讛 谞转讜谉 注诇 讗专讘注讛 讗讘谞讬诐 讗讜 注诇 讚讘专 砖讬砖 讘讜 专讜讞 讞讬讬诐 讜讻讜' 讜驻讬' 讚讜诪讬讗 讚砖讜讜专讬诐 讗诇诪讗 砖讛讻诇讬诐 讗驻讬' 诪讗讘谞讬诐 讗讬谉 讞讜爪爪讬谉 讜讗讘谞讬诐 讜讘注诇讬 讞讬讬诐 讞讜爪爪讬谉 讜砖讬讚讛 讝讜 驻讬专讜砖讛 砖讗讬谞讛 诪拽讘诇转 讟讜诪讗讛 诪爪讚 注爪诪讛 讻讙讜谉 砖诪讞讝拽转 讗专讘注讬诐 住讗讛 讘诇讞 砖讛诐 讻讜专讬讬诐 讘讬讘砖 砖讗讬诇讜 讛讬讜 诪讟诪讗讬谉 诪爪讚 注爪诪谉 讗祝 讛注讜诪讚讬诐 讘转讜讻讜 讟诪讗讬诐 诪爪讚讜 讜讻讘专 讘讬讗专谞讜 讘诪拽讜诪讜转 讛专讘讛 砖讟讜诪讗转 讙讜砖讛 讛讜讗 讘诪讙注 讜诪砖讗 讗讘诇 诇讗 讘讗讛诇 讜讻谉 讘讬讗专谞讜 砖讟讜诪讗转 讙讜砖讛 讟讜诪讗转 砖讘注讛 讜爪专讬讻讛 讛讝讗转 砖诇讬砖讬 讜砖讘讬注讬 讜讟诪讗转 讗讜讬专讛 讗讬谉 讘讛 讗诇讗 讟讘讬诇讛 讜讛注专讘 讛砖诪砖:



注讘讚 砖讛讘讬讗 讙讟讜 诪诪讚讬谞转 讛讬诐 讜讗诪专 讘驻谞讬 谞讻转讘 讜讘驻谞讬 谞讞转诐 谞讗诪谉 讻讚讬谉 讛讗砖讛 讛诪讘讬讗讛 讗转 讙讬讟讛 砖讛专讬 讙讟 砖讞专讜专 讜讙讟 讗砖讛 砖讜讬诐 诇诪讜诇讬讱 讜诪讘讬讗 讜讗驻讬' 讬讘讗 讛讘注诇 讜讬注专注专 讗讬谞讜 谞讗诪谉 讛讜讗讬诇 讜讗诪专 讘驻谞讬 谞讻转讘 讜讻讜' 讛讬讛 讻转讜讘 讘讜 注爪诪讱 讜谞讻住讬 拽谞讜讬讬诐 诇讱 注爪诪讜 拽谞讛 讜谞讻住讬诐 诇讗 拽谞讛 注讚 砖讬转拽讬讬诐 讘讞讜转诪讬讜 讜讗注"驻 砖讘讗砖讛 讻讬 讛讗讬 讙讜谞讗 诪讙讘讬谉 诇讛 讻转讘转讛 讗讬谉 讝讛 讗诇讗 诪驻谞讬 砖讙讜讘讬讬谞转 讛讻转讜讘讛 转诇讜讬讛 讘讙讟 讘讛 讜讻讚讻转讬讘 讘讛 诇讻砖转谞砖讗讬 讜讻讜' 讗讘诇 讘讝讛 讗讬谉 讛谞讻住讬诐 转诇讜讬讬诐 讘讙讟 讜讻谉 讗诪专讜 讘转诇诪讜讚 讛诪注专讘 讛讬转讛 诪转谞讛 讻转讜讘讛 讘转讜讻讜 注专专讜 讘讟诇 讗爪诇 讛讙讟 讜拽讬讬诐 讗爪诇 诪转谞讛 讜讻谉 讛讚讬谉 讗诐 诇讗 讗诪专 讘驻谞讬 谞讻转讘 讗诇讗 砖诪讘讬讗 讙讬讟讜 讘讬讚讜 讜讗讜诪专 砖讛专讘 谞转谞讜 诇讜 谞讗诪谉 讜诪砖讬讗讬谉 讗讜转讜 注讚 砖讬注专注专 讛讗讚讜谉 讻讚讬谉 讗砖讛 砖讙讟 讬讜爪讗 诪转讞转 讬讚讛 讜讗讜诪专转 砖讛讘注诇 谞转谞讜 诇讛 砖谞讗诪谞转 讜诪砖讬讗讬谉 讗讜转讛 注讚 砖讬注专注专 讛讘注诇 砖讗讬谞讛 讞砖讜讚讛 诇拽诇拽诇 注诇 注爪诪讛 讗讘诇 谞讻住讬诐 诇讗 拽谞讛 砖讗讬谉 讬讜专讚讬谉 诇谞讻住讬 砖讜诐 讗讚诐 注讚 砖讬讛讗 讛转讜讘注 诪拽讬讬诐 砖讟专讜 讻诪讜 砖讛转讘讗专 讘诪拽讜诪讜 讜讬砖 讞讜诇拽讬谉 讘讝讜 讘注讘讚 讜讻谉 讗诐 讗诪专 讻诇 谞讻住讬 拽谞讜讬讬诐 诇讱 砖谞诪爪讗 讛注讘讚 讘讻诇诇 讜讻诪讜 砖讗诪专讜 讛讻讜转讘 讻诇 谞讻住讬讜 诇注讘讚讜 讬爪讗 诇讞讬专讜转 注爪诪讜 拽谞讛 讛讜讗讬诇 讜谞讗诪谉 诇讛讘讬讗 砖讞专讜专讜 讜谞讻住讬诐 诇讗 拽谞讛 注讚 砖讬转拽讬讬诐 讛砖讟专 讘讞讜转诪讬讜 讜谞诪爪讗 砖讞讜诇拽讬谉 讚讘讜专 讗讞讚 诇讛讬讜转 谞讗诪谉 讘讜 讘讚讘专 讗讞讚 讜诇讗 讘讚讘专 讗讞专 讛讗 讻诇 砖谞转拽讬讬诐 讘讞讜转诪讬讜 诪讬讛讗 拽谞讛 讗祝 讛谞讻住讬诐 讜诪讻诇 诪拽讜诐 讻转讘讜 讞讻诪讬 讛讚讜专讜转 讚讜讜拽讗 讘讗诪专 讻诇 谞讻住讬 砖讗注"驻 砖讛注讘讚 讘讻诇诇 讛谞讻住讬诐 讜讗讬诇讜 讗诪专 诇讗讚诐 讗讞专 谞讻住讬 谞转讜谞讬诐 诇讱 注讘讚讬讜 讘讻诇诇 讻砖谞讜转谉 诇注讘讚讜 诪讬讛讗 讗讬谉 讙讬讟讜 讜诪转谞转讜 讘讻诇诇 注讚 砖讬讗诪专 讻诇 谞讻住讬 讗讜 注爪诪讱 讜谞讻住讬:



讝讛 砖讘讬讗专谞讜 讘讻讜转讘 讻诇 谞讻住讬讜 诇注讘讚讜 砖讗祝 讛讜讗 讘讻诇诇 讜讬爪讗 诇讞讬专讜转 讗诐 砖讬讬专 拽专拽注 讻诇 砖讛讜讗 诇讗 讬爪讗 讘谉 讞讜专讬谉 讜驻讬专砖讜讛 讙讚讜诇讬 讛驻讜住拽讬诐 讻讙讜谉 砖讗诪专 讞讜抓 诪讘讬转 住讗讛 拽专拽注 砖谞诪爪讗 砖讗讬谞讜 讬讻讜诇 诇讘专专 讛拽专拽注 砖砖讬讬专 讜诪转讜讱 讻讱 诇讗 拽谞讛 谞讻住讬诐 讜诪讗讞专 砖谞讻住讬诐 诇讗 拽谞讛 讗祝 注爪诪讜 诇讗 拽谞讛 讜诇讗 诪讟注诐 砖诇讗 诇讞诇讜拽 讗转 讛讚讘讜专 砖讛专讬 讻转讘谞讜 驻诇讙讬谞谉 讚讘讜专讗 讗诇讗 诪驻谞讬 砖讗讬谉 讝讛 讻专讬转讜转 讛讜讗讬诇 讜讛讗讚讜谉 砖讬讬专 诇注爪诪讜 讝讻讜转 讘转讜讱 讛讙讟 讜砖诇讗 讘讚专讱 转谞讗讬 专"诇 讘注诇 诪谞转 讜讗讬谉 爪专讬讱 诇讜诪专 讗诐 讗诪专 讻诇 谞讻住讬 讞讜抓 诪讞诇拽 讗讞讚 砖讘讛诐 砖讛专讬 讗讬驻砖专 砖讚注转讜 讘讞诇拽 讝讛 讛诪砖讜讬讬专 注诇 讛注讘讚 注爪诪讜 讜讬专讗讛 诇砖讬讟讛 讝讜 砖讻诇 砖讗诪专 讞讜抓 诪拽专拽注 驻诇谞讬 拽谞讛 注爪诪讜 讜砖讗专 讛谞讻住讬诐 讞讜抓 诪讗讜转讜 拽专拽注 讜讬砖 讻讗谉 诪拽讜诐 注讬讜谉 讜讗祝 讘砖讗诪专 讞讜抓 诪拽专拽注 讗讞讚 讬拽谞讜 讻诇 砖讗专 讛谞讻住讬诐 讞讜抓 诪拽专拽注 讛讞砖讜讘 砖讘讛诐 砖讛专讬 讗诪专讜 讛诪讜讻专 讞爪讬 砖讚讛讜 诇讜拽讞 谞讜讟诇 讻讞讜砖 讜讻谉 讗诪专讜 讘住讜祝 转诇诪讜讚 诪谞讞讜转 拽"讞 讘' 讘讬转 讘讘讬转讬 讗谞讬 诪讜讻专 诇讱 谞讜转谉 诇讜 拽讟谉 讜诪转讜讱 讻讱 讬砖 诪驻专砖讬诐 砖诪转讞诇讛 讻诇诇 讻诇 谞讻住讬讜 讜讛注讘讚 讘讻诇诇 讜讻砖讗诪专 讞讜抓 驻讙诐 讻诇 讛谞讻诇诇 讜谞诪爪讗 砖讗祝 讛注讘讚 讘讻诇诇 讞讜抓 砖诪讗讞专 砖讞讝专 讜砖讬讬专 讘谞讻住讬诐 讛专讬 讛讜讗 讻诪砖讬讬专 讘讙讜驻讜 砖诇 注讘讚 砖讛专讬 讛讜讗 注砖讛 讻诇 讛谞讻住讬诐 讻讙讜祝 讗讞讚 讜砖讬讬专 讘讜 讗诇讗 砖讙讗讜谞讬 住驻专讚 讗讜诪专讬诐 砖讞爪讬 砖讚讛 驻诇谞讬 住讬讜诐 讛讜讗 讛讜讗讬诇 讜诪住讬讬诐 讗转 讛砖讚讛 讜讻谉 讘讬转 讘讘转讬 讗谞讬 诪讜讻专 诇讱 讛讜讗讬诇 讜诪住讬讬诐 讘讬转 讜讻谉 讚讬拽诇讗 诇讘专转 讛讗诪讜专 讘讗讞专讜谉 砖诇 讻转讘讜转 拽"讟 讘' 讛讜讗讬诇 讜诪住讬讬诐 砖诐 讚拽诇 讜讻谉 诪讛 砖讗诪专 讘驻专拽 讛诪讜讻专 讗转 讛讘讬转 住"讙 讗' 讘转谞讜 讞诇拽 诇驻诇谞讬 讘谞讻住讬 砖拽谞讛 专讘讬注 砖讝讛讜 讻讗讜诪专 专讘讬注 讘讻诇 砖讚讛 讜砖讚讛 砖诇讜 讜讻谉 转讟讜诇 讗砖转讬 讻讗讞讚 诪谉 讛讘谞讬诐 讛讗诪讜专 讘驻专拽 讬砖 谞讜讞诇讬谉 拽讻"讞 讘' 讛讜讗 讻讗讜诪专 讞诇拽讛 讛专讗讜讬 诇讛 讘讻诇 砖讚讛 讜砖讚讛 诇驻讬 诪谞讬谉 讛讘谞讬诐 砖讬诪爪讗讜 砖诐 讘砖注转 讛讝讻讬讬讛 讗讘诇 讗诐 讗诪专 诇讜 拽专拽注 诪谞讻住讬 讗讜 讻诇 谞讻住讬 讞讜抓 诪诪拽爪转谉 讗讜 讞讜抓 诪拽专拽注 讗讞讚 讗讬谞讜 讻诇讜诐 讜讻谉 讚注转 讙讚讜诇讬 讛诪讞讘专讬诐 讜诪讻讗谉 诇诪讚讜 讙讗讜谞讬 住驻专讚 砖讛诪拽谞讛 讗讙讘 拽专拽注 爪专讬讱 诇住讬讬诐 讗转 讛拽专拽注 讜讻诪讜 砖讗诪专讜 讘专讘 驻驻讗 讗拽谞讬谞讛讜 谞讛诇讬讛 讗讙讘 讗住讬驻讗 讚讘讬转讗 讜拽爪转 诪拽讜诪讜转 谞讜讛讙讬诐 讻谉 讗诇讗 砖谞转驻砖讟 讛诪谞讛讙 砖讘讛拽谞讗转 拽专拽注 讗讬谉 讞讜砖砖讬谉 诇住讬讜诐 讜讗驻讬诇讜 讘讗讬谉 诇讜 讬砖 住讜诪讻讬谉 注诇 讗专讘注 讗诪讜转 拽专拽注 砖讘讗专抓 讬砖专讗诇 讗讜 砖诇 拽讘讜专讛 讗诇讗 砖讛诐 讚讘专讬诐 砖诇 转驻诇讜转 讜诇讗 住诪讻讜 讘讛诐 讛讙讗讜谞讬诐 讗诇讗 诇讛专砖讗讛 砖诇讗 讬驻住讬讚 讘注诇 讞讜讘 讗转 讞讜讘讜 讜讘注诇 驻拽讚讜谉 讗转 驻拽讚讜谞讜 讜诪讻诇 诪拽讜诐 讻转讘讜 讞讻诪讬 讛讚讜专讜转 砖讻诇 砖讬砖 诇爪讬讘讜专 讘讬转 讛讻谞住转 讗讜 讘讬转 讛拽讘专讜转 诪砖讜转祝 讬讻讜诇讬谉 诇讛专砖讜转 注诇讬讛谉 诪谉 讛讚讬谉 讻讚讬谉 讞爪专 讛砖讜转驻讬谉 砖讗讬谉 讘讛 讚讬谉 讞诇讜拽讛:



讜诇谞讚讜谉 砖诇驻谞讬谞讜 诪讬讛讗 讬专讗讛 砖讗祝 讻砖讗诪专 讻诇 谞讻住讬 拽谞讜讬讬诐 诇讱 讞讜抓 诪拽专拽注 驻诇讜谞讬 诇讗 拽谞讛 注爪诪讜 砖讘注讜讚 砖讛讬讛 诪拽砖讛 诇讜 讜讛讬讛 住讘讜专 诇讘讗 讘讛 诪讟注诐 驻诇讙讬谞谉 讚讘讜专讗 讛讬讬谞讜 讗讜诪专讬谉 讻谉 讗讘诇 诪砖转讬专抓 诇讜 讛转诐 诪砖讜诐 讻专讜转 讙讬讟讗 讛讜讗 诇讬诪讚 砖讗祝 讘讞讜抓 诪拽专拽注 驻诇谞讬 诪讻诇 诪拽讜诐 讛讜讗讬诇 讜砖讬讬专 讘讜 诇注爪诪讜 讝讻讜转 讘转讜讱 讛讙讟 砖诇讗 讘诇砖讜谉 转谞讗讬 讗讬谉 讝讛 讻专讬转讜转 讜诇讗 拽谞讛 注爪诪讜 讜诪转讜讱 讻讱 诇讗 拽谞讛 讗祝 讛谞讻住讬诐 砖讻诇 砖拽谞讛 注讘讚 拽谞讛 专讘讜 讜讗驻讬诇讜 讛讝讻讬专 诇讜 讘砖讟专 注爪诪讱 讜谞讻住讬 讛讜讗讬诇 讜砖讬讬专 诇注爪诪讜 讝讻讜转 讘转讜讻讜 讜讗注"驻 砖讬砖 讞讜诇拽讬谉 讘讻诇 砖讻转讜讘 砖诐 注爪诪讱 讙讚讜诇讬 讛驻讜住拽讬诐 讜讙讚讜诇讬 讛诪讞讘专讬诐 讜讙讚讜诇讬 讛诪驻专砖讬诐 讻转讘讜讛 讻讚讘专讬谞讜 讜砖讬讜专 拽专拽注 讘注谞讬谉 讝讛 诇讗讜 讚讜讜拽讗 讗诇讗 讗祝 讘砖讬讬专 诪讟诇讟诇讬谉 讻谉 讻诪讜 砖讻转讘谞讜 讘诪拽讜诪讜 讝讜 讛讬讗 砖讟转谞讜 诇注谞讬谉 驻讬专讜砖 讜诇注谞讬谉 驻住拽 讜诪讻诇 诪拽讜诐 诇注谞讬谉 驻讬专讜砖 讙讚讜诇讬 讛专讘谞讬诐 诪驻专砖讬诐 砖讗祝 讘拽讜砖讬讗 讛讬讛 住讘讜专 讘砖讬讬专 拽专拽注 讻诇 砖讛讜讗 砖诇讗 讬讜注讬诇 讗祝 讻砖住讬讬诪讜 讻讙讜谉 砖讗诪专 讞讜抓 诪拽专拽注 驻诇讜谞讬 讜驻讬专砖讜 讛讟注诐 讚诪讚谞讞转 诇砖讬讜专讗 诇讚讬讚讬讛 谞诪讬 砖讬讬专 讜诇讗 讻讬讜谉 诇砖讞专专讜 讗诇讗 诇讬转谉 诇讜 砖讗专 讛谞讻住讬诐 讜讗祝 诇砖讗专 讛谞讻住讬诐 诇讗 讛讜注讬诇 砖讻诇 诪讛 砖拽谞讛 注讘讚 拽谞讛 专讘讜 讜讗讬谉 讟注诐 驻诇讙讬谞谉 讚讘讜专讗 诇讚注转诐 讘拽讜砖讬讗 讝讜 讗诇讗 讘讚讘专讬 专' 砖诪注讜谉 砖讗诪专 砖诇注讜诇诐 讛讜讗 讘谉 讞讜专讬谉 注讚 砖讬讗诪专 讞讜抓 诪讗讞讚 诪专讬讘讜讗 讛讗 讻诇 砖讗诪专 讞讜抓 诪讘讬转 专讜讘注 砖诇讗 拽谞讛 谞讻住讬诐 讗注驻"讻 拽谞讛 注爪诪讜 讜诪讻诇 诪拽讜诐 讛转讬专讜抓 诪注讬讚 砖诪讚讘专讬 专' 诪讗讬专 讛讬讛 诪拽砖讛 砖讛专讬 讛转讬专讜抓 讻讚讘专讬 专' 诪讗讬专 讛讜讗:



讗祝 诇注谞讬谉 砖讻转讘谞讜 讚驻诇讙讬谞谉 讚讘讜专讗 讚讜拽讗 讘转专讬 讙讜驻讬 讻讙讜谉 讝讜 砖讛讝讻专谞讜 诪谞讻住讬诐 讜注讘讚 讜讻谉 讘住谞讛讚专讬谉 讘驻诇谞讬 讘讗 注诇 讗砖转讬 讛讜讗 讜讗讞专 诪爪讟专驻讬谉 诇讛专讙讜 讗讘诇 诇讗 诇讛专讙讛 讗讘诇 讘讞讚 讙讜驻讗 讻讙讜谉 讘注诇 砖讗诪专 讙专砖转讬 讗转 讗砖转讬 讛讬讜诐 砖谞讗诪谉 诇驻讟专讛 诪谉 讛讞诇讬爪讛 讛讜讗讬诇 讜讘讬讚讜 诇讙专砖讛 讗讘诇 讗诐 讗诪专 讛讬讜诐 讘讗讞讚 讘谞讬住谉 讙专砖转讬 讗转 讗砖转讬 讗讬谞讜 谞讗诪谉 砖诪讗 诪讻讜讬谉 讛讜讗 砖转驻讟专 诪诪讛 砖讝讻转讛 诪谞讬住谉 讜讗讬诇讱 讜驻专砖讜 讘讘讘讗 讘转专讗 驻专拽 讬砖 谞讜讞诇讬谉 拽诇"讚 讘' 砖讘讝讜 讗讬谞讜 谞讗诪谉 讗祝 诇讛讘讗 讚诇讗 驻诇讙讬谞谉 讚讘讜专讗 讘讞讚 讙讜驻讗 讜讻讘专 讛讝讻专谞讜 讘讚讬谞讬谉 讗诇讜 砖诐 讘驻专拽 谞讞诇讛:





转讜住驻讜转 专讬"讚

转"专 讛拽讜谞讛 砖讚讛 讘住讜专讬讗 讻拽讜谞讛 讘驻专讜专讬 讬专讜砖诇讬诐 诇诪讗讬 讛诇讻转讗 讗诪专 专讘 砖砖转 诇讜诪专 砖讻讜转讘讬谉 注诇讬讜 讗讜谞讜 讗驻讬诇讜 讘砖讘转 驻讬' 砖讟专 诪讻讬专讛 [讻诪讜] 讜讛讬讜 讗讜谞讜转 讜砖讟专讜转 讬讜爪讗讬诐 注诇 砖诪讜:



诪砖讜诐 讬砖讜讘 讗"讬 驻讬' 诇讙专砖 讻谞注谞讬诐 讜诇讬砖讘 讘讛 讬砖专讗诇 诪讜转专:



讘砖讘转 住"讚 讗诇讗 讻讚讗诪专 专讘讗 讗讜诪专 诇讻谞注谞讬 讜注讜砖讛 讛讻讗 谞诪讬 讗讜诪专 诇讻谞注谞讬 讜注讜砖讛 讜讗注"讙 讚讗诪讬专讛 诇讗"讬 砖讘讜转 诪砖讜诐 讬砖讜讘 讗"讬 诇讗 讙讝讜专 专讘谞谉 讜讗注"讙 讚讞讻诪讬诐 讛注诪讬讚讜 讚讘专讬讛诐 讘诪拽讜诐 注砖讛 讛"诪 砖讘讜转 讛谞注砖讛 注"讬 讬砖专讗诇 讻讙讜谉 讛讝讗讛 砖讘讜转 砖讗讬谞讛 谞讚讞讬转 诪驻谞讬 讛驻住讞 讻讚讗诪专讬' 讘讗诇讜 讚讘专讬诐 讘驻住讞讬诐 讜讻讙讜谉 讛讘讗转 讗讝诪诇 注"讬 讬砖专讗诇 讘诪讘讜讬 砖诇讗 注专讘讜 讗讘诇 讗诪讬专讛 诇讗"讬 砖讘讜转 砖讗讬谉 讬砖专讗诇 注讜砖讛 砖讜诐 诪注砖讛 讗诇讗 讚讘讜专 讘注诇诪讗 讚讜讞讬' 砖讘讜转 讝讛 讗爪诇 诪爪讜讛 讻讚讗诪专讬' 讙讘讬 诪讬诇讛 讘讛讚专 注诐 讛谞讻专讬 讘讛讛讜讗 讬谞讜拽讗 讚讗讬砖转驻讬讱 讞诪讬诪讬讛 讜讛讬讛 诪讘讜讬 砖诇讗 谞砖转转驻讜 讘讜 讜讛转讬专 专讘讛 (砖讬转讬专讜) [砖讬讘讬讗讜] 注"讬 谞讻专讬 讜专爪讛 讗讘讬讬 诇讛拽砖讜转 诇讜 讛讝讗讛 砖讘讜转 讜讗讬谞讛 讚讜讞讛 讛讝讗讛 诪驻谞讬 讛驻住讞 讗祝 讗诪讬专讛 诇谞讻专讬 砖讘讜转 谞诪讬 讜诇讗 转讚讞讛 诪驻谞讬 诪讬诇讛 讜讗"诇 专讘 讬讜住祝 讜诇讗 砖谞讗 诇讱 讘讬谉 砖讘讜转 砖讬砖 讘讜 诪注砖讛 诇砖讘讜转 砖讗讬谉 讘讜 诪注砖讛 驻讬' 砖讘讜转 讛谞注砖讛 注"讬 诪注砖讛 讬砖专讗诇 讻讙讜谉 讛讝讗讛 讜讻讬讜爪讗 讘讛 讛注诪讬讚讜 讞讻诪讬诐 讚讘专讬讛诐 讘诪拽讜诐 讻专转 讗讘诇 讗诪讬专讛 诇谞讻专讬 砖讗讬谉 砖诐 诪注砖讛 注"讬 讬砖专讗诇 讗诇讗 讗诪讬专讛 讘诇讞讜讚 诇讗 讛注诪讬讚 讚讘专讬讛诐 讘诪拽讜诐 诪爪讜讛 (注讬讬' 讘注' 讬讝 讘住' 讛诪讻专讬注):



转"专 注讘讚 砖讛讘讬讗 讙讬讟讜 诪诪讚讬谞转 讛讬诐 爪"诇 讘驻谞讬 谞讻转讘 讜讘驻谞讬 谞讞转诐 讻讗砖讛 讛诪讘讬讗讛 讙讬讟讛. 驻讬' 讚讗诪专讬' 讘诪转谞讬' 讗' 讙讬讟讬 谞砖讬诐 讜讗讞讚 砖讞专讜专讬 注讘讚讬诐 砖讜讬谉 诇诪讜诇讬讱 讜诇诪讘讬讗 讜讻转讬讘 讘讜 注爪诪讱 讜谞讻住讬讬 拽谞讜讬讬谉 诇讱 注爪诪讜 拽谞讛. 驻讬' 讛诪讜专讛 讚谞讗诪谉 讛讜讗 注诇 砖讞专讜专讜 诇讜诪专 讘驻谞讬 谞讻转讘 讜讗讬谉 爪专讬讱 注讚讬诐 诇拽讬讬诪讜 谞讻住讬诐 诇讗 拽谞讛 讚讘注讬 注讚讬诐 诇拽讬讬诐 讻砖讗专 拽讬讜诐 砖讟专讜转 讜讗讬谞讜 [谞"诇] (爪"诇) 讚讗砖讛 讛诪讘讬讗讛 [讗转] 讙讬讟讛 砖讛讬讗 爪"诇 讘驻谞讬 谞讞转诐 诪讜拽诪讬谞谉 诇拽诪谉 讘砖诇讛讬 驻专拽讬谉 讻讙讜谉 讚讗诪专 诇讛 讗转 转讛讬 砖诇讬讞 诇讛讜诇讻讛 注讚 讚诪讟讬转 诇讘"讚 驻诇讜谞讬 讜讻讚讬 砖诇讗 转讞诇讜拽 讘砖诇讬讞讜转 讻讚讗诪专谉 诇注讬诇 讛爪专讬讻讜讛 诇讜诪专 讘驻谞讬 谞讻转讘 讜讘驻谞讬 谞讞转诐 讗讘诇 讗诐 讛讘讬讗讛 讙讬讟讛 讜讗诪专讛 讻讬 讘注诇讛 谞转谞讜 诇讬 诇爪诪讬转讜转 讗讬谞讛 爪专讬讻讛 诇讜诪专 讻诇讜诐 讜讛讬讗 谞讗诪谞转 诇讜诪专 讻讬 讘注诇讬 谞转谞讜 诇讬 讜诇讗 讞讬讬砖讬谞谉 诇讝讬讜驻讗 驻讬' 砖诪讗 讛讬讗 讝讬讬驻转讜 讚讛讻讬 讗诪专讬谞谉 诇拽诪谉 讗砖讛 讻讬 诪讟讬 讙讬讟讛 诇讬讚讛 讗讬讙专砖讗 诇讛 驻讬' 诇诪讛 讛讬讗 爪专讬讻讛 诇讜诪专 讘驻谞讬 谞讻转讘 讜讘驻"谞 讗诇诪讗 讻诇 讝诪谉 砖诪讜爪讬讗讛 讙讬讟讛 讜讗讜诪专转 讻讬 讘注诇讬 讙讬专砖谞讬 讘讝讛 讗讬谞讛 爪专讬讻讛 诇讜诪专 讻诇讜诐 讜讘"讚 诪讗诪讬谞讬谉 诇讛 讜诪砖讬讗讬谉 讗讜转讛 讜讛"讛 谞诪讬 注讘讚 砖讛讘讬讗 讙讬讟讜 讜讗诪专 讻讬 专讘讬 谞转谞讜 诇讬 讜砖讞专专谞讬 谞讗诪谉 讛讜讗 讜诪转讬专讬诐 讗讜转讜 讘讬砖专讗诇讬转 讜讗讬谞讜 爪"诇 讻诇讜诐 讜诇讗 讞讬讬砖讬谞谉 砖诪讗 讛讜讗 讝讬讬驻讜 讗诇讗 谞讗诪谉 诇讜诪专 专讘讬 谞转谞讜 诇讬 讻诪讜 砖讛讗砖讛 谞讗诪谞转 讘讙讬讟讛 讗讘诇 讘谞讻住讬诐 讗讬谞讜 谞讗诪谉 注讚 砖讬拽讬讬诐 讛讞转讬诪讛 讚讞讬讬砖讬谞谉 诇讝讬讜驻讗 讚讚讜拽讗 讘讙讟 讗砖讛 讛拽诇讜 讞讻诪讬诐 讜诇讗 讞砖讜 诇讝讬讜驻讗 讚讬讚讛 诪砖讜诐 注讬讙讜谞讛 讜注讘讚 谞诪讬 讗讬转拽砖 诇讗砖讛 讗讘诇 讘谞讻住讬诐 讞讬讬砖讬谞谉 诇讝讬讜驻讗 讜注讚 砖诇讗 拽讬讬诐 砖讟专讜 讗讬谞讜 讝讜讻讛 讘谞讻住讬诐 讜讗讬谞讜 谞讗诪谉 讛讜讗 注爪诪讜 诇拽讬讬诐 砖讟专讜 讻诪讜 砖谞讗诪谞转 讛讗砖讛 讻砖诪讘讬讗讛 讙讬讟讛 讚讛转诐 诪砖讜诐 注讬讙讜谞讛 讛讬诪谞讜讛 专讘谞谉 诇讞讚 讻讘讬 转专讬 讜讛讬诪谞讜讛 诇讗砖讛 注爪诪讛 诪讛 砖讗讬谉 讻谉 讘拽讬讜诐 砖讟专讜转:



讗讬讘注讬讗 诇讛讜 讻诇 谞讻住讬 拽谞讜讬讬诐 诇讱 诪讛讜. 驻讬' 讻砖讗诪专 ( 住"讗 讻砖讛讬讛 讻转讜讘 讘砖讟专) 注爪诪讱 讜谞讻住讬讬 讛诐 砖谞讬 讚讘专讬诐 讜讻诇 讗' 讜讗' 谞讬讚讜谉 讘讚讬谞讜 讗讘诇 讻砖讗诪专 讻诇 谞讻住讬讬 拽谞讜讬讬谉 诇讱 讻诇诇 讛注讘讚 注诐 砖讗专 讻诇 讛谞讻住讬诐 注诇 注爪诪讜 讗讬谞讜 爪专讬讱 诇拽讬讬诪讜 讚讜诪讬讗 讚讙讟 讗砖讛 砖拽讘诇转讜 诇讞诇讜讟讬谉 讜注诇 讛谞讻住讬诐 爪专讬讱 诇拽讬讬诪讜 讚讜诪讬讗 讻砖讟专 讘注诇诪讗 讜讬讛讬讛 讘谉 讞讜专讬谉 讻讚讗诪专讬' 诇拽诪谉 讛讻讜转讘 讻诇 谞讻住讬讜 诇注讘讚讜 讬爪讗 讘谉 讞讜专讬谉 讛讬诇讻讱 讗讬 诪讛讬诪谉 讗讛讗讬 诪讛讬诪谉 谞诪讬 讗讛讗讬 讜诇讗 驻诇讙讬谞谉 讚讘讜专讗 讗讜 讚诇诪讗 驻诇讙讬谞谉 诪讬讚讬 讚讛讜讛 讗讙讟 讗砖讛 砖谞讗诪谞转 诇讛讘讬讗 讙讬讟讛 讜诇讜诪专 讘驻谞讬 谞讻转讘 讛讬讗讱 讗谞讜 讚谞讬谉 讗讜转诐 讗诪专 讗讘讬讬 诪转讜讱 砖诇讗 拽谞讛 注爪诪讜 诇讗 拽谞讛 谞讻住讬' 讜诇讗 驻诇讙讬谞谉 讚讘讜专讗 讗"诇 专讘讗 讘砖诇诪讗 谞讻住讬诐 诇讗 拽谞讛 诪讬讚讬 讚讛讜讛 讗拽讬讬诐 砖讟专讜转 讚注诇诪讗 讗诇讗 注爪诪讜 诇讬拽谞讬 诪讬讚讬 讚讛讜讛 讗讙讟 讗砖讛 讗诇讗 讗诪专 专讘讗 讗' 讝讛 讜讗' 讝讛 注爪诪讜 拽谞讛 谞讻住讬诐 诇讗 拽谞讛 讚驻诇讙讬' 讚讘讜专讗 讜讛讬诇讻转讗 讻专讘讗:





诪讛专砖"讗 - 讞讬讚讜砖讬 讛诇讻讜转

讘讚"讛 讘砖讬讚讛 转讬讘讛 讻讜' 讚讛讗 注"讻 砖讬讚讛 转讬讘讛 讜诪讙讚诇 诇讗讜 讚讜拽讗 谞拽讟 讗诇讗 诪砖讜诐 讚谞拽讟讬谞谉 讘讘专讬讬转讗 讻讜' 注讻"诇 讜讘讘专讬讬转讗 谞拽讟 诇讛 诇专讘讜转讗 讚专' 讜诇讚讬讜拽讗 诇专' 讬讜住讬 讚讘专讜讻讘 注诇 讛住讜住 诪讜讚讛 专"讬 讚诪讟诪讗 讘讗专抓 讛注诪讬诐 讻讚讗诪专讬谞谉 讛转诐 讚专"讬 诪讟讛专 讘砖讬讚讛 转讬讘讛 讜诪讙讚诇 讚住"诇 讗讛诇 讝专讜拽 砖诪讬讛 讗讛诇 讗讱 诪讛 砖讻转讘讜 讘住讜祝 讚讘专讬讛诐 讜诪砖诪注 讻专"讬 讗转讬讗 讘驻砖讬讟讜转 讟驻讬 讻讜' 讗讬谞讜 诪讜讘谉 诇讻讗讜专讛 讚讗讚专讘讛 诇专讘讬 讗讬讻讗 诇讗讜拽诪讗 讘专讬讬转讗 讚诇注讬诇 讚诪讟讛专 讘住讜专讬讗 讘驻砖讬讟讜转 讟驻讬 讘讬谉 讘砖讬讚讛 转讬讘讛 讜诪讙讚诇 讜讘讬谉 讘专讜讻讘 注诇 讛住讜住 讗讘诇 诇专"讬 诇讬讻讗 诇讗讜拽诪讗 讗诇讗 讘专讜讻讘 注诇 讛住讜住 讜讬砖 诇讬讬砖讘 讚讜讚讗讬 诇讬转 诇讗讜拽诪讗 讘专讬讬转讗 讚诇注讬诇 讘住转诪讗 讘诪诇转讗 讚诇讗 砖讻讬讞讗 讚讛讬讬谞讜 讘砖讬讚讛 转讬讘讛 讜诪讙讚诇 讗诇讗 讘专讜讻讘 注诇 讛住讜住 讚砖讻讬讞讗 讜讛砖转讗 诇专"讬 讚诇讻讜诇讬 注诇诪讗 住"诇 讗讛诇 讝专讜拽 砖诪讬讛 讗讛诇 讜诇讻讱 诪讟讛专 讘砖讬讚讛 讜转讬讘讛 讜诪讙讚诇 讗讘诇 讘专讜讻讘 注诇 讛住讜住 诪讜讚讛 讚诪讟诪讗 讘讗专抓 讛注诪讬诐 诪转讜拽诪讗 讛讱 讘专讬讬转讗 讚住讜专讬讗 讘驻砖讬讟讜转 讘诪诇转讗 讚砖讻讬讞讗 讘专讜讻讘 注诇 讛住讜住 讗讘诇 诇专讘讬 讗讬讻讗 诇诪讬诪专 讚住"诇 讗讛诇 讝专讜拽 砖诪讬讛 讗讛诇 讻讚讘注讬谞谉 诇诪讬诪专 讛转诐 讘驻专拽 讻"讙 讜诪砖讜诐 讗讜讬专讗 诪诪砖 讛讜讗 讚诪讟诪讗 讘讗专抓 注诪讬诐 讜诇讗 讘住讜专讬讗 讗讘诇 诪砖讜诐 诪讗讛讬诇 注诇 讛讙讜砖 讘住讜专讬讗 谞诪讬 诪讟诪讗 讜诇讗 诪转讜拽诪讗 讛讘专讬讬转讗 讚住讜专讬讗 讗诇讗 讘诪诇转讗 讚诇讗 砖讻讬讞讗 讚讛讬讬谞讜 讘砖讬讚讛 转讬讘讛 讜诪讙讚诇 讜讚讜"拽:


讘讚"讛 讚讙讝专讜 注诇 讙讜砖讛 讻讜' 讜转讬诪讛 讚诪讬讬专讬 讻讜' 讚诇讗 诪讟诪讗 讚诪砖讜诐 讗讜讬专 注爪诪讜 讙讝专讜 讜诇讗 诪砖讜诐 诪讗讛讬诇 讜讻讜' 注讻"诇 拽"拽 讚诪讻诇 诪拽讜诐 转驻砖讜讟 诪讛讱 诪转谞讬' 讛讱 讗讘注讬讗 讘驻' 讻"讙 讚诪砖讜诐 诪讗讛讬诇 注诇 讛讙讜砖 诇讗 讙讝专讜 讗诇讗 诪砖讜诐 讗讜讬专 注爪诪讜 讜讚讜"拽:


讘讚"讛 讗注"讙 讚讗诪讬专讛 讻讜' 诇驻讬 讝讛 讛讗 讚拽讗诪专 诇讬讛 谞讞讬诐 诇讬讛 讗讙讘 讗讬诪讬讛 谞讜拽诪讗 转讜讱 讝' 讻讜' 注讻"诇 讜注诇 讬讚讬 讬砖专讗诇 讚讘注讜讘讚 讻讜讻讘讬诐 讘诇讗 讗讙讘 讗讬诪讬讛 讛讜讛 砖专讬 讗驻讬诇讜 讗讬住讜专 讚讗讜专讬讬转讗 诇讚讘专讬 讛"讙 讜拽"诇:


讘讗"讚 讜谞专讗讛 讚诇讗 讬转讻谉 讻讜' 讚注诇 讬讚讬 讬砖专讗诇 讗住讜专 讛讬讛 诇讛专讘讜转 讻讜' 讙讝讬专讛 砖诪讗 讬专讘讛 讘砖讘讬诇讜 讻讜' 注讻"诇 诇讻讗讜专讛 讚诇拽"诪 讚讛转诐 砖诇讗 诇爪讜专讱 诪爪讜讛 讚讛讬讬谞讜 讘砖讘讬诇 讛讘专讬讗 讙讝专讬谞谉 砖诪讗 讬专讘讛 讘砖讘讬诇讜 讗讘诇 讛讻讗 诇爪讜专讱 诪爪讜讛 讚讛讬讬谞讜 诇爪讜专讱 讛拽讟谉 诇讗 讙讝专讬谞谉 (讗) 砖诪讗 讬专讘讛 讘砖讘讬诇讜 讜讗驻砖专 砖诇讝讛 讻讜讜谞讜 讘讚讘专讬讛诐 讜砖诪讗 讚讜拽讗 诇爪讜专讱 讛诪讬诇讛 讻讜' 讜讘讝讛 讬转讬讬砖讘 诪讛讗 讚拽砖讬讗 诇讛讜 诪讛讗 讚转谞谉 讘驻专拽 讘' 讚讘讬爪讛 讻讜' 讜诪讻诇 讛谞讛讜 讚砖专讬 诇讛专讘讜转 讛讗 讚诇讗 拽砖讬讗 诇讛讜 讛讻讗 诪讙讜驻讛 讚诪转谞讬' 讚讞讜诇讬谉 讚讗住讜专 诇讘专讬讗 诪砖讜诐 砖诪讗 讬专讘讛 讘砖讘讬诇讜 讚诇讗 讻转讘讜 讻诇 讝讛 讛讻讗 讗诇讗 诇专讗讬讬讛 诇讚讘专讬讛诐 讚讗讬讻讗 诇驻诇讜讙讬 讚讛讻讗 诪砖讜诐 诪爪讜转 诪讬诇讛 砖专讬 诇讛专讘讜转 讚讻诪讜 讻谉 讘讻诇 讛谞讛讜 砖专讬 诇讛专讘讜转 诪砖讜诐 诪爪讜讛 讚砖诪讞转 讬讜"讟 讜讚讜"拽:


讘讚"讛 讛讚专 讗诪专 讻讜' 讚讘转专讜讬讬讛讜 诇讗 拽谞讛 讚讬讚 讘注诇 讛砖讟专 注诇 讛转讞转讜谞讛 注讻"诇 讜诪注讬拽专讗 讚讛讜讛 讗诪专 讗讘讬讬 讚转专讜讬讬讛讜 拽谞讛 谞讬讞讗 诇诪住拽谞讗 讚讻专讜转 讙讬讟讗 讛讜讗 讜诇讗 转讬拽砖讬 诇讬讛 讛讱 诪转谞讬' 讚讛讻讜转讘 讻诇 谞讻住讬讜 讻讜' 讚讗驻讬诇讜 诇专' 诪讗讬专 讚诇讗 驻诇讙讬谞谉 讚讘讜专讗 讛讬讬谞讜 讚转专讜讬讬讛讜 诇讗 拽谞讛 讚讛转诐 诇讗 讛讜讛 讻专讜转 讙讬讟讗 讜讚讜"拽:





诪讛专"诐

讚"讛 讗诇讗 讘讗专抓 讛注诪讬诐 讜讻讜' 注讚 讛"驻 诪砖讜诐 讙讜砖讛 诪砖讜诐 讚诪讗讛讬诇 注诇 讛讙讜砖 讜讻讜'. 讜专"诇 讚讗诐 讛讜讗 诪讟注诐 诪讗讛讬诇 注诇 讛讙讜砖 讗诐 讛讬讛 砖讜诐 讛驻住拽 讘讬谞讜 诇讘讬谉 讛讙讜砖 讻讙讜谉 砖讬讚讛 讗讜 转讬讘讛 讗讜 讙砖专 讟讛讜专 讗讘诇 讗讬 讛讜讬 诪讟注诐 讗讜讬专讗 讗驻讬' 讛讬讛 讘砖讬讚讛 转讬讘讛 讜诪讜拽祝 诪讻诇 爪讚讚讬诐 讗讬谞讜 诪讜注讬诇 讚注"讻 讛讜讗 讘讗讜讬专讗 讚讞"诇 讜讟注诐 讟讜诪讗讛 讝讜 讛讜讗 诪砖讜诐 讻讚讬 砖诇讗 讬爪讗 讗讚诐 诪讗"讬 诇讞"诇 讻讚诪砖诪注 讛转诐 讜注讬讬谉 砖诐 讻讬 专讜爪讛 诇诪驻砖讟 谞讬诪讗 讻转谞讗讬 讜诪讘讬讗 驻诇讜讙转讗 讚专' 讬讜住讬 讘专 讬讛讜讚讛 讜专讘谞谉 讚讛讻讗 讜讚讞讬 诇讛:


讚"讛 讚讙讝专讜 注诇 讙讜砖讛 讜讻讜' 注讚 讜转讬专抓 讚诪讬讬专讬 讘注驻专 讛讘讗 诪讞"诇 讜讻讜'. 讚诪砖讜诐 讗讜讬专 注爪诪讜 讙讝专讜 讜诇讗 诪砖讜诐 诪讗讛讬诇 注诇 讛讙讜砖 谞专讗讛 讚诇讗讜 讚讜拽讗 拽讗诪专 讜诇讗 诪砖讜诐 诪讗讛讬诇 注诇 讛讙讜砖 讗诇讗 专"诇 讚诇讗 讙讝专讜 诪砖讜诐 诪讗讛讬诇 注诇 讛讙讜砖 讗诇讗 讻砖讛讜讗 讙"讻 讘讗讜讬专 讚讞"诇 讗讘诇 讻砖讛讘讬讗 讛讙讜砖 讘讗讜讬专讗 讚讗"讬 诇讗:


讚"讛 讗注"讙 讚讗诪讬专讛 诇注讜讘讚 讻讜讻讘讬诐 砖讘讜转 讜讻讜' 注讚 讜注"讬 注讜讘讚 讻讜讻讘讬诐 讗讬讬专讬 讛转诐 讜讻讜' 讻讚讗诪专讬谞谉 讘驻' 诪驻谞讬谉. 专"诇 讚讗讬 诇讗 讗讬讬专讬 注"讬 注讜讘讚 讻讜讻讘讬诐 讗驻讬' 讗诪专讛 讗讬诪讗 爪专讬讻讛 讗谞讬 讗住讜专:


讜讚讜讞拽 诇讜诪专 讚诪注转 诇注转 讘注讬谞谉. 专"诇 讜讻"转 讚诇注讜诇诐 注"讬 注讜讘讚 讻讜讻讘讬诐 诪讜转专 讜讛转诐 注"讬 讬砖专讗诇 拽讗诪专 讜讛讗 讚砖专讬 讛转诐 讗讙讘 讗讬诪讗 诪砖讜诐 讚讗讬讬专讬 讘转讜讱 诪注"诇 砖诇 讝' 讚诇讬讚讛 讜转讜讱 诪注"诇 砖诇 讝' 诪讜转专 诇讞诇诇 注诇讬讛 讛砖讘转 讻砖讗诪专讛 爪专讬讻讛 讗谞讬 讝讛 讚讜讞拽:


砖诐 讜诪讬讛讜 讘讛诇讻讜转 讙讚讜诇讜转 诪砖诪注 讜讻讜'. 诇驻讬 讝讛 讚拽讗诪专 谞讞讬诐 诇讬讛 讗讙讘 讗诪讬讛 注"讬 讬砖专讗诇 讜谞讜拽诪讗 转讜讱 讝' 讜讗诪专讛 爪专讬讻讛 讗谞讬 讜住"诇 诇讛诇讻讜转 讙讚讜诇讜转 讚诪注"诇 讘注讬谞谉 讜注"讝 讻转讘讜 讛转讜住' 讜谞专讗讛 讚诇讗 讬转讻谉 诇讜诪专 讜讻讜' 专"诇 讜注"讻 讛讛讬讗 讚谞讞讬诐 诇讬讛 讗讬讬专讬 讚讜拽讗 注"讬 注讜讘讚讬 讻讜讻讘讬诐 讜讗驻"讛 讚讜拽讗 注"讬 讗诪讜 砖专讬 讛讗 讘诇讗 讗讬诪讬讛 诇讗 砖专讬谞谉 讗诪讬专讛 诇注讜讘讚 讻讜讻讘讬诐 讘讗讬住讜专 讚讗讜专讬讬转讗 诪砖讜诐 诪爪讜讛 讜拽"诇:





讞讻诪转 砖诇诪讛

转讜住' 讘讚"讛 讗诇讗 讘讗专抓 讛注诪讬诐 讻讜' 讜讛讻讗 讘砖诪注转讗 注诇 讙讜砖讛 讻讜'. 谞"讘 驻讬' 诪讛 砖讗诪专讜 讙讝专讜 注诇 讙讜砖讛 讜注诇 讗讜讬专讛 讜讛讬讬谞讜 讛讗 讚驻"拽 讚砖讘转 讚讙讝专讜 注诇讬讛 讻讜' 讜讛讜讗 诪讬"讞 讚讘专讬诐 讜讗讜转讛 讙讝讬专讛 诪讝讻讬专 讛讻讗 讘砖诪注转讗 讗讘诇 住讜讙讬讗 讚讛讻讗 驻砖讬讟讗 讚讗讜讬专讛 诪诪砖 拽讗诪专 砖讛专讬 拽讗讬 讗诪讛 砖诇讗 讬讻谞住 讗驻讬' 讘砖讬讚讛 转讬讘讛 讜诪讙讚诇 诇专讘讬 讜诇专' 讬讜住讬 讘专' 讬讛讜讚讛 讚讜拽讗 讘砖讬讚讛 讻讜' 讜讛讬讬谞讜 诇驻讬 讛讗诪转 讜诪住拽谞讗 讚砖诪注转讗 讚讛转诐 讚讙讝专讜 讗驻讬' 注诇 讗讜讬专讛 砖讛专讬 诇砖诐 诪讘讬讗 讗讞"讻 讛讗讬 讘专讬讬转讗 讚专讘讬 讜专' 讬讜住讬 讘专 讬讛讜讚讛 讜诪住讬拽 讚讻"注 住讘专讬 诪砖讜诐 讗讜讬专讛 讜讚讜"拽:





诪讛专"诐 砖讬祝

讙诪' 讗讬讘注讬 诇讛讜 讻诇 谞讻住讬 讻讜' 讚诪讘专讬讬转讗 诇讬讻讗 诇诪砖诪注 讚讘诇讗 讻诇 讜讚讗讬 爪专讬讱 诇讜诪专 注爪诪讱 讚讗祝 讚注讘讚 讘讻诇诇 谞讻住讬诐 [讛讬讬谞讜] 讻砖讻讜转讘 谞讻住讬讜 诇讗讞专讬诐 讗讘诇 诇讙讘讬 讚注讘讚 诇讗 讜注讬讬谉 讘专砖讘"讗 讜讘专讬"祝. 讜诇注谞讬谉 讙讟 讗砖讛 讘讻转讜讘讛 [诇讬讻讗 诇诪讬讘注讬讗] 讚诪住驻专 讻转讜讘讛 谞诇诪讚 诇讻砖转谞砖讗讬 诇讗讞专 转讟讜诇 诪讛 砖讻转讘 诇讬讻讬 注讬讬谉 讘驻讜住拽讬诐: 


讙诪' 讛讚专 讗诪专 讗讘讬讬 讜讻讜'. 讗驻砖专 诇讜诪专 讚讛讚专 诪讻讞 拽讜砖讬转 专讘讗 讚讻讬 转讬诪讗 讚诇讗 驻诇讙讬谞谉 讚讬讘讜专讗 讜讻专"诪 讻"砖 讚拽砖讛 讟驻讬 讚转专讜讬讬讛讜 诇讗 诇讬拽谞讬 专拽 爪"诇 讘讛讻专讞 讚驻诇讙讬谞谉 讜诇讻谉 砖驻讬专 拽谞讛 讛注讘讚 诪"诪 讗讬谉 讛讚讬谉 注诪讱 讘谞讻住讬诐 讜诇讝讛 讛讚专 讜住讘专 诇讗 驻诇讙讬谞谉 讜讻专"诪 讜讗讛"谞 转专讜讬讬讛讜 诇讗 拽谞讛 讜讛拽砖讛 诇讜 专讘讗 讚谞讬诪讗 驻诇讙讬谞谉 讜讻讜' 讜注"讝 讛拽砖讛 诇讜 专讘 讗讚讗 讻诪讗谉 讜讻讜' 注"讻 诪砖讜诐 讚住"诇 讛诇讻讛 讻专"砖 诇讻谉 诪拽砖讬转 诪谞讬讛 讛讗 讗诪专 专"讬 讜讻讜' 讜诪住讬拽 讚注"讻 诇驻讬 住讘专转讱 讚讟注诪讗 讚专"诪 诪砖讜诐 诇讗 驻诇讙讬谞谉 转拽砖讬 讚专"谞 讗讚专"谞 讗注"讻 讟注诪讗 讚专"诪 讚诇讗 讬爪讗 讘谉 讞讜专讬谉 诪砖讜诐 讚诇讗讜 讻专讜转 讜讻讜' 讗讘诇 讗讬 诇讗"讛 住"诇 谞诪讬 住讘专转 专"砖 讚驻诇讙讬谞谉 讜讗"讻 砖驻讬专 讛拽砖讛 专讘讗 讚诇讻"注 驻诇讙讬谞谉 讗讘诇 诇讗讘讬讬 讟注诪讗 讚专"诪 诪砖讜诐 诇讗 驻诇讙讬谞谉 讜诇讗 诪砖讜诐 讻专讜转 讙讬讟讗. 讜讗讜诇诐 讬砖 诇讞诇拽 讚讘讚专"诪 讗讬 讗驻砖专 诇讜诪专 讻讬讜谉 讚拽谞讛 讛注讘讚 拽谞讛 谞讻住讬诐 讚讛讗 拽讗诪专 讘驻讬专讜砖 讞讜抓 讜讻讜' 讜讻讬讜谉 讚诇讗 驻诇讙讬谞谉 注"讻 爪"诇 诪讚谞讻住讬诐 诇讗 拽谞讛 注讘讚 谞诪讬 诇讗 拽谞讛 讗讘诇 诇注谞讬谉 拽讬讜诐 砖驻讬专 谞讜讻诇 诇讜诪专 讛讻诇 拽谞讛 讜讗注"讙 讚讘砖讬讜专 讚讛转诐 谞诪讬 诇讗 砖讬讬专 讻诇 谞讻住讬讛 讘驻讬专讜砖 专拽 讞讜抓 诪讘讬转 讻讜专 住转诐 诪"诪 诇讗 讚诪讬讗 讜拽"诇: 


讘专砖"讬 讘讚"讛 讚讙讝专讜 注诇 讙讜砖讛 讻讜' 讜诇讗 讗讜讛诇 讻讜'. [讛讬讬谞讜] 讞讜抓 诇讗专抓 讛注诪讬诐 讻专"讬 诪讗讜专诇讬谞"砖 注讬讬谉 讘转讜住驻讜转 (讗) 讜讛讜爪专讱 诇讝讛 诪砖讜诐 [讚拽讗诪专] 住讜专讬讗 注诇 讗讜讬专讛 诇讗 讙讝专讜 讻讜' 讚讗讻转讬 讻讬讜谉 讚讗讜讛诇 讝专讜拽 诇讗 砖诪讬' 讗讜讛诇 诇专讘讬 讗"讻 诪讗讛讬诇 注诇 讛讙讜砖. 讜诇驻讬"讝 讗爪"诇 诪"砖 专砖"讬 讜诇讗 讗讜讛诇 讻讜' 讞讜抓 诇讗专抓 讛注诪讬诐 讜讻专"讬 诪讗讜专诇讬谞"砖 专拽 诪驻专砖 讛讘' 讙讝讬专讜转 砖讙讝专讜 转讞诇讛 注诇 讙讜砖讛 专"诇 诪讙注 讜诪砖讗 讗讘诇 讗讜讛诇 讗讬谞讜 谞讻诇诇 讘讙讝讬专转 讙讜砖 讜讗讞"讻 讗讜讬专讛 讚讛讜讬 讟讜诪讗转 讗讜讛诇 讻讚讬 砖讬讘讗 砖驻讬专 注诇 住讜专讬讗 注诇 讙讜砖讛 讙讝专讜 讚讛讬讬谞讜 诪讙注 讜诪砖讗 讜诇讗 讗讜讛诇 讜诇驻讬"讝 谞转讻讜讜谉 专砖"讬 讟驻讬 诇专"转 讚诪砖谞讛 讚讗讛诇讜转 拽讜讚诐 讙讝讬专转 讗讜讬专讛 谞讬砖谞讬转 讜讚讜"拽: 


讘专砖"讬 讘讚"讛 诇讗 讬爪讗 讘谉 讞讜专讬谉 讻讜' 讚诇讗 谞讞讬转 诇砖讬讜专讗 讗谞谉 诇讗 讗诪专讬谞谉 讚砖讬讬专 讗讘诇 讛讬讻讗 讚谞讞讬转 诇砖讬讜专讗 讗诪专讬谞谉 诇讚讬讚讬讛 讻讜'. 讻爪"诇: 


讘转讜住' 讘讚"讛 讘砖讬讚讛 讻讜' 讗诇讗 诪砖讜诐 讚谞拽讬讟 讘讘专讬讬转讗 讻讜'. 讜讘讘专讬讬转讗 讙讜驻讗 讘讚讜拽讗 谞拽讬讟 讘讗讜拽讬诪转讗 讚驻诇讬讙讬 [专讘讬 讜专' 讬讜住讬] 讘讗讜讛诇 讝专讜拽 讜讻谉 诇讗讜拽讬诪转讗 讚诪住讬拽 诪砖讜诐 讚诇讗 砖讻讬讞 诇讛讻讬 专' 讬讜住讬 诪讟讛专 讜诇讻"注 注诇 讗讜讬专讛 诪诪砖 讙讝专讜 讜诇住"讚 讚驻诇讬讙讬 讗诐 注诇 讙讜砖讛 讙讝专讜 [讚讛讬讬谞讜 诪讗讛讬诇 注诇 讛讙讜砖] 讗讜 注诇 讗讜讬专讛 谞诪讬 讚讜拽讗 讘砖讬讚讛 诪讟讛专 专"讬 讚讘专讜讻讘 诪讗讛讬诇 讘专讙诇讬诐 注诇 讛讙讜砖 讜讙诐 诇专讘讜转讗 讚专讘讬 诇讗砖诪注讬' 讚注诇 讗讜讬专讛 诪诪砖 讙讝专讜 讜拽"诇: 


讘讗"讚 讻讬讜谉 讚住讘专 专讘讬 讗讜讛诇 讝专讜拽 讻讜'. 讗"讻 诪讛 诇讬 砖讬讚讛 讗讜 驻讜专讞 讘讗讜讬专 讗讜 专讜讻讘 注诇 讛住讜住 讜诪讗讛讬诇 讘专讙诇讬讜 注诇 讛讗专抓: 


讘讗"讚 讜诪砖诪注 讻专"讬 讗转讬讗 讘驻砖讬讟讜转 讟驻讬. 诪砖讜诐 讚谞讞讬转 讚专讙讗 讚诇专' 讬讜诐 讚讙讝专讜 讗讙讜砖讛 [讛讬讬谞讜] 讗讜讛诇 讚讙讜砖讛 诇住"讚 讚讙诪专讗 砖诐 讜讘住讜专讬讗 讗驻讬诇讜 讗讙讜砖讛 [讛讬讬谞讜 讗讜讛诇 讙讜砖] 诇讗 讙讝专讜 讜讗讬讬专讬 讘专讜讻讘 注诇 讛住讜住 讜讻谉 诇讗讜拽讬诪转讗 讚诇讻"注 注诇 讗讜讬专讛 诪诪砖 讙讝专讜 [讜专"讬 诪讟讛专 诪砖讜诐 讚诇讗 砖讻讬讞] 讗"砖 讟驻讬 诇专"讬 [讚讻讬讜谉 讚讘讗专抓 讛注诪讬诐 诇讗 讙讝专讜 讘砖讬讚讛 讗"讻 讘住讜专讬讗 谞讞转讬谞谉 讚专讙讗 讜诪转讬专讬谉 讗驻讬诇讜 讘住驻讬谞讛 讗讜 讬讜砖讘 讘拽专讜谉 讚砖讻讬讞 讟驻讬. 讜注讬讬谉 讘谞讝讬专] 讗讘诇 诇专讘讬 讚讙讝专讜 注诇 讗讜讬专讛 诪诪砖 诇住"讚 砖诐 讘住讜专讬讗 诇讗 讙讝专讜 讗讗讜讬专讛 诪诪砖 诇讟诪讗 讗驻讬' 讘砖讬讚讛 讗讘诇 讗讙讜砖讛 讚讛讬讬谞讜 讗讜讛诇 讙讜砖 讙讝专讜 讗驻讬诇讜 讘住讜专讬讗 讗"讻 爪"诇 讚讜拽讗 讚讗讬讬专讬 转谞讗 讚住讜专讬讗 讘砖讬讚讛 讜讻讜'. (讘) 讜诪"诪 讗讬谞讜 诪驻讜专砖 讛讬讟讘 讘诇砖讜谉 讛诪转专抓 讜讗驻讬诇讜 专讘讬 讜讻讜' [讛讗] 讻讘专 讬讚注 讚讘住讜专讬讗 讗讙讜砖讛 讙讝专讜 讜讗讜讬专讛 诇讗 讜讛讜诇"诇 讗驻讬诇讜 注诇 讗讜讛诇 讙讜砖讛 诇讗 讙讝专讜 专拽 驻讬专讜砖 讙讜砖 讛讜讗 诇驻讬"讝 讚讜拽讗 诪讙注 讜诪砖讗 讜讗讜讬专讛 专"诇 讗讜讬专 讙讜砖 [讚讛讬讬谞讜 讗讜讛诇] 讜讗讜诇诐 讗诐 驻讬专讜砖 注诇 讗讜讬专讛 讙讝专讜 讚讗讬讘注讬讗 讚讛转诐 讜诇讗 注诇 讗讜讛诇 讙讜砖 [讜讻诪砖诪注讜转 诇砖讜谉 专"讬 讚讗讜专诇讬谞"砖 讻讗谉] 讗"讻 诇专讘讬 讗"砖 谞诪讬 讘专讜讻讘 注诇 讛住讜住 讚讘讗专抓 讛注诪讬诐 讟诪讗 诪砖讜诐 讗讜讬专讛 讜讘住讜专讬讗 讟讛讜专 讚讗讗讜讬专讛 诇讗 讙讝专讜 讜诪砖讜诐 讗讜讛诇 讙讜砖 讗祝 讘讗专抓 讛注诪讬诐 诇讗 讙讝专讜 讜注"砖 讘转讜住' 讚谞专讗讛 讚驻讬专砖讜 讗讜 注诇 讗讜讬专讛 诪诪砖 讙讝专讜 讜注诇 讗讜讛诇 讙讜砖 注讻"驻 讜注"砖: 


讘转讜住' 讘讚"讛 讗诇讗 讻讜' 讜注诇 讗讜讬专讛 讗讜 诪砖讜诐 诪讗讛讬诇 注诇 讛讙讜砖 讻讜'. 讜住讜讙讬讗 讚讛讻讗 讗讝诇讗 讘驻砖讬讟讜转 讘讬谉 诇诇讬砖谞讗 讻转谞讗讬 讚讛转诐 讚驻诇讬讙讬 讘爪讚讚讬 讛讗讬讘注讬讗 讜诇讻"注 [讗讜讛诇 讝专讜拽] 砖诪讬' 讗讜讛诇 讜专讘讬 诪讟诪讗 讘砖讬讚讛 诪砖讜诐 讚讗讗讜讬专讛 注爪诪讜 讙讝专讜 讜讗讬谞讜 讬讻讜诇 诇讬讻谞住 讘砖讜诐 注谞讬谉 拽讗诪专 讚讘住讜专讬讗 注诇 讙讜砖讗 讚讛讬讬谞讜 讗讜讛诇 讙讜砖 讙讝专讜 注诇 讗讜讬专 诪诪砖 诇讗 讙讝专讜 讗"讻 讬讻讜诇 诇讬讻谞住 讘砖讬讚讛 讘讬谉 诇讗讜拽讬诪转讗 砖谞讬' 讚驻诇讬讙讬 讘讗讜讛诇 讝专讜拽 讜诇讻"注 诪砖讜诐 讗讜讛诇 讙讜砖 讙讝专讜 讜专讘讬 诪讟诪讗 诪砖讜诐 讚讗讬谉 讻讗谉 讛驻住拽 讘讬谞讜 诇讗专抓 讛注诪讬诐 驻讬专讜砖讜 注诇 讙讜砖讛 讙讝专讜 诪讙注 讜诪砖讗 注诇 讗讜讬专讛 讚讛讬讬谞讜 讗讜讬专 讙讜砖 [砖讛讜讗 讗讜讛诇] 诇讗 讙讝专讜 讘住讜专讬讗 讻诇讜诪专 讜诇讻谉 讗祝 讚讗讜讛诇 讝专讜拽 诇讗 砖诪讬' 讗讜讛诇 诪"诪 讟讛讜专 讘讬谉 诇讗讜拽讬诪转讗 讙' 讚诇讻"注 砖诪讬讛 讗讜讛诇 讜诇讻"注 诪砖讜诐 讗讜讬专 诪诪砖 讙讝专讜 讜专讘讬 讚诪讟诪讗 诪砖讜诐 讚诇讗 讬讻讜诇 诇讬讻谞住 讘砖讜诐 注谞讬谉 讚讗讬 讗驻砖专 砖诇讗 讬讻谞住 讗讜讬专 驻讜专转讗 诇转讜讱 讛砖讬讚讛 讜专"讬 诪讟讛专 诪砖讜诐 讚讛讜讬 诪诇转讗 讚诇讗 砖讻讬讞 讜诇讗 讙讝专讜 讘讬讛 专讘谞谉 拽讗诪专 讘住讜专讬讗 注诇 讙讜砖讛 讚讛讬讬谞讜 讗讜讛诇 讙讜砖讛 讙讝专讜 注诇 讗讜讬专讛 讚讛讬讬谞讜 讗讜讬专 诪诪砖 诇讗 讙讝专讜 讻"讝 谞专讗讛 驻砖讜讟 讜诇讗 讬专讚转讬 诇住讜祝 讚注转 讛讞"砖 砖谞讚讞拽 讘讝讛 注讬讬谉 讘讜 讜讘讙诪专讗 讚讛转诐 讜讚讜"拽: 


讘转讜住' 讘讚"讛 讚讙讝专讜 讻讜' 讚讘诪住讻转 讗讛诇讜转 转谞谉 讜讻讜'. 讻爪"诇: 


讘讗"讚 讜转讬' 讚讗讬讬专讬 讜讻讜'. 诇驻讬"讝 转驻砖讜讟 讗讘注讬讗 讚谞讝讬专 诪讛讻讗 [讚诪砖讜诐 讗讜讬专讛 诇驻讬 诪讛 讚谞专讗讛 诪专"讬 讚讗讜专诇讬谞"砖 讚讗讬 注诇 讗讜讬专讛 诪诪砖 讙讝专讜 诇讗 讙讝专讜 注诇 讗讜讛诇]. 讜讬"诇 讚砖讬注讜专 诇砖讜谞诐 讚诪讬讬专讬 讘注驻专 讻讜' 讗讬 诪砖讜诐 讗讜讬专 注爪诪讜 讙讝专讜 讜讻讜' 讜讗讬 诪砖讜诐 诪讗讛讬诇 注诇 讛讙讜砖 讙讝专讜 讗讬讻讗 诇讗讬拽诪讗 讻专"砖 讜讻讜' 专拽 讛转讜住' 诪拽砖讬谉 拽讜讚诐 讚诪住讬拽 讛讻诇 讘爪讚 讚讗讜讬专 注爪诪讜 讙讝专讜 讚讗讬谉 诇砖讜谞讜 诪砖诪注 讻谉 讜爪讬讬专讜 讘讗讜转讜 爪讚 讚专讱 讗讞专. 讗讘诇 诇驻讬 诪"砖 诇注讬诇 讚讘爪讚 讗讜讬专讛 讙讝专讜 讙讝专讜 讙"讻 注诇 讗讜讛诇 讙讜砖 讗讬 讗驻砖专 诇讜诪专 讻谉 讗"讻 诇专"讬 讚讗讜专诇讬谞"砖 讚驻讬专砖 注驻专 讛讘讗 诪讞"诇 讻讜' 讛讜讗 诇讻诇 爪讚讚讬 讛讗讬讘注讬讗 砖诐 讟诪讗 [诪砖讜诐] 讗讜讛诇 讙讜砖 [讜爪"诇 砖讗专 转讬专讜爪讬诐 讚讜拽讗] 讜讚讜"拽: 


讘转讜住' 讘讚"讛 讗注"讙 讻讜' 讜拽讜讚诐 讛诪讬诇讛 讻讜'. 讚诇讗讞专 讛诪讬诇讛 诪住讜讻谉 讛讜讗 讻讜' 讻爪"诇: 


讘讗"讚 讜讛讗 讚讗诪专讬谞谉 讘住讜祝 诪驻谞讬谉 讻讜'. 爪"注 诇拽讬砖专讜 讚讗祝 讗诐 转讗诪专 注"讬 讬砖专讗诇 讜专讘讗 诇讟注诪讬讛 讚讗诪专 砖诇砖讬诐 讗"讻 诇诪讛 诇讬 谞砖讬讬诇讬' 诇讗诪讬讛 讗祝 讗诐 诇讗 讗诪专讛 爪专讬讻讛 讗爪讬 诪讞诇诇讬谉 讗驻讬诇讜 注"讬 讬砖专讗诇 讻讬讜谉 讚诪拽专讬 驻转讬讞讜转 讛拽讘专 注讚 诇' 注"砖 讘讙诪' 讜讗"诇 诇注谞讬谉 讗诪专讛 讘讛讚讬讗 讗讬谞讬 爪专讬讻讛 讚讝"讗 讚诪"诪 诪讞诇诇讬谉 注"砖: 


讘讗"讚 诇驻讬"讝 讛讗 讚拽讗诪专 讻讜' 谞讜拽诪讛 转讜讱 讝' 讻讜'. 讜注"讬 讬砖专讗诇 讜诪注诇"注 讘注讬谞谉 讻讚诇注讬诇. 


讘讗"讚 讜砖诪讗 讚讜拽讗 诇爪讜专讱 讛诪讬诇讛 讛讜讗 讚砖专讬. 驻讬' 讜诇注讜诇诐 注"讬 讬砖专讗诇 讜讛讗讬 讚讞讜诇讬谉 讗住讜专 诇讘专讬讗 诇讗 讛讜讬 诇爪讜专讱 诪爪讜讛 讚讛讗 诇爪讜专讱 讚讘专 讗讞专 讗祝 注"讬 谞讻专讬 讗住讜专 讻讚诪驻讜专砖 讘讻诪讛 讚讜讻转讬 诪讬诇讗 诪讬诐 诇讘讛诪转讜 诇讗 讬砖拽讛 讗讞专讬讜 讬砖专讗诇 砖诪讗 讬专讘讛 讘砖讘讬诇讜 讜讗"讻 讗祝 讻砖谞讗诪专 讚讗讬讬专讬 注"讬 谞讻专讬 注"讻 爪"诇 讚讜拽讗 诇爪讜专讱 诪爪讜讛 讗"讻 讛"谞 谞讜讻诇 诇讜诪专 注"讬 讬砖专讗诇 讜拽"诇: 


讘转讜住' 讘讚"讛 讛讚专 讗诪专 讻讜'. 讛讻讬 诪砖诪注 诇讬砖谞讗 诪讚诇讗 讗诪专 讗诇讗 讜拽"诇:





专砖"砖

讙诪专讗 注讘讚 砖讛讘讬讗 讙讬讟讜 讻讜' 谞讻住讬诐 诇讗 拽谞讛. 诇讻讗讜专讛 诪讻讗谉 专讗讬讛 讚讟注谞讬谞谉 诪讝讜讬讬祝 诇讛讘讗 诇讬驻专注 砖诇讗 讘驻谞讬讜 注讬' 讘转讜住' 专讬砖 诪讻诇转讬谉 讘讚"讛 讜讗诐:



专砖"讬 讚"讛 注讘讚 砖讛讘讬讗 讙讬讟讜. 讻爪"诇:



专砖"讬 讚"讛 诇讗 讬爪讗 讘"讞. 专讬砖讗 讚诇讗 讙"讚 讻讜' 诇"讗 讚砖讬讬专 讗讘诇 讛讻讗 讚谞讞讬转 诇砖讬讜专讗 讗诪专讬谞谉 讚诇讚讬讚讬' 谞诪讬 砖讬讬专 讻讜'. 讝讛讜 讛讬驻讱 诪讛讗 讚讗诪专讬谞谉 讘专"驻 讘讻诇 诪注专讘讬谉 (讜讘讻"讚) 讗讬谉 诇诪讚讬谉 诪谉 讛讻诇诇讜转 讜讗驻讬' 讘诪拽讜诐 砖谞讗诪专 讘讜 讞讜抓 讜注"砖 讘驻专砖"讬 讚"讛 讜讗驻讬' 讜爪"注:



转讚"讛 讚讙讝专讜. 讜转讬专抓 讚诪讬讬专讬 讘注驻专 讛讘讗 诪讞"诇 诇讗专抓 讜诪讗讛讬诇 注诇讬讜. 讻爪"诇:



转讚"讛 讗注"讙. 讻讚诪讜讻讞 讘驻' 讛讚专 讻讜' 讗转讜 诇拽诪讬讛 讚专讘讗. 讻爪"诇:



讘讗"讚 讜讚讗讬 讗讬住讜专讗 讚专讘谞谉 讘讞爪专 砖诇讗 注讬专讘讜 砖专讬 诪砖讜诐 诪爪讜转 诪讬诇讛. 讻爪"诇:



讘讗"讚 讚注"讬 讬砖专讗诇 讛讬讛 讗住讜专 诇讛专讘讜转. 驻讬' 诪砖讜诐 砖讬砖 讘讜 讗讬住讜专 讚讗讜专讬讬转讗 讻诪砖"讻 讛专"谉 讘驻"讘 讚讘讬爪讛 (讚祝 拽爪 讘). 讜专讗讬讬转诐 谞讻讜谞讛 诪讛讗 讚讞讜诇讬谉 讚讗诐 讗讬转讗 讚专讬讘讜讬 讗讬谞讜 讗住讜专 讗诇讗 讚专讘谞谉 诇讗 讛讜讬 讙讝专讬 砖诪讗 讬专讘讛 讚讛"诇 讙讝讬专讛 诇讙讝讬专讛. 讜诪砖"讻 讗讘诇 注"讬 注讜讘讚 讻讜讻讘讬诐 谞讬讞讗 讚砖专讬 诇讛专讘讜转. 专"诇 讗驻讬' 诇爪讜专讱 专砖讜转 讻讬讜谉 讚讛讬转专 讙诪讜专 诇爪讜专讱 讞讜诇讛 注"讬 注讜讘讚 讻讜讻讘讬诐 讚讘讞讜诇讛 诇"讙 讜讻诪砖"讻 讛专"谉 砖诐 讘讟注诪讗 讚讘讬讜"讟 诪讜转专 诇讛专讘讜转 讛讜讗讬诇 讚诇爪讜专讱 讗讜"谞 讛讬转专 讙诪讜专. 讜砖讜讘 讻转讘讜 讜砖诪讗 讚讜拽讗 诇爪讜专讱 讛诪讬诇讛 讻讜' 讜专"诇 讚诇讗 讻住讘专转 讛专"谉 讚讘讛讬转专 讙诪讜专 砖专讬 诇讛专讘讜转 讜讗驻"讛 诇讗 转讬拽砖讬 诪讛讗 讚讘讬讜"讟 诪讜转专 诇讛专讘讜转 讚讛转诐 讗讬讻讗 讙"讻 诪爪讜转 砖诪讞转 讬讜"讟. 讜讗祝 讚讘诪谞讞讜转 (住讚) 讘讚"讛 砖转讬诐 诇讗 讻转讘讜 讻谉. 讝讛 诪爪讬谞讜 专讘讜转 讘讚讘专讬讛诐 砖住讜转专讬谉 讗"注 诪诪拽讜诐 诇诪拽讜诐. 讜讚讘专讬 讛诪讛专砖"讗 讘讻讗谉 讗讬谞诐 诪讞讜讜专讬谉:



讘住讛"讚 诪砖讜诐 砖诪讞转 讬讜"讟 讛转讬专讜. 诇讻讗讜专讛 讘讛讗 讚诪诪诇讗讛 讗砖讛 讻讜' 诪讛 砖诪讞转 讬讜"讟 讗讬讻讗 讘专讬讘讜讬 讻讬讜谉 讚讗"爪 讛讬讜诐 讗诇讗 诇讞转讬讻讛 讗讞转 (讜讻谉 讘谞讞转讜诐). 讜讗讜诇讬 诪砖讜诐 讚砖诪讞讛 讛讬讗 诇讛诐 讛讬讜诐 讘诪讛 砖讬诪爪讗讜 诇诪讞专 诪讜讻谉. 讜讻讛"讙 讘住讜祝 驻"拽 讚讘讬爪讛 讻诇 砖谞讗讜转讬谉 讘讜 讘讞讜诇 诪砖诇讞讬谉 讗讜转讜 讘讬讜"讟:





讛讙讛讜转 讬注讘"抓

讙诪' 讜讗注"讙 讚讗诪讬专讛 诇注讜讘讚 讻讜讻讘讬诐 砖讘讜转 诪砖讜诐 讬砖讜讘 讗状讬 诇状讙 专讘谞谉. 谞"讘 谞"诇 讛讬讬谞讜 诪砖讜诐 讚住讜驻专 注讜讘讚 讻讜讻讘讬诐 讛讻讜转讘 砖诇讬讞讜转讬讛 讚注讜讘讚 讻讜讻讘讬诐 讛诪讜讻专 拽注讘讬讚 讜讛诪讜讻专 讛诪爪讜讜讛 诇讻转讜讘 讜讛住讜驻专 转专讜讬讬讛讜 讗讚注转讗 讚谞驻砖讬讬讛讜 拽注讘讚讬 讜诇讗 砖诇讜讞讬 讚讬砖专讗诇 谞讬谞讛讜. 讜诪"诪 讗讬 诇讗 诪砖讜诐 诪爪讜讛 讛讜讛 讗住讜专 诪砖讜诐 砖讘讜转 诪砖讜诐 讚讬砖专讗诇 谞讛谞讛 诪谉 讛诪诇讗讻讛:





讞讬讚讜砖讬 专讘讬 注拽讬讘讗 讗讬讙专

专砖"讬 讚"讛 注讘讚, 讜爪"诇 讘驻谞"讻 讻讗砖讛 讛诪讘讬讗讛 讙讬讟讛. 诇讻讗讜专讛 转诪讜讛 讚讛讗 讗砖讛 讛诪讘讬讗讛 讙讬讟讛 讗"爪 诇讜诪专 讘驻谞"讻. 讗诇讗 讘讙讜谞讗 讚讞讬拽讗 讚讗诪专 诇讛 讛讜讬 砖诇讬讞 诇讛讜诇讻讛 注讚 讚诪讟讬转 讛转诐 讻讜' 讻讚讗讬转讗 诇拽诪谉 住讜祝 驻专拽 讘'. 讗"讻 谞爪讟专讱 诇讜诪专 讚诪讬讬专讬 讛讻讗 讙"讻 讘讻讛"讙 讜讗诪讗讬 爪专讬讱 专砖"讬 诇讝讛 讜诇讗 讘驻砖讜讟讜 讚注讘讚 讛诪讘讬讗 讙讬讟讜 讗"爪 诇讜诪专 讘驻谞"讻 讻讬讜谉 讚讻讬 诪讟讬 砖讞专讜专 诇讬讚讜 讗砖转讞专专. 讜讛讬讬谞讜 讛讻诇 诪讟注诐 讚讗谞谉 诇"讞 诇诪讝讜讬讬祝 讘讙讟 讜砖讞专讜专 诪讟注诐 注讙讜谉. 讗诇讗 讚讛讞砖砖 砖诪讗 讬注专注专 讘砖拽专 诇讜诪专 诪讝讜讬讬祝. 讜讛讬讻讗 讚谞讜转谉 讘注爪诪讜 讛讙讟 讜砖讞专讜专 诪讬讚 诇讬讚 讙讜诪专 讜诪讙专砖. 讜讘讜讚讗讬 诇讗 讬注专注专. 讜讝讛讜 诇注谞讬谉 讗讬住讜专 讗讘诇 诇注谞讬谉 诪诪讜谉 讗谞谉 讞讬讬砖讬' 诇诪讝讜讬讬祝 讜讗"讻 诪砖"讛 注爪诪讜 拽谞讛 讚讻"讝 讚诇讗 注专注专 讛讗讚讜谉 诇讜诪专 诪讝讜讬讬祝 讗谞谉 诇"讞. 讗讘诇 谞讻住讬诐 诇讗 拽谞讛 讚讗谞谉 讞讬讬砖讬' 诇诪讝讜讬讬祝. 讜讗驻砖专 诇讜诪专 讚住"诇 诇专砖"讬 讚诇注谞讬谉 讝讛 诇讗 砖讬讬讱 驻诇讜讙转讗 讚驻诇讙讬' 讚讘讜专讬讛 讚诪讛 讚驻住拽讬' 讚注爪诪讜 拽谞讛 讜谞讻住讬诐 诇讗 拽谞讛 诇讗 诪砖讜诐 讚讛砖讟专 拽讬讬诐 诇讚讘专 讗' 讜诇讗 拽讬讬诐 诇讚讘专 讗'. 讚讘讗诪转 讗诐 谞转拽讬讬诐 讛砖讟专 诪拽讜讬讬诐 诇讻诇 诪讬诇讬. 讜讗诐 讛讜讗 诪讝讜讬讬祝 讘讟诇 讛讜讗 诇讻诇 讚讘专. 讗诇讗 讚诇讙讘讬 讗讬住讜专 诪砖讬诐 注讙讜谉 讛拽讬诇讜 砖诇讗 诇讞讜砖 诇诪讝讜讬讬祝 讜诇讙讘讬 诪诪讜谉 讞讬讬砖讬' 诇诪讝讜讬讬祝. 讗讘诇 讘讙讜祝 讛诪转谞讛 讚讻诇 讛谞讻住讬诐 诇讗 谞转拽讬讬诐 诇诪拽爪转讛 讜诇讝讛 驻讬专砖"讬 讚诪讬讬专讬 讘注谞讬谉 讚爪"诇 讘驻谞"讻 讜诪讛谞讬 讛拽讬讜诐. 讜讗祝 讗诐 讬注专注专 讛讗讚讜谉 诇讗 诪讛谞讬. 讜注诇 注讚讜转 讝讛 讚讘驻谞"讻 讚讛讜讬 注讚讜转 拽讬讜诐 诪讛谞讬 讛注讚讜转 诇讙讘讬 注爪诪讜 讜诇讗 诇讙讘讬 谞讻住讬诐 讜讝讛 诪拽专讬 砖驻讬专 讘讻诇诇 驻诇讙讬' 讚讘讜专讬讛 讚诪讛谞讬 讛注讚讜转 讘诪拽爪转讛, 讙诐 讬"诇 讚专砖"讬 住"诇 讻讛住讜讘专讬' 讚讘注诇诪讗 讛讘讗 诇讬驻专注 诪讬转讜诪讬' 讗讜 诪诇拽讜讞讜转 讗讜 砖诇讗 讘驻谞讬讜 诇讗 讟注谞讬谞谉 诪讝讜讬讬祝. 讜讗"讻 注"讻 讛讻讗 诪讬讬专讬 讚讛讗讚讜谉 诪注专注专 讜讟讜注谉 诪讝讜讬讬祝 讜注"讻 讛讗 讚注爪诪讜 拽谞讛 诪砖讜诐 讚讗诪专 讘驻谞"讻:


讙诪专讗 注爪诪讜 拽谞讛 谞讻住讬诐 诇讗 拽谞讛. 诇讻讗讜专讛 诪讚诇讗 谞拽讟 讛讚讬谉 讘驻砖讜讟讜 讘诇讗 讻诇 谞讻住讬 讗诇讗 讘砖讞专讜专 讙专讬讚讗 讚注爪诪讜 拽谞讛 诇注谞讬谉 讘转 讞讜专讬谉 讚诇注谞讬谉 讗讬住讜专 诪砖讜诐 注讙讜谉 诪拽诇讬谞谉 讚诪讛谞讬 注讚讜转讜 讘驻谞"讻. 讗讘诇 诇注谞讬谉 诪注砖讛 讬讚讬讜 砖诇 注讘讚 讞讬讬砖讬' 诇诪讝讜讬祝 讚诇讙讘讬 诪诪讜谉 诇讗 诪讛谞讬 注讚讜转讜. 谞诇注谞"讚 讚诪讜讻讞 讚讘讝讛 讗"讗 诇讞诇拽 讚讛讻诇 讗讞讚 讛讜讗 讚诪注"讬 诇专讘讜 讻砖讛讜讗 注讘讚. 讗讘诇 讘讘谉 讞讜专讬谉 诪注"讬 诇注爪诪讜. 讜讻讬讜谉 讚驻住拽讬' 讚讗讬谞讜 注讘讚 讜诪讜转专 讘讘转 讞讜专讬谉 诪诪讬诇讗 讗讬谉 诪注"讬 诇专讘讜 讚讝讛 转诇讜讬 讘讝讛. 讜诇"砖 诇讚讜谉 砖讗讬谞讜 注讘讚 讜诪注"讬 诇专讘讜:





讞讬讚讜砖讬 讞转"住

讜讛专讜爪讛 诇讬讻谞住 诇讛 讘讟讛专讛 讜讻讜' 住讜讙讬' 讝讜 爪专讬讻讛 讘讬讗讜专 注"讻 讗讗专讬讱 讘注讝讛"讬. 讘诪住' 砖讘转 讟"讜 注"讘 诪讘讜讗专 讚讘转讞诇讛 讙讝专讜 专拽 注诇 讙讜砖 讗专抓 注诪讬诐 驻讬' 讛讚讜专讱 讘专讙诇讬讜 诪诪砖 讜讘讙讝讬专讛 讝讜 砖讜转讛 住讜专讬讗 诇讞讜"诇 讜砖讜讘 专讘谞谉 讚砖诪讜谞讬诐 砖谞讛 讜讚讗讜砖讗 讙讝专讜 注诇 讗讜讬专讗 讚讗专抓 注诪讬诐 讜诇讗 讚住讜专讬讗 讻诇诇 讻讘砖诪注转讬谉. 讜讘谞讝讬专 谞"讚 注"讘 诪讬讘注讬' 诇讬' 讛讱 讗讜讬专讗 讚专讘谞谉 讚驻' 砖谞讛 讜讚讗讙专讗 讗讬 讗讜讬专 讙讜砖讗 拽讗诪专 砖讬讛讬' 讛诪讗讛讬诇 注诇 讙讜砖讛 讻讛讜诇讱 讘专讙诇讜 讜谞讜讙注 诪诪砖 讜讛讗 讚诇讗 谞拽讬讟 讗讜讛诇 诪砖讜诐 讚讙讜砖 砖讘讗 诪讞讜"诇 诇讗"讬 讗讬谞讜 诪讟诪讗 讘讗讜讛诇 讜讻谉 讗诐 诪谞讬讞 讙砖专 诪讞讜"诇 诇讗专抓 讛注讜讘专 转讞转讬讜 诇讗 谞讟诪讗. 讗诇讗 讚讜拽讗 讻砖讛讙讜砖 诪讞讜讘专 讘诪拽讜诪讜 讜讗讚诐 注讜讘专 注诇 讗讜讬专讜 讻讙讜谉 专讜讻讘 住讜住 讗讜 讬讜砖讘 讘拽专讜谉 砖驻转讜讞讛 诪转讞转讬讜 诪讟诪讗. 讗讘诇 讗讜讬专 讛注诇讬讜谉 诇讗 诪讟诪讗 讻讙讜谉 讗诐 讗讬谞讜 驻转讜讞讛 诪转讞转讬讜 专拽 讗讜讬专 讛注诇讬讜谉 驻转讜讞 诇讗 讙讝专讜 讗讜 讚诇诪讗 讘讻诇诇 讙讝讬专转 讗讜讬专讛 讛讬讛 讙诐 讗讜讬专 讛注诇讬讜谉. 讜讘注讬 诇诪讬诪专 转谞讗讬 讛讬讗 讜讛讚专 讜讚讞讬. 讜诪砖诪注 讘住转诪讗 讚砖"住 讚讞讙讬讙讛 讻"讛 注"讗 讜讚注讬专讜讘讬谉 专"驻 讘讻诇 诪注专讘讬谉 讚讛砖"住 转讜驻住 讻砖讬谞讜讬讬 拽诪讗 讚谞讝讬专 讚驻诇讬讙讬 专讘讬 讜专"讬 讘专"讬 讘讗讛诇 讝专讜拽. 讜诇驻"讝 诪砖诪注 讚讗讙讜砖讗 讙讝专讜 讛讬讬谞讜 讗讗讜讬专 讙讜砖讗 讜诇讗 讗讗讜讬专 讗讜讬专讗. 讜讻诇 诪"砖 专砖"讬 讘谞讝讬专 讚谞讜讙注 讘专讙诇讬讜 诇讗讜 讚讜拽讗 讗诇讗 讗讜讬专 砖转讞转讬讜 讗讜讬专 讙讜砖 谞拽讬讟 专砖"讬 讻讗诇讜 谞讜讙注 讘专讙诇讬讜 讻谉 讬讘讬谉 讛诪讚拽讚拽 砖诐 讜诇讞谞诐 谞转诇讘讟 讛驻谞"讬 讘诇砖讜谉 专砖"讬 讜讻谉 讗诪转谞讬' 驻' 讛注讜专 讜讛专讜讟讘 讚诪讗讛讬诇 诪讬拽专讬 谞讜讙注. 讜讛谞讛 讚讘专讬 专砖"讬 讘砖诪注转讬谉 诪讘讜讗专 讜拽讜砖讬' 转讜住' 诇拽"诪 注诇 专砖"讬 讜爪"注 讚讛讗 讻讬讜谉 讚讗讜讬专 注诇讬讜谉 讗驻讬' 讘讞讜"诇 诇讗 诪讟诪讗 讜讗讬谉 讘讬谉 专讘讬 诇专"讬 讘专"讬 讗诇讗 讗讜讬专 讛转讞转讜谉 讘砖讬讚讛 转讬讘讛 讜诪讙讚讜诇 讜讛"讛 拽专讜谉 讚诇专"讬 讘专"讬 讗驻讬' 讘讞讜"诇 讟讛讜专 讜诇专讘讬 诪讟诪讗 讜讗"讻 诇专"讬 讘专"讬 讬讻讜诇 诇讬讻谞住 讙诐 讘讞讜"诇 讘讟讛专讛 讗注"讙 讘专讜讻讘 讛住讜住 砖讗讬谉 讻专讬住讜 专讞讘讛 讜专讙诇讬讜 注诇 讗讜讬专 讛讗专抓 讟诪讗 讙诐 诇专"讬 讘专"讬 诪"诪 诇砖讜谉 讛讘专讬讬转讗 讛专讜爪讛 诇讬讻谞住 讘讛 讘讟讛专讛 诪砖诪注 讘讞讜"诇 讗"讗 诇讬讻谞住 讘讟讛专讛 讜讝讛 诇讬转讗 讚诇专诪讘"诐 讬讻讜诇 诇讬讻谞住 讘砖讬讚讛 转讬讘讛 讜诪讙讚讜诇 讜讘拽专讜谉 诪砖讗"讻 诇专讘讬 讗"讗 讘砖讜诐 讗讜驻谉. 讗诪谞诐 谞"诇 拽爪转 诇讛讻专讬讞 讚诇诪住拽谞转 砖"住 注诇 讗讜讬专 讗讜讬专讗 讙讝专讜 诇驻诪"砖 转讜住' 讚注讬专讜讘讬谉 讚讘诪谞讬讞 讚诇转讜转 注"讙 砖讜专讬诐 诇讻"注 砖诪讬' 讗讜讛诇 讗"讻 转讬拽砖讬 讘讞讙讬讙讛 讗诪讗讬 诇讗 讬讻诇讜 诇讛讘讬讗 讟讛专讜转 诪讙诇讬诇 注"讬 讚诇转讜转 注"讙 砖讜专讬诐. 讗注"讻 爪"诇 讚讗讗讜讬专 讗讜讬专讗 谞诪讬 讙讝专讜 讜讛讬' 爪专讬讱 诇讛讘讬讗 注"讬 转讬讘讛 住讙讜专讛 讜讻讚讜诪讛 诇讝讛 注"讙 砖讜讜专讬诐 讜诇讗 讘讟讬诇 诇讙讘讬 砖讜讜专讬诐 讗诇讗 讚诇转讜转 注诇 讙讘讬讛谉 讗讘诇 讻诇讬 讜讗讛诇 诇讗 讘讟讬诇 诇讙讘讬 讗诇讗 讛"诇 讗讜讛诇 讝专讜拽 讘驻"注 讜讻谉 爪专讬讱 诇讞诇拽 讘讻讬 讛讗讬 讙讜谞讬 讘诪"砖 转讜住' 讘谞讝讬专 讚转讬讘讛 诪讜谞讞转 讛讬讬谞讜 砖讗讚诐 谞砖讗讛 讘讛讗 住"诇 诇专"讬 讘专"讬 讗讜讛诇 讝专讜拽 诇讗 砖诪讬' 讗讛诇 讜拽砖讛 转讬驻讜拽 诇讬' 讗讚诐 讛讜讛 讗讛诇 讜讗"讻 讛"诇 讻讚诇转讜转 注"讙 砖讜讜专讬诐 讗注"讻 诇讬转讗 讗诇讗 讘诪讜谞讞 注诇 讙讘讬讜 讜讘讟讬诇 注诇 讙讘讬讜 讗讘诇 谞讜砖讗 讘讬讚讜 讗"谞 讗驻讬' 注诇 讙讘讜 讜讛讜讗 讗讛诇 讘驻"注 讗讜 讻诇讬 诇讗 诪讬拽专讬 讗讜讛诇 诪砖讜诐 讛讘注诇 讞讬 讗诇讗 讗讛诇 讝专讜拽 讛讜讗. 讜讚注 注讜讚 诪"砖 转讜住' 讘谞讝讬专 讛谞"诇 讚砖讬讚讛 转讬讘讛 讛诪讜谞讞 诪讗专抓 诇讞讜"诇 讜讛讜讗 讛讜诇讱 诇转讜讻讛 诇讗 讛讜讛 讗讛诇 讝专讜拽 爪"诇 讛讬讬谞讜 诪拽讜诇讬 讗专抓 注诪讬' 讗讘诇 诇注谞讬谉 讟讜诪讗转 诪转 讙诐 讝讛 讛讜讛 讗讛诇 讝专讜拽 讻诪讜讻讞 讘转讜住' 专"驻 讘讻诇 诪注专讘讬谉 讜讛讞讬诇讜拽 讘讬谉 诪转 诇讗专抓 注诪讬诐 讻' 转讜住' 讘谞讝讬专 住讜祝 讚"讛 讜讛转谞讬' 讘谞讬讞讜转讗 注"砖. 讜讟注诪讗 讚讗驻讬' 诪讜讻讞 讻诇 砖注砖讜讬 诇讝专讜拽 讜诇讟诇讟诇 诇讗 讛讜讛 讗讛诇 讛讬讬谞讜 讻讚讗讬转讗 讘讬专讜砖诇诪讬 诪住' 砖讘转 讚讗讛诇 讛注砖讜讬 诇讟诇讟诇 诇讗 讛讜讛 讗讛诇 诇注谞讬谉 砖讘转 讚诇讗 讚诪讬 诇诪砖讻谉 讚讛讜讛 拽讘讜注 讻讚讻转讬讘 注"驻 讛' 讬讞谞讜 注"砖 讜讻讘专 讛讗专讻转讬 讘讝讛 讘转砖讜' 讜讘讞讬' 诇住讜讙讬' 讚谞讙专 讛谞讙专专 讜讚诇讗 讻诪讜 砖讻' 谞讜讘"讬 转谞讬谞讗 讞讗"讞 住讬' 诇' 讚砖诐 讘驻讗专讗住"诇 讞讬讜讘 住拽讬诇讛 诇驻转讜讞 讜诇住讙讜专 讘砖讘转 讚诇讬转讗 讜讻讬讜谉 讚诇讗 讛讜讛 讗讛诇 诇注谞讬谉 砖讘转 讛"讛 诇注谞讬谉 讟讜诪讗讛 讚讬诇驻讬' 讗讛诇 诪诪砖讻谉 讻诪讘讜讗专 专"驻 讛讬砖谉. 讜诪"砖 注讜讚 谞讜讘"讬 砖诐 讚讗驻讬' 讗讬 讗讛诇 讝专讜拽 诇讗 砖诪讬' 讗讛诇 诪"诪 讻讬讜谉 讚讛讗讚诐 谞讜砖讗 讛驻讗专讗住"诇 讛"诇 讻诪讜 讚诇转讜转 注"讙 砖讜讜专讬诐 讻讘专 讻转讘转讬 诇注讬诇 讚诪讜讻讞 讚讗讬谉 讝讛 讗诇讗 讘讚诇转讜转 讜诇讗 讘讗讛诇 讘驻"注 讜驻讗专讗住"诇 讛讜讗 讗讛诇 讛诪讗讛讬诇 注诇 讛讗讚诐 讜诇讗 诪讜谞讞 注"讙 讗讚诐 讜讗讚诐 谞讜砖讗 讗诇讗 诪讜谞讞 注"讙 讜诪诪讬诇讗 讘讟讬诇 谞诪讬. 讜诪"砖 诪住讬讗谞讗 讛讬讬谞讜 讻讜讘注 讛讘讜诇讟 诪专讗砖讜 讟驻讞 讚诇专讬"祝 讜专诪讘"诐 讗住讜专 讘砖讘转 诪砖讜诐 讗讛诇 讬"诇 讛讬讬谞讜 诪砖讜诐 砖讛讜讗 诪讜谞讞 注诇 讛专讗砖 讜讛"诇 讻讚诇转讜转 注"讙 砖讜讜专讬诐. 诪讬讛讜 诇讗 谞"诇 砖讬讛讬' 讝讛 讟注诐 讛专讬"祝 讜讛专诪讘"诐 讗诇讗 诪讚专讘谞谉 诪讬讛讜 讗住讜专 讗讛诇 讛诪讟诇讟诇 讘砖讘转 讜讗诪谞诐 注"讬 讙讜讬 讛"诇 砖讘讜转 讚砖讘讜转 讜讘砖讙诐 砖讬砖 诇讛 爪讬专讬谉 讜诇讜诇讬谉 讗讬谉 诇讛讞诪讬专. 讜诪"砖 诪讛 讬注砖讛 讗诐 注诪讜讚 讛讗讚诐 注诐 讛驻讗专讗住诇 讛"诇 讗讛诇 诪讜谞讞 讜诇讗 讝专讜拽. 讝"讗 讻讘专 讻转讘转讬 讚诪谉 讛转讜专讛 诇注谞讬谉 诪转 讻诇 讛注砖讜讬 诇讝专讜拽 讗注"驻 砖讛讜讗 诪讜谞讞 诪"诪 讗讬谞谞讜 讗讛诇 讻讚诪讜讻讞 讘转讜住' 专"驻 讘讻诇 诪注专讘讬谉:


讘驻专讜讗专讬 讬专讜砖诇讬诐 诇诪讗讬 讛讬诇讻转讗 讜讻讜' 讘注专讜讱 驻专讜讜专 驻讬' 讻诪讜 讘讘诇 讜讻诇 驻专讜讜讛讗. 讜专砖"讬 驻讬' 讛驻专讻讬讗 讜讘注专讜讱 注专讱 讛驻专讻讜住 诪诪砖诇转 诪讚讬谞讛 注"砖 讜讗"讻 讛讻讜讜谞讛 讘驻专讜讗专讬 讬专讜砖诇讬诐 讘诪诪砖诇转 讬专讜砖诇讬诐 砖讛讜讗 诪讛 砖讻讘砖讜 注讜诇讬 讘讘诇 讗讘诇 诇讗 诪讛 砖讻讘砖讜 注讜诇讬 诪爪专讬诐 讚讗诇"讛 讛"诇 诇诪讬诪专 讻拽讜谞讛 讘讗"讬 住转诐 讜爪"诇 讛拽讜谞讛 讘讗专爪讜转 砖讻讘砖讜 注讜诇讬 诪爪专讬诐 谞诪讬 讗讬讻讗 拽爪转 诪爪讜讛 讗讘诇 诇讗 诇讻转讜讘 注诇讬讜 讗讜谞讜 讗驻讬' 讘砖讘转 转讚注 讚讗诇"讛 诪谞"诇 诇诪讻转讘 讗讜谞讜 讘砖讘转 讚讬诇诪讗 讻讜诇讬 讛讗讬 诇讗 讗诇讗 诇讛注诇讜转 讘讗专讻讬 砖诇讛谉 讻讚诇拽诪谉 诪"讚 注"讗 讜注"砖 讘转讜住' 讚"讛 讜讻讜转讘讬诐 诇拽"诪. 讗讘诇 诇专砖"讬 拽砖讛 讗注"讻 讚诇讛注诇讜转 讘注专讻讗讜转 讗驻讬' 讘住转诐 讗"讬 谞诪讬 讜诪讗讬 砖谞讗 驻专讜讗专讬 讬专讜砖诇讬诐 讚谞拽讬讟 讗注"讻 诇讻转讜讘 讗讜谞讜 讘砖讘转 讗讘诇 诇注谞讬谉 讞讬讜讘 诪注砖专 谞拽讬讟 住转诐 砖讛讬讗 讻讗"讬 讜诪注砖专讜转 诪砖讜诐 讚讬讚讜注 讚讻讬讘讜砖 注讜诇讬 诪爪专讬诐 诇讗 谞转拽讚砖 诇诪注砖专讜转 讜诪住转诪讗 讻讬讘讜砖 注讜诇讬 讙讜诇讛 拽讗诪专. 讗讘诇 诇注谞讬谉 拽谞讬谉 砖讚讛 讛讜爪专讱 诇驻专砖 讘驻专讜讗专讬 讬专讜砖诇讬诐:


诪砖讜诐 讬讬砖讜讘 讗"讬 诇讗 讙讝专讜. 讘转讜住' 讘"拽 诪砖诪注 讚讛"讙 讬诇讬祝 讚诇讻诇 讛诪爪讜转 讚讞讬谞谉 砖讘讜转 讚讗诪讬专讛 诇谞讻专讬 诪讛讱 讚砖诪注转讬谉 讚诇讗 住"诇 讚讬讬砖讜讘 讗"讬 讞砖讜讘 讟驻讬 诪砖讗专讬 诪爪讜转 讜爪注"讙 讗"讻 诪"讟 诇讗 驻专讬讱 谞诪讬 讘砖诪注转讬谉 诪讛讝讗讛 砖讘讜转 讚讛注诪讬讚讜 讘诪拽讜诐 讻专转 讻讚驻专讬讱 讗讘讬讬 讘注讬专讜讘讬谉 讜诇砖谞讜讬讬 注诇讛 砖讗谞讬 砖讘讜转 讚诇讬转 讘讬讛 诪注砖讛 讗诇讗 讗诪讬专讛. 讜注讜讚 讛转诐 讻讚诪砖谞讬 讻讱 讛"诇 诇讗转讜讬讬 住讬注转讗 诇专讘讛 诪讛讱 讘专讬讬转讗 讚注"讻 诇诪讻转讘 讗讜谞讜 讘砖讘转 注"讬 讙讜讬 诪讬讬专讬 讜诪讚诇讗 讛拽砖讛 讘砖诪注转讬谉 讜诇讗 诪讬讬转讬 讛转诐 住讬注转讗 砖"诪 讬砖讜讘 讗"讬 砖讗谞讬 讚讞诪讜专 诇讛讜 讟驻讬 诪讗讬讝诪诇 讜讛讝讗讛 讜注讬讬谉 转砖讜' 专砖讘"讗 讚诪讬讬转讬 讘"讬 讜诪讙"讗 住讬' 砖"讝 住拽"讝 讘住讜驻讜:


讜讬注谉 讻讬 讚讬谉 讝讛 讚讗诪讬专讛 诇谞讻专讬 讘诪拽讜诐 诪爪讜讛 诇讗 谞转讘讗专 讘转讜住' 讘诪拽讜诪讜 讘注讬专讜讘讬谉 讜讘砖讘转 拽"讻 专拽 讘转讜住' 讻讗谉 讜讘讘"拽 注"讻 讗诪专转讬 诇讘讗专 驻讛 讛砖讬讬讱 诇讝讛 讘注讛"讬. 讚注转 讛转讜住' 讚讛谞讬 讬谞讜拽讬 讚注讬专讜讘讬谉 拽讜讚诐 讛诪讬诇讛 讜诇爪讜专讱 讛诪讬诇讛 讛讬讗. 讜讙专住讬谞谉 谞讞讬讬诪讬' 诇讬' 谞讻专讬 讗讙讘 讗讬诪讬' 讗讘诇 谞讻专讬 讘诇讗 讗讬诪讗 诇讗. 诪砖讜诐 讚讗诪讬专讛 诇谞讻专讬 讘讗讬住讜专 讚讗讜专讬讬转讗 诇讗 砖专讬谞谉 讗驻讬' 讘诪拽讜诐 诪讬诇讛 讜诇驻"讝 讛讗 讚讗诪专 诇讬转讬' 诪讙讜 讘讬转讬 诇讗讜 讘专讛"专 讗诇讗 讘诪拽讜诐 讗讬住讜专 讚讛讜讛 砖讘讜转 讚砖讘讜转 讜讛讬讬谞讜 讚诪砖谞讬 讛转诐 诪讬 讗"诇 讚谞讬讞讜诐 讗讬讬转讬 诇讬' 讗诪专. 讜讛拽砖讛 诪专讚讻讬 讘讛讙"讛 驻"讬 讚砖讘转 讗诪讗讬 讛拽砖讛 讗讘讬讬 诪讛讝讗讛 讜诇讗 诪讗讬讝诪诇 讚诪讬讬专讬 讘诪讬诇讛 讜诇讗 讛转讬专讜 诇讛讘讬讗讜 讚专讱 讙讙讜转 讞爪专讜转 讜拽专驻讬驻讜转 专驻专讗讚"诪 讜转讬' 讛转诐 专讘讬 讛讜讗 讚住"诇 讻诇 讗' 专砖讜转 诇注爪诪讜 讜谞诪爪讗 注讜讘专 讻诪讛 砖讘讜转讬谉 诪讘讬转 诇讙讙 讜诪砖诐 诇讞爪专 讜拽专驻讜祝 讜诪砖诐 诇讘讬转 讛转讬谞讜拽 讜讛"讛 讚讚专讱 讻专诪诇讬转 谞诪讬 讗住讜专 诪讛讗讬 讟注诪讗 讚诪讘讬转 诇讻专诪诇讬转 讜诪讻专诪诇讬转 诇讘讬转 讛"诇 讘' 砖讘讜转讬诐 讗讘诇 专讘讛 讻专"砖 住"诇 讚讙讙讜转 讞爪专讜转 讜拽专驻讬驻讜转 专砖讜转 讗' 讜诇讬讻讗 讗讬住讜专 讗诇讗 诪砖讜诐 砖讛讻诇讬 砖诇 讞诪讬谉 砖讘转 讘转讜讱 讛讘讬转 讜讗讬讻讗 专拽 讗讬住讜专 诪讛讜爪讗讛 诪讛讘讬转 诇讞爪专 讜转讜 诇讗 讜诇讬讻讗 讗诇讗 砖讘讜转 讗' 讜诪砖讜"讛 讛拽砖讛 讗讘讬讬 诪讛讝讗讛 讚谞诪讬 诇讬讻讗 讗诇讗 砖讘讜转 讗' 讜讗驻"讛 讛注诪讬讚讜 讚讘专讬讛诐 讜诪转专抓 讚砖讘讜转 讚砖讘讜转 砖讗谞讬 讜讗"讻 诇诪住拽谞讗 讗讬谉 诪讘讜讗专 讗讜诇讬 讗驻讬诇讜 讚专讱 讻专诪诇讬转 讗讜 讞爪专 讜拽专驻讜祝 讗诇讬讘讗 讚专讘讬 砖专讬 注"讬 讙讜讬 讗驻砖专 砖讘讜转 讚砖讘讜转 诪讜转专 讗驻讬' 讻诪讛 砖讘讜转讬' 讜讘驻谞讬诐 讘诪专讚讻讬 诪砖诪注 诇讗讬住讜专 注"砖. 讜诪讙"讗 住讬' 砖"讝 住拽"讞 讛拽砖讛 诪注讬专讜讘讬谉 爪"讗 讚讗诪专讬谞谉 讘砖注转 讛住讻谞讛 诪注诇讬谉 住"转 诪讙讙 诇讞爪专 讜讻讜' 注"砖. 讜谞"诇 讚诇拽"诪 讚讜拽讗 讘砖注转 讛住讻谞讛 讚诇讗 讛讬' 讗驻砖专 诇拽专讜转 讘住"转 讘砖讜诐 诪拽讜诐 讘讬砖专讗诇 讻"讗 讘住转专 注"讬 讛讘讗讛 诪讙讙 诇讞爪专 诇讗 讛注诪讬讚讜 讚讘专讬讛诐 讗讘诇 讘诪拽讜诐 讬讞讬讚 注"讬 诪拽专讛 讻讙讜谉 讛讝讗讛 讜讗讬讝诪诇 讜谞讞讬讬诪讬' 诇讬' 讜讻讚讜诪讛 讛注诪讬讚讜 讚讘专讬讛诐 讗驻讬' 讘砖讘讜转 讚砖讘讜转. 讜讛专讬"祝 讜讛专诪讘"诐 住"诇 讙诐 讻谉 讻讛转讜住' 讚讗讬谉 诇讛转讬专 讗驻讬' 讗诪讬专讛 诇谞讻专讬 讘诪拽讜诐 诪爪讜讛. 讗讱 砖讘讜转 讚砖讘讜转 诪转讬专 专诪讘"诐 讘诪拽讜诐 讻诇 诪爪讜讛 讜诪砖讜诐 砖讜诐 爪注专 讛专讘讛 讜诪讛谞专讗讛 讘诇砖讜谞讜 讘讛诇' 诪讬诇讛 讜讘驻"讜 讚砖讘转 讬专讗讛 讚诪驻专砖 讛讱 讬谞讜拽讗 讚谞讞讬讬诪讬' 诇讬' 讗讞专 讛诪讬诇讛 讛讬讛 讜讻讙讜谉 砖谞讬诪讜诇 讘注专讘 砖讘转 讜讛讬讛 爪专讬讱 讞诪讬谉 讘诇讬诇 砖讘转 讚诇专诪讘"诐 讘讬讜诐 讘' 诇讬讻讗 住讻谞讛 讗诇讗 讚讜拽讗 讘讬讜诐 讙' 讜讛讬讛 讝讛 讘讬讜诐 讘' 诇诪讬诇转讜 讜砖诪讬谞讬 诇诇讬讚转讛 讜谞讬讞诐 诇讬' 讗讙讘 讗讬诪讬' 注"讬 谞讻专讬 诪砖讜诐 爪注专讗 讜诪讻"砖 诇讻诇 砖讜诐 讚讘专 诪爪讜讛. 讗讘诇 砖讘讜转 讗驻讬' 诇诪讬诇讛 诇讗 讜讘讛讝讗讛 讜讗讬讝诪诇. 讜讘讛"讙 住"诇 谞诪讬 讚讗讞专 讛诪讬诇讛 讛讬讛 讜诪砖讜诐 讛讻讬 讛讜爪专讱 讚谞讞讬讬诪讬' 讙讜讬 讗讙讘 讗讬诪讗 讗讘诇 拽讜讚诐 讛诪讬诇讛 讗驻讬' 讘诇讗 讗讙讘 讗讬诪讬' 砖专讬 讻诇 砖讘讜转 讚讗诪讬专讛 讗驻讬' 讘讗讬住讜专 讚讗讜专讬讬转讗. 讗讘诇 诇讻讗讜专讛 砖讗专讬 诪爪讜转 诇讗 讛讜转专 砖讘讜转 讗'. 讗讘诇 讘注诇 讛注讬讟讜专 住"诇 讚诇讻诇 讛诪爪讜转 讛讜转专 砖讘讜转 讚讗诪讬专讛 讜住"诇 讬谞讜拽讗 讚谞讞讬讬' 拽讜讚诐 讛诪讬诇讛 讜讘转讜讱 讝' 砖诇 诇讬讚转 讛讗诐 讗讜 讚住"诇 诪注诇"注 诇讬讜诇讚转 讜注讚讬讬谉 讛讬讛 讘转讜讱 讝' 诇讗诐 讗讜 砖讬诇讚讛 转讗讜诪讬诐 讜讛讬讛 转讜讱 讝' 诇讜诇讚 讛砖谞讬 讜讗诪专 诇讬砖专讗诇 谞讞讬讬诪讬' 讗讙讘 讗讬诪讬' 讗讘诇 诇讙讜讬 讛讜讬 砖专讬 讗驻讬' 讘诇讗 讗讙讘 讜诪注砖讛 讚讬谞讜拽讗 讚专讘讛 诪专"讛 讛讘讬讗讜 讜诇讗讞专 讛诪讬诇讛 讘讬讜诐 讘' 讜诪砖讜诐 爪注专讗 讘注诇诪讗 讛转讬专讜 砖讘讜转 讗' 讚讗诪讬专讛 讜诪讻"砖 诇讻诇 砖讜诐 讚讘专 诪爪讜讛. 讜讘转讜住' 诪谞讞讜转 住"讚 注"讗 讚"讛 砖转讬诐 讜讻讜' 讚讘专讬讛诐 爪专讬讻讬谉 讘讬讗讜专 讚谞专讗讛 讻讜讜谞转 拽讜砖讬' 讚讛"诪 诇诪讬驻砖讟 讛讗讬讘注讬 诪讘专讬讬转讗 讚诪诪诇讗讛 讗砖讛 拽讚专讛 讘砖专 砖"诪 诪讜转专 诇讛专讘讜转 讘砖讬注讜专讗. 讜注讜讚 拽砖讛 诇诪住拽谞讗 谞诪讬 诇讗 砖专讬谞谉 讗诇讗 讚诪讜讟讘 诇讛专讘讜转 讘砖讬注讜专讗 诪诇讛专讘讜转 讘拽爪讬专讛 讗讘诇 讛讬讻讗 讚讗讬讻讗 转专讬 讘讞讚 注讜拽抓 讜转诇转讗 讘讞讚 注讜拽抓 讙诐 诇诪住拽谞讗 讗住讜专 讜讗"讻 拽砖讛 讙诐 诇诪住拽谞讗 诪讘专讬讬转讗. 讜转讬' 转讜住' 讚诇诪住拽谞讗 诇讗 讛讜讛 讛专讬讘讜讬 讘砖讬注讜专讗 专拽 讗讬住讜专 讚专讘谞谉 讜讘讬讜"讟 诇讗 讞讬讬砖讬谞谉 讜诇讛住"讚 谞诪讬 讚讛讜讛 住讘专 专讬讘讜讬 讘砖讬注讜专讗 讛讜讛 讞讬讜讘 住拽讬诇讛 讚讛专讬 讛讜讛 住"讚 讚注讚讬祝 诇专讘讗 讘拽爪讬专讛 诪讘砖讬注讜专讗 诪"诪 诇讗 讛讜"诪 诇诪讬驻砖讟 诪诪诇讗 讗砖讛 拽讚专讛 讘砖专. 诪砖讜诐 讚讬"诇 砖讘转 诇讗 谞讬转谉 诇讚讞讜转 诇讛讗讬 注讜拽抓 讗讘诇 讬讜"讟 讛讜转专 诇讗讜讻诇 谞驻砖. 砖讜讘 讛拽砖讜 诪讛讱 讚谞讞讬讬诪讬' 讬砖专讗诇 讗讙讘 讗讬诪讬' 讚诇讗 拽砖讬' 转驻砖讜讟 诪讛讗讬 注讜讘讚讗 讻讬讜谉 讚讗讬谞讜 讘专讬讬转讗 诪"诪 转讬拽砖讬 诇诪住拽谞讗 讚注讻"驻 讗讬 诇讗讜 讚爪专讬讱 诇讛专讘讜转 讘拽爪讬专讛 诇讗 讛讬讛 诪讜转专 诇讛专讘讜转 讘砖讬注讜专讗 讜转讬' 讻讬讜谉 讚专讬讘讜讬 诇讬讻讗 诇诪住拽谞讗 讗诇讗 讗讬住讜专 讚专讘谞谉 讘诪拽讜诐 诪爪讜讛 诇讗 讙讝专讜. 讜讛专"谉 驻"讘 讚讘讬爪讛 讻' 讗"讗 砖讬讛讬讛 专讬讘讜讬 讘砖讬注讜专讬谉 讚专讘谞谉 讻讬讜谉 讚讘讛住"讚 讛讜讛 住"诇 讚讗驻砖专 专讬讘讜讬 拽爪讬专讛 注讚讬祝 讗"讻 讙诐 讘诪住拽谞讗 谞讛讬 专讬讘讜讬 讘砖讬注讜专讗 注讚讬祝 诪专讬讘讜讬 拽爪讬专讛 讗讘诇 注讻"驻 讗讬住讜专 讚讗讜专讬讬转讗 讛讜讛 讜讛讗 讚砖专讬 讘讬讜"讟 诪砖讜诐 讚诪诇讗讻转 讬讜诐 讟讜讘 讛讜转专讛 诪砖讗"讻 砖讘转 讗爪诇 驻"谞 讚讞讜讬' 注"砖. 讜讛谞讛 讻诪讛 驻讜住拽讬诐 讞讜诇拽讬诐 讜住"诇 讙诐 驻"谞 讘砖讘转 讛讜转专讛 讜讛讜讗 讚注转 诪讛专"诪 诪专"讘 讛讜讘讗 讘专讗"砖 驻' 讬讛"讻 注"讻 爪"诇 转讬' 砖谞讬 砖诇 讛专"谉 砖诐 讻讬讜谉 讚讗诪专讛 转讜专讛 讗讱 讗砖专 讬讗讻诇 诇讻诇 谞驻砖 讜讙诐 诇讗 谞讬转谞讛 转讜专讛 诇诪诇讗讻讬 讛砖专转 诇爪诪爪诐 砖诇讗 讬专讘讛 讘砖讬注讜专 讗讻讬诇转讜 注"讻 讛转讬专讛 转讜专讛 专讬讘讜讬 砖讬注讜专讬谉 讘讬讜"讟. 讜爪"诇 诇注谞讬谉 驻"谞 诇讗 砖讬讬讱 讝讛 讚砖驻讬专 讬讻讜诇 诇爪诪爪诐 诪讛 砖爪专讬讱 诇讞讜诇讛. 讗讱 拽砖讛 诇讛专"谉 讻讬讜谉 讚专讬讘讜讬 讘砖讬注讜专 讚讗讜专讬讬转讗 讗"讻 诪讛 讛讜注诇谞讜 砖讬讞诐 讙讜讬 讗讙讘 讗讬诪讬' 讜诇讗 讬讞诐 讘驻"注 转专讜讬' 讗诪讬专讛 诇讙讜讬 讘讗讬' 讚讗讜专讬讬转讗 讛讜讗 讜爪"诇 诪"诪 专讬讘讜讬 讘砖讬注讜专 诇讗 讛讜讛 讗诇讗 讞爪讬 砖讬注讜专 讘讗讬讻讜转 讛诪诇讗讻讛 讗注"讙 讚讘讻诪讜转 讛诪诇讗讻讛 讛讜讬 讟驻讬 诇砖讬注讜专 诪"诪 诇注谞讬谉 讗讬讻讜转 讛诪诇讗讻讛 讛讜讬 讻注讬谉 讞爪讬 讘讬砖讜诇 讜讞爪讬 拽爪讬专讛 讜讻讚讜诪讛 诪砖讜"讛 讛拽讬诇讜 讘讬' 讘讗诪讬专讛 诇谞讻专讬 讜爪"注:


讜注讬讬谉 讘诪专讚讻讬 讛讙"讛 驻讬"讝 讘砖诐 专讗讘"讬 讚讗讜住专 讗诪讬专讛 诇谞讻专讬 讗驻讬' 诇讚讘专 诪爪讜讛 讞讜抓 诪诪讬诇讛 讜讻' 讗讘诇 诇讛讘讬讗 讚专讱 专讛"专 诪讜转专 诪砖讜诐 讚讗驻砖专 讘讛讬转专 注"讬 讘讜专讙谞讬谉 讜讛讗讬 讚注讬专讜讘讬谉 讚讬谞讜拽讗 讛转诐 诪砖讜诐 讚讗转讬 诇讗讞诇讜驻讬 讜驻讬' 讚"诪 讚讛讬讛 驻专讛住讬讗 讜讗转讬 诇讗讬讞诇讜驻讬 诇讛讘讬讗 讚专讱 专"讛 诇讛讚讬讗 讗讘诇 讘爪讬谞注讗 讜讻讚讜诪讛 诪讜转专 讗诪讬专讛 诇谞讻专讬 诇讛讘讬讗 讚专讱 专"讛 诪砖讜诐 讚讗驻砖专 注"讬 讘讜专讙谞讬谉. 讜爪注"讙 诇讛讘讬谉 讚讘专 讝讛 讚讘砖"住 砖讘转 讗诪专讬' 讻谉 诪讜转专 诇讜诪专 诇讞讘专讜 谞诇讱 诇诪讞专 诇诪拽讜诐 驻诇讜谞讬 诪砖讜诐 讚讗驻砖专 讛讬讜诐 注"讬 讘讜专讙谞讬谉 讗讬谉 讻讗谉 讚讘专 砖诇 讞讜诇 砖讛专讬 讝讛 讛诪注砖讛 讗驻砖专 讛讬讜诐 讘讛讬转专 讗讘诇 诇讜诪专 诇谞讻专讬 砖讬讘讬讗 讚专讱 专"讛 讛讬讻讬 讚诇讬讻讗 讘讜专讙谞讬谉 诪砖讜诐 讚讗驻砖专 注"讬 讘讜专讙谞讬谉 诪讛 讬讜注讬诇 讝讛 讛讗驻砖专 讜讻讘专 讛专讙砖 讘讝讛 讘讟讜"讝 住讬' 砖"讝 讜诇讗 注砖讛 讻诇讜诐 注"砖. 注"讻 谞诇注"讚 住"诇 诇讛专讗讘"讬 讛讗 讗驻讬' 讘诇讗 讗诪讬专讛 讻诇诇 讗诐 讬注砖讛 谞讻专讬 诇讚注转 讬砖专讗诇 讛"诇 砖讘讜转 讜讻谉 讗诐 诇讗 讬注砖讛 谞讻专讬 诪诇讗讻讛 讘砖讘转 讗诇讗 砖讬砖专讗诇 讗讜诪专 诇讜 诇注砖讜转 诇诪讞专 讛讗诪讬专讛 讛讬讗 砖讘讜转 诪砖讜诐 讜讚讘专 讚讘专 讜讛砖转讗 讗诐 讗讜诪专 诇谞讻专讬 砖讬注砖讛 讛讬讜诐 讛"诇 讘' 砖讘讜转讬谉 讜诪砖讜"讛 诪讞诪专讬谞谉 讝讜诇转 讘诪讬诇讛 讜诇讗 讘砖讗专 诪爪讜转 讗讘诇 诇讛讘讬讗 讚专讱 专"讛 讘爪讬谞注讗 讛讬讻讬 讚诇讗 砖讬讬讱 讗转讬 诇讗讞诇讜驻讬 讻讬讜谉 讚讗驻砖专 注"讬 讘讜专讙谞讬谉 讜诇讬讻讗 讗讬住讜专 讘讚讬讘讜专 专拽 讘讙讜祝 讛诪注砖讛 讛"诇 讞讚 砖讘讜转 讜诪讜转专 讘诪拽讜诐 诪爪讜讛. 讜诇驻"讝 讬"诇 拽讜砖讬' 诪讙"讗 诪注讬专讜讘讬谉 爪"讗 讛谞"诇 砖讛讘讬讗讜 住"转 讚专讱 讙讙讬谉 讚砖讘讜转 讗' 诪讜转专. 讗诇讗 砖讻转讘转讬 诇注讬诇 讚诪讘讬转 诇讙讙 讜诪讙讙 诇拽专驻讜祝 讛讜讛 讙"讻 讘' 砖讘讜转讬谉. 讜诇讚讘专讬讜 讬"诇 讛讗 讚砖专讬谞谉 讛讻讗 诇讻转讜讘 讗讜谞讜 讘砖讘转 讛讬讬谞讜 诪砖讜诐 讚讛讻讗 讛讻转讬讘讛 讛讬讗 诇爪讜专讱 讙讜讬 讛诪讜讻专 讙"讻 讚讬砖专讗诇 诇讗 讬转谉 诇讜 诪注讜转 讘诇讗 砖讟专 讜讛讜讗 专讜爪讛 诇讬诇讱 诇讚专讻讜 讻驻讬' 专砖"讬 注"讻 讛讻转讬讘讛 讛讬讗 讗讚注转讬' 讚谞驻砖讬' 专拽 讗诪讬专转 讬砖专讗诇 讛"诇 讞讚 砖讘讜转 讜诪讜转专 讘讻诇 砖讜诐 诪爪讜讛 讗驻讬' 诪爪讜讛 讗讞专讬谞讬:


注爪诪讜 拽谞讛 谞讻住讬诐 诇讗 拽谞讛. 讛讗讬 诇讬砖谞讗 拽谞讛 讜诇讗 拽谞讛 讛讜讗 诇讗讜 讚讜拽讗 讚讜讚讗讬 拽谞讛 讛谞讻住讬诐 讘拽讘诇转 讛砖讟专 诇讬讚讜 讗诇讗 讗讬谉 讗谞讜 诪谞讬讞讬' 讗讜转讜 诇讬专讚 诇谞讻住讬诐 砖诇讗 讘驻谞讬 讛讘注诇讬诐 注讚 砖讬转拽讬讬诐 讗讜 砖讬讜讚讛 诇讜 讛讗专抓 讜讗讝 讗讬谞讜 爪专讬讱 拽谞讬谉 讞讚砖 讻讬 讻讘专 拽谞讛 讘拽讘诇转 讛砖讟专 讜驻砖讜讟:


诪转讜讱 砖拽谞讛 注爪诪讜 拽谞讛 谞讻住讬诐 讜讗驻讬' 住"诇 诇讗讘讬讬 讘注诇诪讗 驻诇讙讬谞谉 讚讬讘讜专讬' 讛讻讗 住"诇 讻讬讜谉 讚讻诇 砖讞专讜专讜 砖诇 注讘讚 讛讜讗 诪讻讞 拽谞讬谉 讛谞讻住讬诐 讗"讗 诇诪讬驻诇讙讬谞讛讜 讗讜 拽谞讛 砖谞讬讛诐 讗讜 诇讗 拽谞讛 讻诇诇:


诪讬讚讬 讚讛讜讛 讗讙讟 讗砖讛. 驻讬' 讚讘讙讟 讗砖讛 专讗讜讬 诇讛拽诇 诪砖讜诐 注讬讙讜谞讗 讜讗注"讙 讚讘砖讞专讜专 诇讗 砖讬讬讱 讻诇 讻讱 注讬讙讜谉 讜注诪"砖 讞讬' 专诪讘"谉 诇拽诪谉 讘诪转谞讬' 讚砖讜讜 诇诪讜诇讬讱 讜诪讘讬讗 讚讘注讘讚 注砖讜 诪砖讜诐 砖诇讗 诇讞诇讜拽 讘讬谉 讙讟 诇砖讞专讜专 注"砖 诪讬诇转讗 讘讟注诪讗 讜讛讬讬谞讜 讚拽讗诪专 . 讜讝"诇 讛讬专讜砖诇诪讬 讛讬讛 讻转讜讘 讘讜 诪转谞讛 驻讬' 讘讙讟 讗砖讛 谞讻转讘 讘讜 诪转谞讛 砖讘注诇 谞讜转谉 诇讛 讜讗诪专 讘驻"谞 讜讘驻"谞 诪讗讞专 砖注专注讜专讜 讘讟诇 讗爪诇 讛讙讟 讘讟诇 讗爪诇 讛诪转谞讛 讗讜 诪讗讞专 砖注专注讜专讜 讘讟诇 讗爪诇 讛讙讟 拽讬讬诐 讗爪诇 讛诪转谞讛. 讜讛谞讛 诇讗 拽讗 诪讬讘注讬 诇讬' 讗讬 注专注讜专 砖谞讬讛诐 拽讬讬诪讬谉 讚驻砖讬讟讗 诇讬' 诪砖讜诐 注讬讙讜谉 诇讗 讛讞诪讬专讜 诇讘讟诇 讛讙讟 讜诇拽讬讬诐 讛注专注讜专 讗讱 诪讬讘注讬 诇讬' 讗讬 注专注讜专 讘讟诇 讘砖谞讬讛诐 讗讜 驻诇讙讬谞谉 讜注专注讜专 讘讟诇 讗爪诇 讛讙讟 讜拽讬讬诐 讗爪诇 讛诪转谞讛. 砖讜讘 转谞讬谞讬谉 讚讘转专讛 讗' 讙讬讟讬 谞砖讬诐 讜讗' 砖讞专讜专讬 注讘讚讬诐 砖讜讜 诇诪讜诇讬讱 讜诇诪讘讬讗 讛讬讛 讻转讜讘 讘讜 诪转谞讛 讜讗诪专 讘驻"谞 讜讘驻"谞 诪讗讞专 砖注专注讜专讜 讘讟诇 讗爪诇 讛讙讟 讘讟诇 注专注讜专讜 拽讬讬诐 讗爪诇 讛诪转谞讛 讗讜 诪讗讞专 砖注专注讜专讜 拽讬讬诐 讗爪诇 讛诪转谞讛 注专注讜专讜 拽讬讬诐 讗爪诇 讛讙讟. 驻讬' 讘注讘讚 诇讗 诪住驻拽讗 诇讬' 砖讬讛讬讛 砖谞讬讛诐 拽讬讬诪讬诐 讜讛注专注讜专 讘讟诇 讚诪讛讬讻讬 转讬转讬 讘砖诇诪讗 讘讙讟 讗砖讛 讻讬讜谉 讚注讻"驻 注"讬 讛讙讟 讙讜讘讛 讻转讜讘讛 讚讻砖转谞砖讗 诇讗讞专 转讬讟讜诇 诪讛 砖讻' 诇讬讻讬 讗"讻 讻讬讜谉 砖讻讘专 讛讗诪讬谞讜讛讜 注诇 拽爪转 诪诪讜谉 讗驻砖专 砖讬讛讬讛 诪讜注讬诇 讙诐 注诇 讛诪转谞讛 讗讘诇 讘注讘讚 讚讗讬谉 讻讗谉 诪诪讜谉 讗诇讗 诪讛 砖讛注讘讚 谞注砖讛 讘谉 讞讜专讬谉 讜诪诪讬诇讗 诪砖转讞专专 诪专讘讜 讙"讻 讗"讻 讗讬谉 住讘专讗 诇讜诪专 砖讬讗讜诪谉 注诇 讛讻诇 注"讻 诪讬讘注讬 诇讬' 讗讬 谞讗诪专 讚讗讬谞讜 谞讗诪谉 讻诇诇 讗讜 驻诇讙讬谞谉 讚讘讜专讗 讗讘诇 诇讛讗诪讬谞讜 注诇 讛讻诇 诇讗 注诇讛 注诇 讛讚注转. 砖讜讘 讗诪专 讛转诐 讻转讘 讻诇 谞讻住讬讜 诇注讘讚讜 讗转 讗诪专转 讬爪讗 讘谉 讞讜专讬谉 诪讛 讗转 注讘讚转 诇讬' 讻讙讟 讛讜讗 讜注专注讜专讜 讘讟诇 讗讜 讻诪转谞讛 讛讜讗 讜注专注讜专讜 拽讬讬诐. 讛谞讛 讘讝讛 诇讗 诪讬讘注讬' 诇讬' 讻诇诇 诇诪讬驻诇讙 讚讘讜专讬' 讗诇讗 讻讗讘讬讬 讗讜 诪讛谞讬 诇砖谞讬讛诐 讗讜 诇讗 诪讛谞讬 讻诇诇 诪讟注诐 砖讻转讘转讬 讻讬讜谉 砖谞讻住讬诐 讜砖讞专讜专 转诇讬讗 讗讛讚讚讬 讗讬谉 住讘专讗 诇诪讬驻诇讙 讚讘讜专讗:


讜诪住讬拽 讬讬讘讗 讻讛讚讗 讻' 讻诇 谞讻住讬讜 诇砖谞讬 讘"讗 讜讛讬讛 讘讛诐 注讚讬诐 讻砖专讬诐 诇讝讛 讜驻住讜诇讬诐 诇讝讛 讗讬转驻诇讙讜谉 专' 讬讜讞谞谉 讜专"诇 专"讬 住"诇 诪讗讞专 砖驻住讜诇讬谉 诇讝讛 驻住讜诇讬谉 谞诪讬 诇讝讛 驻讬' 讚诇讗 驻诇讙讬' 讜专"诇 住"诇 讻砖专讬诐 诇讝讛 讜驻住讜诇讬谉 诇讝讛 讚驻诇讙讬谞谉 讜讛谞讛 诇专讘讗 讚砖诪注转讬谉 讚住"诇 讻诇 谞讻住讬 谞转讜谞讬谉 诇讱 谞诪讬 驻诇讙讬谞谉 讗"讻 讙诐 讝讛 转诇讬' 讘驻诇讜讙转转 专"讬 讜专"诇 讛谞"诇. 讜诪住讬拽 砖诐 讘讬专讜砖诇诪讬 讚讬"诇 讟注诪讬' 讚专' 讬讜讞谞谉 诇讗 诪砖讜诐 讚诇讗 驻诇讙讬谞谉 讚讘讜专讗 讘注诇诪讗 讗诇讗 诪砖讜诐 讚讙讝"讛 讘注讚讜转 砖谞诪爪讗 讘讛诐 拽专讜讘 讗讜 驻住讜诇 注讚讜转 讻讜诇诐 讘讟诇讛 讗驻讬' 讛诐 诪讗讛 讜诇讗 诪驻诇讙讬谞谉 讛注讚讬诐 诪讛讚讚讬. 讛讛"谞 讗诐 讻转 讗' 诪注讬讚讛 注诇 讘' 讘谞讬 讗讚诐 讜驻住讜诇讛 诇讗' 驻住讜诇讛 讙诐 诇砖谞讬 诪讟注诐 注讚讜转 砖讘讟诇讛 诪拽爪转讛 讘讟诇讛 讻讜诇讛. 讜专"诇 住"诇 讘注讚讬诐 讙讬诇讛 拽专讗 讗讘诇 诇讗 讘诪讬 砖诪注讬讚讬诐 注诇讬讛诐 讜砖驻讬专 驻诇讙讬谞谉 讚讘讜专讗 讜讻砖专讬' 诇讝讛 讜驻住讜诇讬' 诇讝讛. 讜诪砖讜"讛 驻住拽 讛专讬"祝 讘砖诪注转讬谉 讻专讘讗 讚驻诇讙讬' 讚讘讜专讗 讜讘住讜祝 驻"拽 讚诪讻讜转 驻住拽 讻专' 讬讜讞谞谉 讜讻谉 讘砖讜"注 讞讜"诪 住讬' 谞"讗. 讜讘诪专讚讻讬 讜讻谉 讘讛讙"讗 诪注砖讛 讘砖讟专 砖讗' 诪诪拽讘诇讬 诪转谞讛 讛讬讛 讞转讜诐 注诇讬讜 讘注讚 讜驻住诇讜 专讘谞讜 讻专' 讬讜讞谞谉 讛谞讝讻专 诇注讬诇 讜讗诪专 讚诇讗 驻诇讙讬' 讚讬讘讜专讗 诪砖讜诐 讚讗转讬 诇讗讞诇讜驻讬 讘砖讗专 砖讟专讜转 诇讛转讬专 注讚讜转 拽专讜讘讬诐 诪砖讗"讻 讘砖讞专讜专 讚讗诪专 讘驻"谞 讜讘驻"谞 诇讗 砖讬讬讱 讗讬讞诇讜驻讬 注"砖. 讜诪讬讬转讬 诇讬' 讙诐 讛专讗"讝 住驻"拽 讚诪讻讜转. 讜谞"诇 诇讜诇讬 讟注诪讗 讚讗转讬 诇讗讞诇讜驻讬 讛讬' 讛砖讟专 讻砖专 讗注"讙 讚讙诐 专讬"祝 讜专诪讘"诐 驻住拽讜 讻专' 讬讜讞谞谉 诪讟注诐 注讚讜转 砖讘讟诇讛 诪拽爪转讜 讘讟诇 讻诇讜 讛讬讬谞讜 拽专讜讘讬诐 讗讘诇 讘注诇 讚讘专 注爪诪讜 讗讬谞讜 驻讜住诇 讻诪"砖 讛专"谉 讘砖诪注转讬谉 讘讻讬讜爪讗 讘讝讛 诪砖讗"讻 诇讟注诪讗 讚讗转讬 诇讗讬讞诇讜驻讬. 注讜讚 讻转讘 砖诐 讚讘注"驻 讬讻讜诇讬诐 诇讛注讬讚 讜讝讛 讚讜拽讗 诇讟注诪讗 讚讗讬讞诇讜驻讬 讚讘注"驻 诇讗 砖讬讬讱 讗讬讞诇讜驻讬 注"砖. 讗讘诇 诇讟注诪讜 砖诇 讛专讬"祝 诪砖讜诐 注讚讜转 砖讘讟诇讛 诪拽爪转讜 讙诐 讘注"驻 驻住讜诇讬谉 讜讻"讻 讘讞讜"诪 住讬' 谞"讗 住拽"讟 注"砖. 讜注讟"讝 讬讜"讚 住讬' 专住"讝 住"拽 讻"讚 讚讘专讬讜 爪注"讙 诪砖诪注 讚诪讞诇拽 讗诐 讻讜转讘 转讞诇讛 注爪诪讱 讗讜 谞讻住讬讜 转讞诇讛 讜诇讗 讛讘谞转讬 讻讜讜谞转讜 讘讝讛. 讜注讬讬谉 讘砖"注 讗"注 住讬' 诪"讗 讜讘讘讬转 砖诪讜讗诇 砖诐 住拽"讛 讜讛讜讗 诪讚讘专讬 讛专讗"砖 讘拽讚讜砖讬谉 讚诪讚讗诪专 讻诇讻诐 诪拽讜讚砖转 诇讬 讗"讗 诇诪讬驻诇讙谞讛讜 诇讗 讚诪讬 诇拽谞讬 讗转 讜讞诪讜专 讚驻讜专讟 诇讛讚讬讗 讗转 讜讞诪讜专 讜爪"注 讘砖诪注转讬谉 住"诇 诇专讘讗 讻砖诐 讚驻诇讙讬谞谉 讘注爪诪讱 讜谞讻住讬讬讱 讛"谞 诪驻住拽讬谞谉 讘讻诇 谞讻住讬. 讜讻诪讚讜诪讛 诇讬 砖诇拽讜砖讬' 讝讜 专诪讝 讘讘讬转 诪讗讬专 住讬' 诪"讗 诇注讬讬谉 讘砖诪注转讬谉 讜讛讬讬谞讜 讚拽砖讬' 诇讬 讻谞"诇. 讜讗讜诇讬 讬"诇 诇驻诪"砖 专"谉 讘砖诪注转讬谉 讘讗讜诪专 谞讻住讬讬 讜讗讬谞讜 讗讜诪专 讻诇 谞讻住讬讬 谞诪讬 注讘讚讬讜 讘讻诇诇 讗讱 讛讻讗 砖讻讜转讘 诇讛注讘讚 注爪诪讜 讜讗讜诪专 谞转讜谞讬诐 诇讱 讗讬 诇讗讜 讚讻' 讻诇 诇讗 讛讜讛 讗诪专讬谞谉 讚注讘讚 注爪诪讜 讘讻诇诇 谞讻专讬 注"砖 讜讗"讻 讛"谞 讻讬讜谉 讚讗诪专 讻诇 谞讻住讬 讛"诇 讻驻讜专讟 注爪诪讱 讜谞讻住讬讬讱 讜注讚讬讬谉 爪"注:





驻谞讬 讬讛讜砖注

专砖"讬 讘讚"讛 讘砖讬讚讛 转讬讘讛 讜诪讙讚诇 讻讜' 讜专讘讬 讛讬讗 讜讘讚"讛 专讘讬 诪讟诪讗 拽住讘专 讗讛诇 讝专讜拽 讻讜' 讗讬谞讜 讗讛诇 讘砖注转 讟诇讟讜诇讜 注讻"诇. 讜讬砖 诇讚拽讚拽 讛专讘讛 注诇 驻讬专砖"讬 讝"诇 讘讝讜 讛住讜讙讬讗 讚注诇 诪"砖 讜专讘讬 讛讬讗 讻讘专 讛拽砖讜 注诇讬讜 讘转讜住' 讚讘讞谞诐 驻讬' 讻谉 讜诪"砖 讚讟注诪讗 讚专讘讬 诪砖讜诐 讚讗讛诇 讝专讜拽 诇讗 砖诪讬讛 讗讛诇 诪砖诪注 诪诇砖讜谞讜 讚讘讛讻讬 驻诇讬讙讬 专讘讬 讜专' 讬讜住讬 讘专"讬 讜拽砖讬讗 诇讬 讟讜讘讗 讚讛讗 讘谞讝讬专 讚祝 谞"讚 讗讘注讬讗 讘讙诪专讗 讗讬 讗专抓 讛注诪讬诐 诪砖讜诐 讙讜砖讗 讙讝专讜 讗讜 诪砖讜诐 讗讜讬专讗 讜驻砖讟 诪注讬拽专讗 诪讘专讬讬转讗 讚专讘讬 讜专' 讬讜住讬 讘专"讬 讚讘讛讻讬 驻诇讬讙讬 讗讬 讙讝专讜 诪砖讜诐 讙讜砖讗 讗讜 诪砖讜诐 讗讜讬专讗 讜讚讞讬 讛砖"住 讚讻"注 诪砖讜诐 讙讜砖讗 讜驻诇讬讙讬 讘讗讛诇 讝专讜拽 讜驻讬专砖"讬 砖诐 讚讗注"讙 讚诇讗 讙讝专讜 讗诇讗 讘诪讙注 讛讙讜砖 讗驻"讛 讻讬讜谉 讚讗讛诇 讝专讜拽 诇讗 砖诪讬讛 讗讛诇 讛讜"诇 讻讗讬诇讜 谞讙注 讘拽专拽注 诪诪砖 讜诪拽砖讛 讛砖"住 讙诐 注诇 讛讛讬讗 讗讜拽讬诪转讗 讜诪住讬拽 讚讻"注 诪砖讜诐 讗讜讬专讗 讜驻诇讬讙讬 讗讬 讙讝专讜 讘砖讬讚讛 转讬讘讛 讜诪讙讚诇 诪砖讜诐 讚诪讬诇转讗 讚诇讗 砖讻讬讞讗 讛讬讗 讜注讜讚 讗讜拽讬诪转讗 讗讞专讬转讬 讚驻诇讬讙讬 讘砖讬讚讛 讗讬 砖讬讬讱 诇诪讙讝专 砖诪讗 讬讜爪讬讗 专讗砖讜 讜专讜讘讜 讜驻讬专砖"讬 砖诐 讚讻"注 诪砖讜诐 讙讜砖讗 注"砖 谞拽讟讬谞谉 诪讬讛讗 讚诇讛讗讬 讗讜拽讬诪转讗 讚驻诇讬讙讬 讘讗讛诇 讝专讜拽 讛讬讬谞讜 讗"讗 讻"注 诪砖讜诐 讙讜砖讗 讗讘诇 讗讬 诪砖讜诐 讗讜讬专讗 转讜 诇讗 爪专讬讻讬谞谉 诇讗讜拽诪讬 驻诇讜讙转讬讬讛讜 讘讗讛诇 讝专讜拽 讚讗注"讙 讚诪驻住讬拽 讗讛诇 讗驻"讛 诪讟诪讗 诪讗讜讬专讗 讻诪"砖 讙诐 讛转讜住驻讜转 讻讗谉 讚讗讬 讗讜讬专讗 诪诪砖 诇讗 讬讜讻诇 诇讬讻谞住 讘砖讜诐 注谞讬谉 讗"讻 讻讬讜谉 讚诪住拽讬谞谉 讛讻讗 讚讙讝专讜 注诇 讙讜砖讗 讜讗讜讬专讗 转讜 诇讗 砖讬讬讱 驻诇讜讙转讗 讚讗讛诇 讝专讜拽. 讜注"拽 讚讘住讜专讬讗 谞讛讬 讚诇讗 讙讝专讜 注诇 讗讜讬专讗 讗驻"讛 讗诪讗讬 诪讟讛专 专讘讬 讚诇诪讗讬 讚住"诇 讗讛诇 讝专讜拽 诇讗 砖诪讬讛 讗讛诇 讛讚专 讛讜"诇 讻诪讛诇讱 注诇 讛拽专拽注 讻讚讗讬转讗 砖诐 诇讛讚讬讗 讘谞讝讬专 讜讛诪注讬讬谉 砖诐 讘诇砖讜谉 专砖"讬 讬专讗讛 诇讛讚讬讗 讚诇讗 谞讞讬转 诇驻专砖 讻驻讬' 讛转讜住驻讜转 讚讙讜砖讗 讛讬讬谞讜 诪讗讛讬诇 注诇 讛讙讜砖 讜讗讜讬专讗 讛讬讬谞讜 讗讜讬专 诪诪砖 讗诇讗 讙讜砖讗 讛讬讬谞讜 诪讙注 讛讙讜砖 讜讗讜讬专讗 讛讬讬谞讜 讗讜讬专 诪诪砖 讜诪驻专砖 砖诐 诇注谞讬谉 诪讛诇讱 讘拽专讜谉 讗讜 砖讬讚讛 讜讗祝 讗诐 谞讗诪专 讚讛讗讬 驻讬专讜砖讗 讚谞讝讬专 讗讬谞讜 诪诇砖讜谉 专砖"讬 讚讘诇讗"讛 诪住驻拽讗 诇讬 诪讬诇转讗 讘驻讬' 讻诇 讛诪住讻转 讚谞讝讬专 讗诐 讛讜讗 诪驻讬专讜砖 专砖"讬 讗诇讗 讚诪诇' 专砖"讬 讝"诇 讚讘砖诪注转讬谉 谞诪讬 诪讘讜讗专 讚诇讗 砖讬讬讱 讻诇诇 讟讜诪讗转 讗讛诇 讘讗专抓 住讜专讬讗 讻讚诪讜讻讞 诪诪砖谞讛 讚讗讛诇讜转 讗诇讗 讗讜 诪砖讜诐 诪讙注 讛讙讜砖 讗讜 诪砖讜诐 讗讜讬专 诪诪砖 讜讘讗诪转 砖讙诐 讘讝讛 讬砖 诇讛拽砖讜转 讘诪讗讬 讚驻砖讬讟讗 诇讬讛 讛讻讗 讚诇讗 砖讬讬讱 讟讜诪讗转 讗讛诇 讻诇诇 讜砖诐 讗诪专讬谞谉 讚诪讜讚讛 专"讬 讘拽专讜谉 讜诪砖诪注 注"讻 讚讛讬讬谞讜 诪砖讜诐 讟讜诪讗转 讗讛诇 讚讗讬 诪砖讜诐 讗讜讬专 诪诪砖 讗驻讬诇讜 砖讬讚讛 转讬讘讛 讜诪讙讚诇 谞诪讬 讜讙诐 注诇 诪讛 砖驻讬专砖"讬 讻讗谉 讚专讘讬 住讘专 讚讗讛诇 讝专讜拽 讗讬谞讜 讗讛诇 讘砖注转 讟诇讟讜诇讜 讜拽砖讛 讚讘谞讝讬专 诪砖诪注 讚讘砖注转 讟诇讟讜诇讜 专讘讬 讬讜住讬 谞诪讬 诪讜讚讛 讘砖注转 讛谞讞转讜 驻诇讬讙讬 讜讻"讻 讛转讜住驻讜转 诇讛讚讬讗 讘注讬专讜讘讬谉 驻专' 讘讻诇 诪注专讘讬谉 注"砖 讜讙诐 注诇 诪讛 砖驻讬专砖"讬 讻讗谉 讻讚诪砖诪注 讘注讬专讜讘讬谉 讬砖 诇讚拽讚拽 讚讛诪注讬讬谉 砖诐 讬专讗讛 讚讚讜拽讗 诪注讬拽专讗 讚讘注讬 诇诪讬诪专 讚专"讬 讜专讘谞谉 讘诪转谞讬' 讚讘讻诇 诪注专讘讬谉 讘讻讛谉 讘讘讛"拽 驻诇讬讙讬 讘驻诇讜讙转讗 讚专讘讬 讜专讘讬 讬讜住讬 讛讜讬 谞讬讞讗 诇讬讛 诇驻专砖 讚讛谞讬 转谞讗讬 讻讛谞讬 转谞讗讬 讚讗驻讜砖讬 驻诇讜讙转讗 诇讗 诪驻砖讬谞谉 讗讘诇 诇诪住拽谞讗 讚驻诇讬讙讬 讘驻诇讜讙转讗 讗讞专讬转讬 讗"讻 讗诪讗讬 驻砖讬讟讗 诇讬讛 诇专砖"讬 讚驻诇讬讙讬 讘讗讛诇 讝专讜拽 讻讬讜谉 讚讘谞讝讬专 讚讞讬 讛砖"住 讛讗讬 讗讜拽讬诪转讗. 讜讗祝 讚诇讙讬专住转 专讘讬谞讜 讞谞谞讗诇 砖诐 诇讗 谞讚讞讛 讛讗讜拽讬诪转讗 诪"诪 讻讬讜谉 讚讗讬讻讗 讻诪讛 讗讜拽讬诪转讜转 诪谞"诇 诇专砖"讬 诇讛讻专讬注 讜诪讻"砖 诇驻诪"砖 砖讗讬谉 爪专讬讱 讻讗谉 讘讝讛. 讜讛谞专讗讛 诇注谞"讚 诇讬讬砖讘 讛讻诇 讘讛注专讛 讗讞转 讚诪"砖 专砖"讬 讝"诇 讻讗谉 讚住"诇 讗讛诇 讝专讜拽 诇讗 砖诪讬讛 讗讛诇 诇讗讜 诪砖讜诐 讚诪讜拽讬 驻诇讜讙转讬讬讛讜 讚专讘讬 讜专讘讬 讬讜住讬 讘讛讻讬 讗诇讗 讚注讬拽专 讻讜讜谞转讜 讚专讘讬 诪讬讛讜 诪讟诪讗 讘讗讛诇 讝专讜拽 讘砖注转 讟诇讟讜诇讜 讜讝讛 讜讚讗讬 诪讜讻讞 讘驻专拽 讘讻诇 诪注专讘讬谉 讚讗祝 诪讗谉 讚住"诇 讚砖诪讬讛 讗讛诇 讛讬讬谞讜 讘砖注转 讛谞讞转讜 讚讜拽讗 讗讘诇 讘砖注转 讟诇讟讜诇讜 讻"注 诪讜讚讜 讜讻诪"砖 转讜住驻讜转 讘驻专拽 讘讻诇 诪注专讘讬谉 讜讻讚讗讬转讗 诇讛讚讬讗 讘谞讝讬专 讘讘专讬讬转讗 讚专讘讬 讬讜住讬 讘专"讬 讘转讬讘讛 砖讛讬讗 诪诇讬讗讛 讻诇讬诐 讻讜' 注"砖 讜诪讛 砖讛讻专讬讞讜 诇专砖"讬 讝"诇 诇驻专砖 讻谉 讛讬讬谞讜 诪砖讜诐 讚讗注"讙 讚讛转讜住驻讜转 注"讻 住讘专讬 讚讗讬 讙讝专讜 注诇 讗讜讬专讗 诪诪砖 诇注讜诇诐 讟诪讗 讜讗讬谉 讘砖讜诐 注谞讬谉 诇讬讻谞住 砖诐 讜诪讜讻讞 讚讗祝 诇诪"讚 砖诪讬讛 讗讛诇 讗驻"讛 讟诪讗 讻诪讜 砖讗讘讗专 讜讻"讻 诪讛专砖"讗 讝"诇 诪"诪 诇专砖"讬 诇讗 谞专讗讛 诇驻专砖 讻谉 讗诇讗 讚讗祝 讗讬 诪砖讜诐 讗讜讬专讗 诪诪砖 讙讝专讜 讗驻"讛 诇讗 砖讬讬讱 诇讟诪讗 讻诇诇 讘砖讬讚讛 砖住转讜诪讛 诪讻诇 爪讚 讜讛讜讗 讗讬谞讜 专讜讗讛 讗转 讛讗讜讬专 讚讛转讜住驻讜转 讙讜驻讬讬讛讜 诇讗 驻砖讬讟讗 诇讛讜 诇驻专砖 讻谉 讗诇讗 讚诪砖讜诐 讚诇驻讬 砖讬讟转诐 讗"讗 诇驻专砖 讘注谞讬谉 讗讞专 诪砖讗"讻 诇驻讬专砖"讬 讻诪讜 砖讬讘讜讗专 诪转讜讱 驻讬专讜砖讬谞讜. 讜诇驻"讝 讗祝 诇诪讗讬 讚诪住拽讬谞谉 讚诪砖讜诐 讗讜讬专讗 讙讝专讜 注讚讬讬谉 诇讗 谞转讬讬砖讘 讟注诪讗 讚专讘讬 讚诪讟诪讗 讗注"讻 诪砖讜诐 讚住"诇 讗讛诇 讝专讜拽 诇讗 砖诪讬讛 讗讛诇 诇讛驻住讬拽 讜诪砖"讛 诪讟诪讗 讜诇讗讜 诪砖讜诐 讚诪讗讛讬诇 注诇 讛讙讜砖 讚诇专砖"讬 驻砖讬讟讗 诇讬讛 诪诪转谞讬转讬谉 讚讗讛诇讜转 讚诇讗 砖讬讬讱 讟讜诪讗转 讗讛诇 讛讻讗 讗诇讗 讚讗驻"讛 讟诪讗 诪砖讜诐 讛讗讜讬专 讙讜驻讗 讻讬讜谉 砖讗讬谉 讛砖讬讚讛 讞砖讜讘讛 诇讛驻住讬拽 讘讬谞讜 讜讘讬谉 讛讗讜讬专 讘砖注转 讟诇讟讜诇讜. 讜讗注"讙 讚讘谞讝讬专 讗诪专讬谞谉 讚讗讬 讗讛诇 讝专讜拽 诇讗 砖诪讬讛 讗讛诇 讗驻讬诇讜 诇诪"讚 诪砖讜诐 讙讜砖讛 谞诪讬 讟诪讗 讚讛讜"诇 讻诪讛诇讱 注"讙 拽专拽注 讗驻"讛 诇讗 转拽砖讬 讛讗 讚诪讟讛专 专讘讬 讘住讜专讬讗 注"讬 砖讬讚讛 讻讜' 讜讛讬讬谞讜 诪砖讜诐 讚讘谞讝讬专 讚讜拽讗 讚讘注讬 讛砖"住 诇诪讬讚讞讬 讚诇讗 转驻砖讜讟 讻诇诇 讚讙讝专讜 诪砖讜诐 讗讜讬专讛 诪砖讜诐 讛讻讬 爪"诇 讚讻"注 诪砖讜诐 讙讜砖讗 讜驻诇讬讙讬 讘讗讛诇 讝专讜拽 讜谞讚讞拽 诇讜诪专 讚诪"讚 讗讛诇 讝专讜拽 诇讗 砖诪讬讛 讗讛诇 讟诪讗 讘讻讛"讙 讗驻讬诇讜 诪砖讜诐 讙讜砖讛 诪砖讗"讻 诇诪讗讬 讚讚讞讬 讛砖"住 讛讗讬 讗讜拽讬诪转讗 诪讚住"诇 诇专讘讬 讬讜住讬 谞诪讬 讚诇讗讜 砖诪讬讛 讗讛诇 讜讗驻"讛 诪讟讛专 讘讙讜砖讛 讻讛"讙 诪讜拽讬 诇讛 讘讗讜拽讬诪转讗 讗讞专讬转讬. 讜转讚注 讚讛讗 诪住拽讬谞谉 砖诐 讚诇讻"注 讗讛诇 讝专讜拽 诇"砖 讗讛诇 讜讚讻"注 诪砖讜诐 讗讜讬专讗 讗"讻 诪砖诪注 讚讘讻讛"讙 讗讬 诪砖讜诐 讙讜砖讛 驻砖讬讟讗 讚讟讛讜专 讜诇讗 讛讜"诇 讻诪讛诇讱 注"讙 拽专拽注 讜讚讜"拽 讜诪砖诪注 诇讬讛 诇专砖"讬 谞诪讬 讚讗注"讙 讚诇讗 谞驻砖讟 讛讗讬讘注讬讗 讘诪拽讜诪讛 讗驻"讛 讻讬讜谉 讚讗诪专讬' 讛讻讗 讜讘砖讘转 驻"拽 讚讙讝专讜 注诇 讙讜砖讛 讜注诇 讗讜讬专讗 讗"讻 谞驻砖讟讛 讛讗讬讘注讬讗 讚专砖"讬 讝"诇 诇讗 谞讞讬转 诇驻专砖 诪砖讜诐 诪讗讛讬诇 注诇 讛讙讜砖 讻谞专讗讛 诪诇砖讜谞讜 讜讻讚驻专讬砖讬转 讗诇讗 讗讜讬专讗 诪诪砖 讜讗"讻 转驻砖讜讟 讚诪砖讜诐 讗讜讬专讗 讙讝专讜 讗讜 诇驻讞讜转 驻诇讜讙转讗 讚专讘讬 讜专讘讬 讬讜住讬 讛讬讗 讜诇驻"讝 转讜 诇讗 爪专讻讬谞谉 诇诪讬讚讞拽 讚诇诪"讚 诪砖讜诐 讙讜砖讛 住"诇 讘砖讬讚讛 讟诪讗 诇诪"讚 讗讛诇 讝专讜拽 诇"砖 讗讛诇 讚住讘专讗 讚讞讜拽讛 讛讬讗 讗诇讗 诪讜拽诪讬谞谉 讟注诪讗 讚专讘讬 诪砖讜诐 讗讜讬专' 讜讻讬讜谉 讚诇讗讜 砖诪讬讛 讗讛诇 讗讬谉 讛砖讬讚讛 诪驻住拽转 讘讬谞讜 讜讘讬谉 讛讗讜讬专 讘砖注转 讟诇讟讜诇讛 讜诪砖"讛 诪讟诪讗 专讘讬 讗讘诇 讘住讜专讬讗 讻讬讜谉 讚诇讗 讙讝专讜 讗诇讗 注诇 讙讜砖讛 讜讛讬讬谞讜 诪讙注 讛讙讜砖 诪砖"讛 诪讜讚讛 专讘讬 讚讟讛讜专 讗驻讬诇讜 诇诪讗讬 讚住"诇 诇"砖 讗讛诇 讜讻讚驻专讬砖讬转. 讜注讻砖讬讜 谞讘讜讗 诇讘讗专 讟注诪讗 讚专' 讬讜住讬 讘专"讬 讚讻讬讜谉 讚诪住拽讬谞谉 讘谞讝讬专 讚诪讜讚讛 专讘讬 讬讜住讬 讘讗讛诇 讝专讜拽 讘砖注转 讟诇讟讜诇讜 讚诇讗 讛讜讬 讗讛诇 讗"讻 讗诪讗讬 诪讟讛专 讘砖讬讚讛 转讬讘讛 讜诪讙讚诇 讜注讜讚 讚讝讬诪谞讬谉 砖讛砖讬讚讛 驻转讜讞讛 诪诇诪注诇讛 讗讜 诪谉 讛爪讚 讜讛讬讜砖讘 讘讛 专讜讗讛 讗转 讛讗讜讬专 讜讗驻"讛 诪讟讛专 专讘讬 讬讜住讬 讘专"讬 讗注"讻 讚诇专讘讬 讬讜住讬 讘专"讬 诇讗 讙讝专讜 讻诇诇 注诇 讗讜讬专讗 讜讗"讻 谞转讬讬砖讘 讛讬讟讘 诪"砖 专砖"讬 讝"诇 讚讛讗 讚诪讟讛专 讘讘专讬讬转讗 讚砖诪注转讬谉 讘住讜专讬讗 注"讬 讗讜讬专 诇讗 诪讬转讜拽诪讗 讗诇讗 讻专讘讬 讚诇专讘讬 讬讜住讬 讘专"讬 讗驻讬诇讜 讘砖讗专 讗专爪讜转 诇讗 讙讝专讜 注诇 讗讜讬专讗 诪诪砖 讜讻"砖 诇注谞讬谉 讗讛诇 讚诇讗 讙讝专讬 讘砖讜诐 诪拽讜诐 诇砖讬讟转 专砖"讬 讻诪"砖. 讜讗诇 转砖讬讘谞讬 讚讛讗 讗讬讻讗 注讜讚 讗讜拽讬诪转讗 砖诇讬砖讬转 讘谞讝讬专 讚讻"注 讙讝专讜 注诇 讗讜讬专讗 讗诇讗 讚讗驻"讛 诪讟讛专 专讘讬 讬讜住讬 讘专"讬 讘砖讬讚讛 讚诪讬诇转讗 讚诇讗 砖讻讬讞讗 诇讗 讙讝专讜 讜诪讬讬转讬 住讬讬注转讗 诪讘专讬讬转讗 讚诪讜讚讛 专讘讬 讬讜住讬 讘拽专讜谉 讚诪讟诪讗 讜讗"讻 讛讚专讗 拽讜砖讬讗 诇讚讜讻转讗 讚讘专讬讬转讗 讚住讜专讬讗 诪爪讬 诇讗讜拽诪讬 讗祝 讻专' 讬讜住讬 讜诇注谞讬谉 拽专讜谉 讗诇讗 讚注"讻 住讜讙讬讗 讚砖诪注转讬谉 诇讬转 诇讛 讛讗讬 讗讜拽讬诪转讗 讚讗诇"讻 讗诪讗讬 诪住讬拽 讗诇讬讘讗 讚专讘讬 讚讘住讜专讬讗 诇讗 讙讝专讜 讻诇诇 注诇 讗讜讬专讛 讜诪砖诪注 诪驻砖讟讗 讚诇讬砖谞讗 讚讗祝 讘拽专讜谉 诪讟讛专 讘住讜专讬讗 讜诪讗谉 讬讬诪专 诇讛驻诇讬讙 讻"讻 讘住讜专讬讗 诪砖讗专 讗专爪讜转 讚讬诇诪讗 讘拽专讜谉 讗祝 讘住讜专讬讗 讟诪讗 诇专讘讬 讜诇讗 拽讗诪专 讚讟讛讜专 讘住讜专讬讗 讗诇讗 讘砖讬讚讛 转讬讘讛 讻讜' 讚诪讬诇转讗 讚诇讗 砖讻讬讞讗 诇讗 讙讝专讜 专讘谞谉 讘住讜专讬讗 讜注讜讚 拽砖讛 讚讗诪讗讬 诪讜拽讬 讻诇诇 讘专讬讬转讗 讚住讜专讬讗 诇注谞讬谉 砖讬讚讛 讚诇讗 砖讻讬讞 讻诇诇 讜转诇讬讗 谞诪讬 讘驻诇讜讙转讗 讜讗诪讗讬 诇讗 诪讜拽讬 诇讛 讻驻砖讟讗 讛谞讻谞住 讘讟讛专讛 讛讬讬谞讜 讬讜砖讘 讘拽专讜谉 讗讜 专讜讻讘 讜讗转讬 讻讻"注 讗注"讻 讚住讜讙讬讗 讚砖诪注转讬谉 诇讬转 诇讛 讛讗讬 讗讜拽讬诪转讗 诇讞诇拽 讘讬谉 砖讻讬讞 讗讜 诇讗 砖讻讬讞 讗诇讗 讛讗 讚诪讜讚讛 专讘讬 讬讜住讬 讘拽专讜谉 讛讬讬谞讜 讻讗讜拽讬诪转讗 专讘讬注讬转 讚谞讝讬专 讚讙讝专讬谞谉 砖诪讗 讬讜爪讬讗 专讗砖讜 讜专讜讘讜 讜讛讜"诇 讻谞讜讙注 讘讙讜砖 讜讻谉 驻讬专砖"讬 砖诐 诇讛讚讬讗 讜讻谉 诪砖诪注 诪诇砖讜谉 讛转讜住驻讜转 砖诐 讜注"讻 讚讛讻讬 讛讜讗 讚讗讬 诪砖讜诐 讗讛诇 讗讜 诪砖讜诐 讗讜讬专 诪讗讬 讗讬专讬讗 专讗砖讜 讜专讜讘讜 讗注"讻 讚讛讜"诇 讻诪讙注 讙讜砖 讜诪砖"讛 驻讬专砖"讬 砖诐 讚诇讛讛讬讗 讗讜拽讬诪转讗 讻"注 诪砖讜诐 讙讜砖讛 讙讝专讜 讜讗"讻 诇驻"讝 讗祝 讘住讜专讬讗 讟诪讗 讘拽专讜谉 诪砖讜诐 专讗砖讜 讜专讜讘讜 讚讛讜"诇 讻诪讙注 讙讜砖讛 讜诇讗 诪讬转讜拽诐 讘专讬讬转讗 讚住讜专讬讗 讗诇讗 讚讜拽讗 讘砖讬讚讛 讚讘讗专抓 讛注诪讬诐 讟诪讗 诇专讘讬 诪砖讜诐 讗讜讬专讛 诪诪砖 讜讘住讜专讬讗 诇讗 讙讝专讜 注诇 讗讜讬专讛 讜讻诪讜 砖讗驻专砖 讛讟注诐 讘住诪讜讱 讻谞"诇 谞讻讜谉 讘注讝讛"讬 诇讬讬砖讘 诇砖讜谉 专砖"讬 讝"诇 讜讚讜"拽 讛讬讟讘:


讙诪专讗 讗讘诇 住讜专讬讗 注诇 讙讜砖讛 讙讝专讜 注诇 讗讜讬专讛 诇讗 讙讝专讜 讜爪"注 诪讛 专讗讜 讞讻诪讬诐 诇讞诇拽 讘讻讱 讜诇注谞"讚 讚诪砖讜诐 讚诪讛 砖讙讝专讜 讟讜诪讗讛 注诇 讙讜砖讛 讚讗专抓 讛注诪讬诐 诪驻讜专砖 讘转讜住驻讜转 讚谞讝讬专 讚讛讬讬谞讜 诪砖讜诐 诪转讬 诪讘讜诇 讜讛专讜讙讬 谞"谞 讗讘诇 讘讗专抓 讬砖专讗诇 诇讗 讬专讚 讛诪讘讜诇 讻讚诪驻讬拽 诪拽专讗 讜讛专讜讙讬 谞"谞 讛讜讜 讜驻谞讬谞讛讜 诪砖讜诐 砖讛讬讜 注住讜拽讬谉 讘讟讛专讜转 讜讗"讻 讘住讜专讬讗 谞诪讬 砖讬讬讻讗 讛讗讬 讟讜诪讗讛 讚讜讚讗讬 讬专讚 讛诪讘讜诇 砖诐 讜讛专讜讙讬 谞"谞 谞诪讬 诇讗 驻谞讬谞讛讜 诪砖讗"讻 讘讟讜诪讗转 讛讗讜讬专 讚诇诪讗讬 讚驻专讬砖讬转 讚诇讗讜 诪砖讜诐 讗讛诇 讛诪转 讗诇讗 讗讜讬专' 诪诪砖 讚诇讗 砖讬讬讻讗 讻诇诇 讘讟讜诪讗转 诪转 讗诇讗 讙讝讬专讛 讘注诇诪讗 砖诇讗 讬讻谞住讜 讬砖专讗诇 诇讗专抓 讛注诪讬诐 讜讬转注专讘讜 讘注讜讘讚讬 讙讬诇讜诇讬诐 讜讬诇诪讚讜 诪诪注砖讬讛诐 讜讗"讻 讘住讜专讬讗 诇讗 砖讬讬讱 讛"讟 讻讬讜谉 讚住"诇 讻讬讘讜砖 讬讞讬讚 砖诪讬讛 讻讬讘讜砖 讜注讜讚 讛讗 讻讜转讘讬谉 注诇讬讜 讗讜谞讜 讘砖讘转 讻谞"诇 讜拽"诇:


转讜住驻讜转 讘讚"讛 讘砖讬讚讛 转讬讘讛 讜诪讙讚诇 讜讻讜'  讜讘讞谞诐 驻讬专砖 讻谉 讚注"讻 砖讬讚讛 讻讜' 诇讗讜 讚讜拽讗 讗诇讗 讛"讛 讗驻讬诇讜 专讜讻讘 讻讜'. 讻讘专 讛讗专讻转讬 诇诪注谞讬转讬 诇讬讬砖讘 砖讬讟转 专砖"讬 讝"诇 讗诪谞诐 砖讬讟转 讛转讜住驻讜转 讘讝讛 讚讗讬讘注讬讗 讚谞讝讬专 诇讗 讗讬驻砖讟讗 讜讗"讻 诪讜讻专讞讬诐 诇驻专砖 讚讗讜讬专讗 讚讛讻讗 讛讬讬谞讜 讟讜诪讗转 讗讛诇 讗转"诇 讚注诇 讗讜讬专讛 诪诪砖 诇讗 讙讝专讜 讜讻诪"砖 讘住诪讜讱 讜讝讛 砖讻转讘讜 讻讗谉 讚讻专讘讬 讬讜住讬 讘"讬 谞诪讬 讗转讬讗 讚注"讻 诇讗 驻诇讬讙 专' 讬讜住讬 讘砖讬讚讛 讗诇讗 诪砖讜诐 讚讗讛诇 讝专讜拽 砖诪讬讛 讗讛诇 讜诪驻住讬拽 诪砖讗"讻 讘专讜讻讘 注诇 讛住讜住 讗注"讙 讚讛住讜住 讜讚讗讬 诪讬拽专讬 讗讛诇 诇讛驻住讬拽 讻讚讗讬转讗 讘住讜讻讛 驻' 讛讞诇讬诇 讜讘转讜住驻转讗 讚谞讝讬专 讗驻"讛 讛专讜讻讘 注诇 讛住讜住 讗"讗 砖诇讗 讬讗讛讬诇 讘讘讙讚讬讜 讗讜 讘讗讞讚 诪讗讬讘专讬讜 注诇 讛讙讜砖 讜诪讜讚讛 专"讬 讚诪讟诪讗 讘讗专抓 讛注诪讬诐 讗讘诇 讘住讜专讬讗 讟讛讜专 讻讛"讙 讚讘住讜专讬讗 注"讻 讗祝 注诇 讟讜诪讗转 讗讛诇 诇讗 讙讝专讜 诪讚诪讟讛专 专讘讬 讘砖讬讚讛 讘住讜专讬讗 讗祝 注"讙 讚诇专讘讬 讻讛"讙 砖讬讬讱 讟讜诪讗转 讗讛诇 讚讗讛诇 讝专讜拽 诇讗 砖诪讬' 讗讛诇 诇讛驻住讬拽 讗注"讻 讚诇讗 讙讝专讜 注诇 讟讜诪讗转 讗讛诇 讘住讜专讬讗. 讜讛讗 讚诪砖诪注 诇转讜住驻讜转 讚驻诇讬讙讬 讘讗讛诇 讝专讜拽 爪"诇 讚讙讬专住转诐 讘谞讝讬专 讻诪讜 讙讬专住转 专"讞 讚诪讝专拽 转讬讘讛 诪诇讬讗讛 讻诇讬诐 诪讬讬转讬 讛砖"住 住讬讬注转讗 诇讗讜拽讬诪转讗 讚驻诇讬讙讬 讘讗讛诇 讝专讜拽 注"砖 讜转诪爪讗 讻讚讘专讬 诪讬讛讜 讻诇 讝讛 讗转"诇 讚诇讗 讙讝专讜 注诇 讗讜讬专讛 诪诪砖 讜诪诪讬诇讗 讚讗转"诇 讚讙讝专讜 注诇 讗讜讬专讛 诪诪砖 爪"诇 讚讛讗 讚诪讟讛专 专讘讬 讬讜住讬 讘砖讬讚讛 讛讬讬谞讜 诪砖讜诐 讚诪讬诇转讗 讚诇讗 砖讻讬讞讗 诇讗 讙讝专讜 讜讗"讻 诪讜讚讛 讘拽专讜谉 讚讟诪讗 讜讗讻转讬 诪爪讬 诇讗讜拽诪讬 砖驻讬专 讚讘住讜专讬' 讗驻讬' 讘拽专讜谉 讟讛讜专 诇专讘讬 讬讜住讬. 讗讘诇 讗讻转讬 拽砖讛 诪谞"诇 讘驻砖讬讟讜转 讚讘住讜专讬讗 讟讛讜专 讘拽专讜谉 讚讛讗 讗讬讻讗 注讜讚 讗讜拽讬诪转讗 砖诐 讚讛讗 讚诪讜讚讛 专"讬 讘拽专讜谉 讛讬讬谞讜 诪砖讜诐 专讗砖讜 讜专讜讘讜 讜注"讻 讛讬讬谞讜 诪砖讜诐 讙讜砖讛 讻驻讬专砖"讬 砖诐 讗诇讗 讚讛转讜住驻讜转 讗驻砖专 讚诇讗 住"诇 讻驻讬专砖"讬 讚专讗砖讜 讜专讜讘讜 讛讬讬谞讜 诪砖讜诐 讙讜砖讛 讗诇讗 诪砖讜诐 讗讛诇 讜讗注"讙 讚讘砖讗专 讟讜诪讗转 讗讛诇 诇讗 讘注讬谞谉 专讗砖讜 讜专讜讘讜 讘讗专抓 讛注诪讬诐 讛拽讬诇讜 讚讘注讬讗 专讗砖讜 讜专讜讘讜 讗诇讗 讚诇驻"讝 拽砖讛 诪讗讬 诪拽砖讛 讘住诪讜讱 诪诪转谞讬' 讚讗讛诇讜转 讚讬诇诪讗 讛转诐 讗讬讬专讬 讘讗讛诇 讙专讬讚讗 讚诇讗 诪讟诪讗 诪砖讗"讻 讛讻讗 讚讗讬讬专讬 讘专讗砖讜 讜专讜讘讜 讗讞"讝 注讬讬谞转讬 讘转讜住驻讜转 讚谞讝讬专 砖讛专讙讬砖讜 讘讝讛 注"砖 讜讚讜拽:


讘讗"讚 讜诪砖诪注 讻专"讬 讗转讬讗 讘驻砖讬讟讜转 讟驻讬 注讻"诇. 诇砖讜谉 讟驻讬 讗讬谞讜 诪讚讜讬拽 讜驻讬专砖讜 诪讛专砖"讗 讝"诇 讜讙诐 讚讘专讬讜 讗讬谞诐 诪讜讘谞讬诐 诇讻讗讜专讛 讜讛谞"诇 讘讻讜讜谞转讜 讚诇专讘讬 讬讜住讬 讻讬讜谉 讚诪讟讛专 讘砖讬讚讛 注"讻 诪讬讛讗 诇讚讬讚讬讛 驻砖讬讟讗 讚诇讗 讙讝专讜 注诇 讗讜讬专讗 诪诪砖 讗诇讗 讛讗 讚驻砖讬讟讗 讘讻讜诇讬 转诇诪讜讚讗 讘诪住讻转 砖讘转 讜讘砖诪注转讬谉 讚讙讝专讜 注诇 讗讜讬专讗 讛讬讬谞讜 讟讜诪讗转 讗讛诇 讜讗"讻 讻讬讜谉 讚讘住讜专讬讗 诇讗 讙讝专讜 注诇 讗讜讬专讛 讛讬讬谞讜 讟讜诪讗转 讗讛诇 诪诪讬诇讗 讚讘拽专讜谉 讟讛讜专 诇专讘讬 讬讜住讬 讜讗转讬讗 讘专讬讬转讗 讘驻砖讬讟讜转 讚讗讬讬专讬 讘拽专讜谉 讚砖讻讬讞 讟讜讘讗 诪砖讗"讻 诇专讘讬 讗驻砖专 讚讙讝专讜 注诇 讗讜讬专讛 诪诪砖 讻讚讗讬讘注讬讗 诇谉 讘谞讝讬专 讜讗诐 谞驻专砖 讗讜讬专讛 诪诪砖 讗"讻 讟讜诪讗转 讗讛诇 讘讻诇诇 讙讜砖讛 讛讬讗 讜讻讬讜谉 讚讗祝 讘住讜专讬讗 讙讝专讜 诪讬讛讗 注诇 讙讜砖讛 诪诪讬诇讗 讚讘住讜专讬讗 讗住讜专 讘拽专讜谉 讜诇讗 诪讬转讜拽诪讗 讘专讬讬转讗 讚住讜专讬讗 讗诇讗 讘砖讬讚讛 讚诇讗 砖讻讬讞讗 讝讛 讛谞注谞"讚 讘讻讜讜谞转讜 讜讚讜"拽. 讗讘诇 讗讻转讬 拽砖讛 诇讬 讚讗诇讬讘讗 讚专' 讬讜住讬 谞诪讬 诪爪讬谞谉 诇诪讬诪专 讚讙讝专讜 注诇 讗讜讬专讛 诪诪砖 讜讛讗 讚诪讟讛专 讘砖讬讚讛 讛讬讬谞讜 诪砖讜诐 讚诇讗 砖讻讬讞讗 讻讚讗讬转讗 讘谞讝讬专 讘转讬专讜抓 讛砖诇讬砖讬 讘讙诪专讗 讜讗"讻 诇注讜诇诐 讚讟讜诪讗转 讗讛诇 讘讻诇诇 讙讜砖讛 讜讗住讜专 讗祝 讘住讜专讬讗 讻诪讜 诇专讘讬 诇讻讱 谞专讗讛 讚诪"砖 讛转讜住驻讜转 讚讻专' 讬讜住讬 诪讬转讜拽诪讗 讟驻讬 讛讬讬谞讜 讻讬讜谉 讚讘讗专抓 讛注诪讬诐 讙讜驻讗 诇讗 诪讟诪讗 讗诇讗 讘拽专讜谉 讗"讻 讘住讜专讬讗 诪注诇讬谞谉 诇讛 诪讚专讬讙讛 讗讞转 讚讘拽专讜谉 讟讛讜专 诪砖讗"讻 诇专讘讬 讚讘讗专抓 讛注诪讬诐 讟诪讗 讗祝 讘砖讬讚讛 讬"诇 讚讘住讜专讬讗 诇讗 诪注诇讬谞谉 讗诇讗 诪讚专讬讙讛 讗' 讚讘砖讬讚讛 讟讛讜专 讗讘诇 讘拽专讜谉 讗驻砖专 讚讟诪讗 讜讗"讻 诇讗 诪讬转讜拽诪讬 讗诇讗 讘砖讬讚讛 讚诇讗 砖讻讬讞讗 诪砖讗"讻 诇专讘讬 讬讜住讬 诪讬转讜拽诪讗 讟驻讬 讘拽专讜谉 讚砖讻讬讞讗 讻谞"诇. 讜讗驻砖专 砖讙诐 诪讛专砖"讗 讝"诇 谞转讻讜讬谉 诇讝讛 讗诇讗 讚拽讬爪专 讘诪讜讘谉 讜讚"拽:


讘讚"讛 讗诇讗 讘讗专抓 讛注诪讬诐 讻讜' 讜讛讗 讚讘注讬讗 讘谞讝讬专 讻讜' 讛讻讬 驻讬专讜砖讜 诪砖讜诐 讙讜砖讗 诪砖讜诐 讚诪讗讛讬诇 讻讜' 注讻"诇. 讛讗 讚诪砖诪注 诪诇砖讜谞诐 讚诇讗 谞"诪 讗诇讗 诇注谞讬谉 砖讬讚讛 讻讜' 讜诇讗 谞讬讞讗 诇讛讜 诇驻专砖 讚谞"诪 诇注谞讬谉 注驻专 讞讜爪讛 诇讗专抓 砖讘讗 诇讗"讬 讛讬讬谞讜 诪砖讜诐 讚诇砖讜谉 讗专抓 讛注诪讬诐 讚谞拽讟 讘注诇 讛讗讬讘注讬讗 诇讗 诪砖诪注 诇讬讛 诇注谞讬谉 注驻专 讻诪"砖 讘住诪讜讱 讗讘诇 拽砖讬讗 诇讬 讻讬讜谉 讚注讬拽专 讛讗讬讘注讬讗 诇讗 谞"诪 讗诇讗 诇注谞讬谉 砖讬讚讛 讜注"讝 专爪讛 诇驻砖讜讟 讚讗转讬讗 讻转谞讗讬 讘驻诇讜讙转讗 讚专讘讬 讜专' 讬讜住讬 讗"讻 诪讗讬 讚讞讬 讛砖"住 砖诐 讘讻诪讛 讙讜讜谞讬 住讜祝 住讜祝 砖讬讚讛 驻诇讜讙转讗 讚专' 讜专讘讬 讬讜住讬 讛讬讗 讜谞驻砖讟讛 讛讗讬讘注讬讗 讜注讜讚 拽砖讛 讚讘注诇 讛讗讬讘注讬讗 讙讜驻讗 讗诪讗讬 驻砖讬讟讗 诇讬讛 讚讗讬 诪砖讜诐 诪讗讛讬诇 讟讛讜专 注"讬 砖讬讚讛 讜讛讬讬谞讜 讻诪"讚 讗讛诇 讝专讜拽 砖诪讬讛 讗讛诇 讜讘转诇诪讜讚讗 诪砖诪注 讚诇诪住拽谞讗 讻"注 住"诇 讚诇讗 砖诪讬讛 讗讛诇 讘砖注转 讟诇讟讜诇讜 讜讬砖 诇讬讬砖讘 讚讜讚讗讬 讛转讜住驻讜转 谞拽讟讬 注讬拽专 诪讬诇转讗 讚讗讬讬专讬 讛转诐 讘住讜讙讬讗 诇注谞讬谉 砖讬讚讛 讜谞"诪 诇诪讗谉 讚讗讬转 诇讬讛 讗讛诇 讝专讜拽 砖诪讬讛 讗讛诇 讗讘诇 诇拽讜砖讟讗 讚诪讬诇转讗 谞"诪 谞诪讬 诇注谞讬谉 注驻专 讞"诇 讛讘讗 诇讗"讬 讜注讜讚 谞"诪 讘专讜讻讘 注诇 讛住讜住 讘注谞讬谉 砖讗讬谞讜 诪讗讛讬诇 讘讘讙讚讬讜 注诇 讛讙讜砖 讻讙讜谉 砖讬讜砖讘 注"讙 讚诇转 讛诪讜谞讞 注诇 讛讘讛诪讛 讻讚讗讬转讗 讘驻专拽 讛讬砖谉 讜讻讬讜谉 讚讘讛诪讛 讜讚讗讬 诇讗 诪讬拽专讬 讗讛诇 讝专讜拽 讚专讞诪谞讗 拽专讬讗 讗讛诇 讻讚讗讬转讗 砖诐 讗"讻 讗讬 讗诪专讬谞谉 讚诪砖讜诐 诪讗讛讬诇 讙讝专讜 讻讛"讙 讟讛讜专 讜讚讗讬 讜讗讬 诪砖讜诐 讗讜讬专讛 诪诪砖 讟诪讗 讜讗"讻 讗"砖 讚诇诪讗讬 讚讚讞讬 讛转诐 讚专' 讜专"讬 驻诇讬讙讬 讘讗讛诇 讝专讜拽 讗讜 讘诪讬诇转讗 讚诇讗 砖讻讬讞讗 讻讙讜谉 砖讬讚讛 讗"讻 诇讗 谞驻砖讟讗 讗讬讘注讬讗 诇砖讗专 诪讬诇讬 讚讻转讬讘谞讗 讻谞"诇:


讘讚"讛 讗注"讙 讚讗诪讬专讛 诇注讜"讙 讻讜' 讜拽讜讚诐 讛诪讬诇讛 讛讬讛 讻讜'. 驻讬专讜砖 讚讗注"讙 讚诪讬诇讛 讙讜驻讗 讚讞讬' 诪"诪 讻讛"讙 讚讛讜"诇 诪讻砖讬专讬 诪讬诇讛 诇讗 讚讞讬 讚诇讗 拽讬"诇 讻专讘讬 讗诇注讝专 讜诪砖"讛 讛讜爪专讱 诇讜诪专 讚谞讬讞讜诐 讗讙讘 讗讬诪讬讛 讚讗注"讙 砖讛讬讛 诇讗讞专 讝' 诇诇讬讚转讛 讗驻"讛 砖专讬 注"讬 注讜讘讚 讻讜讻讘讬诐 讻讚讗讬转讗 驻专拽 诪驻谞讬谉 诪砖讘注讛 注讚 砖诇砖讬诐 讻讜' 讗讘诇 注讜砖讬谉 注"讬 注讜讘讚 讻讜讻讘讬诐 注"砖:


讘讗"讚 讜诪讬讛讜 讘讛诇讻讜转 讙讚讜诇讜转 讜讻讜' 诇驻讬"讝 讛讗 讚拽讗诪专 谞讬讞讜诐 讗讙讘 讗讬诪讬讛 讛讬讬谞讜 转讜讱 讝' 讻讜' 注讻"诇. 驻讬' 讚诇驻"讝 讗讬讬专讬 砖诇讗 诇爪讜专讱 讛诪讬诇讛 讗诇讗 讚诇驻"讝 讬砖 诇讚拽讚拽 诇诪讛 讻转讘讜 讚讗讬讬专讬 转讜讱 讝' 讬讜转专 讛讜"诇 诇驻专砖 讚讗讬讬专讬 诇讗讞专 讙' 讬诪讬诐 讗讞专 讛诪讬诇讛 讚诇讬讻讗 住讻谞转 讛转讬谞讜拽 讻诪讜 砖讻转讘讜 转讜住驻讜转 驻' 诪专讜讘讛 讜讻"讻 讛专讗"砖 讝"诇 讜讻谉 讛专砖讘"讗 讝"诇 讘讞讬讚讜砖讬讜 讘砖诪注转讬谉. 诪讬讛讜 诇驻诪"砖 诪讛专砖"讗 讝"诇 讚诪住拽谞转 讛转讜住驻讜转 诪讜转专 诇讛专讘讜转 讘砖讘讬诇 拽讟谉 诇爪讜专讱 诪讬诇讛 讗驻讬诇讜 注"讬 讬砖专讗诇 讗"讻 诪砖诪注 诇讛讜 讚讛讛讜讗 注讜讘讚讗 讗讬讬专讬 注"讬 讬砖专讗诇 讛诇讻讱 讛讜爪专讻讜 诇驻专砖 砖讛讬讛 转讜讱 讝' 讚讗讬 诇讗讞专 讙' 讬诪讬诐 讗讞专 讛诪讬诇讛 讗住讜专 诇讛讞诐 讘砖讘讬诇 讗诪讜 注诇 讬讚讬 讬砖专讗诇 讗注"讻 讚转讜讱 讝' 讛讬讛 讜注诇 讬讚讬 讬砖专讗诇 讜诇驻"讝 爪专讬讱 诇讜诪专 讚诪"砖 转讜讱 讝' 讛讬讬谞讜 讘讬讜诐 砖讘讬注讬 诪诪砖 诇爪讜专讱 讛诪讬诇讛 讚诪讜转专 诇讛专讘讜转 诇爪讜专讱 讛诪讬诇讛 讜注讬拽专 讛讞讬诪讜诐 讘砖讘讬诇 讗诪讜 诪砖讜诐 讚注讻砖讬讜 诪砖诪注 诇讛讜 砖驻讬专 讚讘注讬谞谉 诪注转 诇注转 讜讚讜"拽:





讞讬讚讜砖讬 讛专讬"诪

注讘讚 砖讛讘讬讗 讙讬讟讜 讻讜' 注爪诪讜 拽谞讛 讻讜' 讗"诇 讻诇 谞讻住讬 拽谞讜讬谉 诇讱 诪讛讜 讜驻讬专砖"讬 讗讬 驻诇讙讬谞谉 讚讬讘讜专讬' 讗讜 诇讗 讻讜' 诪转讜讱 砖拽谞讛 注爪诪讜 讻讜' 诪讬讚讬 讚讛讜讬 讻讜' 讛讚专 讗诪专 讗讘讬讬 诪转讜讱 砖诇讗 拽谞讛 谞讻住讬诐 讻讜' 讜讛拽砖讜 讘转讜住' 讚"讛 讛讚专 讻讜' 诪讗讬 转讬专抓 讗讘讬讬 讘诪讗讬 砖讗诪专 讘讛讬驻讱 诪转讜讱 砖诇讗 拽谞讛 讛讗 注讚讬讬谉 拽砖讛 拽讜砖讬转 专讘讗 讘砖诇诪讗 讻讜' 讻诪讜 诪注讬拽专讗 砖讗诪专 诪转讜讱 砖拽谞讛 讻讜'. 讜转讬专讜爪诐 讚讞讜拽 砖讻转讘讜 讚诇讗 诪砖讜诐 拽讜砖讬讗 讚专讘讗 讞讝专 讘讜 专拽 诪住讘专讗 讜住讘专 诇讗 驻诇讙讬谞谉 讚讬讘讜专讬讛 注"砖:


讜谞专讗讛 诇讬讬砖讘 讚讛谞讛 讛拽砖讜 讗讛讗 讚讗诪专 讻诪讗谉 讻专' 砖诪注讜谉 讚转谞谉 讛讻讜转讘 讻诇 谞讻住讬讜 讻讜' 讜讗祝 讚诇讗 拽谞讛 谞讻住讬诐 讻讜' 讜讘讗诪转 讗讬谉 注谞讬谉 讻诇诇 驻诇讙讬谞谉 讚讬讘讜专讬' 讚讛讻讗 诇讛转诐 讚讛转诐 讛讟注诐 讚诇讗 驻诇讙讬谞谉 讚讬讘讜专讬' 讛讜讗 诪砖讜诐 砖讛拽谞讛 诇讜 讘' 讚讘专讬诐 注爪诪讜 讜讛谞讻住讬诐 讜讗诪专讬谞谉 砖诇讗 专爪讛 诇讛拽谞讜转 诇讜 讗转 注爪诪讜 专拽 讻砖讬拽谞讛 讛谞讻住讬诐 讜讘诇讗 讛谞讻住讬诐 讙诐 注爪诪讜 诇讗 讬拽谞讛 讜诇讗 驻诇讙讬谞谉 讚讬讘讜专讬' 讻诪讜 拽谞讬 讗转 讜讞诪讜专 讗讜 讗讬 驻诇讙讬谞谉 讚讬讘讜专讬' 讜讛讬' 讚注转讜 砖讬拽谞讛 讗祝 讝讛 讘诇讗 讝讛 诪砖讗"讻 讛讻讗 诇注谞讬谉 谞讗诪谞讜转 砖讛讬诪谞讜讛讜 讞讻诪讬诐 注诇 讘驻"谞 诇注谞讬谉 讛砖讬讞专讜专 讜诇讗 诇注谞讬谉 讛谞讻住讬诐 讜诪讛 讝讛 注谞讬谉 诇驻诇讙讬谞谉 讚讬讘讜专讬' 讚讛转诐 讚讛讻讗 谞讬诪讗 诪转讜讱 砖讛讬诪谞讜讛讜 讻讜':


讜注讜讚 拽砖讛 诪讗讬 讚拽讗诪专 注爪诪讜 拽谞讛 谞讻住讬诐 诇讗 拽谞讛 讛讗 讛讻讗 讗讬谉 注谞讬谉 讻诇诇 诇讛拽谞讬谉 专拽 注诇 讛谞讗诪谞讜转 讛讗 讗讬 讘讗诪转 讗讬谞讜 诪讝讜讬祝 拽谞讛 讙诐 讛谞讻住讬诐 讜讗讬 讘讗诪转 诪讝讜讬祝 讙诐 注爪诪讜 诇讗 拽谞讛 专拽 注诇 注爪诪讜 谞讗诪谉 讜注诇 讛谞讻住讬诐 讗讬谞讜 谞讗诪谉 讙诐 讗讘讬讬 讚讗诪专 诪转讜讱 砖拽谞讛 讻讜' 讙诐 拽砖讛 讚讗诪专 注讘讚 砖讛讘讬讗 讙讟讜 讜讗诪讗讬 诇讗 转谞讬 诇讬' 讘砖诇讬讞 讗讞专 砖讛讘讬讗 讙讟 砖讬讞专讜专 砖讻转讘 讘讜 注爪诪讜 讜谞讻住讬 讻讜' 讚注讚 注讻砖讬讜 诇讗 讻诇诇 讘讘注"讚 讙讜驻讬' 专拽 讘讗讞专 讜讗诪讗讬 转谞讬 讛讻讗 讘注讘讚 注爪诪讜:


讜谞专讗讛 诇讬讬砖讘 讚讛谞讛 诇拽诪谉 讚祝 讻"讚 注"讗 驻专讬讱 讛砖"住 讗讛讗 讚讛讗砖讛 注爪诪讛 诪讘讬讗讛 讙讬讟讛 讜爪专讬讻讛 诇讜诪专 讘驻"谞 讻讜' 讜驻专讬讱 讛讗 诪讻讬 诪讟讬 诇讬讚讛 讗讬讙专砖讛 诇讛 讜讗"讻 谞转讙专砖讛 讻讘专 讘讞"诇 讜讗讬谞讛 爪专讬讻讛 诇讜诪专 讚讚讜拽讗 讛讬讻讗 讚讛讙讬专讜砖讬谉 谞注砖讬转 讘讗"讬 爪专讬讻讬诐 诇讜诪专 讜讗祝 讚讗诪专 诇讗 转转讙专砖讬 讻讜' 讙"讻 讗讬谞讛 爪专讬讻讛 讜诪住讬拽 讚讗诪专 诇讛 讛讜讬 讗转 砖诇讬讞 诇讛讜诇讻讛 讜讻讬 诪讟讬转 诇讛转诐 砖讜讬 讗转 砖诇讬讞 诇讛讜诇讻讛 讚拽讬"诇 砖诇讬讞 注讜砖讛 砖诇讬讞 讜拽讘诇讬 讗转 讙讬讟讱 诪谉 讛砖诇讬讞 讜讗"讻 诪讘讬讗转讜 讘转讜专转 砖诇讬讞 讜诇讻讱 爪专讬讻讛 诇讜诪专 讘驻"谞 注"砖. 讜讛谞讛 讙诐 讛讻讗 讘注讘讚 砖讛讘讬讗 讙讬讟讜 讙"讻 拽砖讛 拽讜砖讬转 讛砖"住 讚讛转诐 讛讗 诪讻讬 诪讟讬 诇讬讚讬' 谞砖转讞专专 讻讘专 讘诪讚讬谞转 讛讬诐 讜爪专讬讱 诇讜诪专 注"讻 讻转讬专讜抓 讛砖"住 讚讛转诐 讚注砖讛 讗讜转讜 砖诇讬讞 讜讻讬 诪讟讬 诇讛转诐 讬注砖讛 砖诇讬讞 讗讞专 讜讬拽讘诇 诪诪谞讜 讚讘诇讗 讝讛 诇讗 讛讬' 爪专讬讱 诇讜诪专 讘驻谞讬 谞讻转讘 讻诪讜 讛转诐 专拽 讘讻讛"讙:


讜讛谞讛 诇讻讗讜专讛 讬砖 诇讛拽砖讜转 诇驻讬 诪讗讬 砖驻住拽 讛诪专讚讻讬 讘砖诐 讛拽讚讜砖 诪专讚讬"砖 讛讜讘讗 讘砖"注 讗讛"注 住讬' 诇"讛 讚讘拽讚讜砖讬谉 讗讬谉 砖诇讬讞 注讜砖讛 砖诇讬讞 讻诇诇 讚讚讜拽讗 讘讙讬专讜砖讬谉 讚讛讜讗 讘注"讻 讜谞讙诪专 讛讚讘专 诪讬讚 砖讛砖诇讬讞 讬讜讻诇 诇讻讜驻讛 诇讻讱 诇讗 讛讜讬 诪讬诇讬 讜讬讻讜诇 诇注砖讜转 砖诇讬讞 讗讘诇 讘拽讚讜砖讬谉 诇讗 谞讙诪专 讛讚讘专 诪讬讚 讚讗讜诇讬 诇讗 转专爪讛 讜讛讜讬 诪讬诇讬 讜诇讗 诪讬诪住专讬谉 诇砖诇讬讞 注"砖. 讜讗"讻 诇讻讗讜专讛 拽砖讛 讛讻讗 讻讬讜谉 砖讛讬讗 注爪诪讛 讛讬讗 讛砖诇讬讞 讛专讗砖讜谉 讗讬讱 讬讻讜诇讛 诇注砖讜转 砖诇讬讞 砖谞讬 讛讗 讛讻讗 讛讬讗 砖驻讬专 转诇讜讬 讘专爪讜谞讛 讜讗"讻 讛讜讬 诪讬诇讬 讜诇讗 诪讬诪住专谉 诇砖诇讬讞 讚讙"讻 诇讗 谞讙诪专 讛讚讘专 诪讬讚 讻砖注砖讛 讗讜转讛 砖诇讬讞 讜讛讜讗 讻诪讜 讘拽讚讜砖讬谉. 讗讱 讝讛 讟注讜转 讚讛讗 讚讘拽讚讜砖讬谉 讛讜讬 诪讬诇讬 讛讬讬谞讜 砖讘砖注讛 砖注讜砖讛 讛砖诇讬讞 砖谞讬 诇讗 谞讙诪专 讛讚讘专 诪砖讗"讻 讘讙讬专讜砖讬谉 讛砖诇讬讞 砖谞讬 讬讜讻诇 诇讻讜驻讛 讜讗"讻 诪诪讬诇讗 讛讻讗 讻砖讻讘专 注砖转讛 讛砖诇讬讞 砖谞讬 砖驻讬专 讬讻讜诇 讙"讻 诇讻讜驻讛 砖注讜诪讚 讘诪拽讜诐 讛讘注诇 讜讬讻讜诇 诇讙专砖讛 讘注"讻 讜砖驻讬专 谞讙诪专 讛讚讘专 诪讬讚 讜讬讻讜诇讛 诇注砖讜转 砖诇讬讞 讗讞专 讻谞"诇:


讗诪谞诐 讛讻讗 讙讘讬 注讘讚 诇讻讗讜专讛 讙"讻 拽砖讛 讻谞"诇 讻讬讜谉 讚诇讗 诪砖讻讞转 诇讛 讙"讻 专拽 讻砖注讜砖讛 砖诇讬讞 砖谞讬 讜讗讬讱 讬讻讜诇 诇注砖讜转 讛讗 讛讜讬 诪讬诇讬 讜爪"诇 讙"讻 讻谞"诇 讚讻讬讜谉 砖注砖讛 讗讜转讜 砖诇讬讞 讜讬讻讜诇 诇讻讜驻讜. 讜讛谞讛 讛谞讜转谉 诪转谞讛 诇讞讘讬专讜 讜讗诪专 讛诇讛 讗讬 讗驻砖讬 讘讛 诇讗 拽讬"诇 讻专"诇 讚讛讜讬 讛驻拽专 专拽 讚诇讗 拽谞讛 讻诇诇 讚讗诪专讬谞谉 讚诇讗 讛拽谞讛 诇讜 专拽 讗诐 讬拽谞讛 讗讘诇 讗诐 讗讬谞讜 专讜爪讛 诇讗 讛拽谞讛 诇讜 讻诇诇 讜讛讜讗 砖诇 讘注诇讬诐 讛专讗砖讜谞讬诐 讚诇讗 讛拽谞讛 诇讜 讗诐 诇讗 讬专爪讛 诇拽谞讜转 注"砖 讜讗"讻 讛讻讗 讗讬 谞讬诪讗 讚诇讗 驻诇讙讬谞谉 讚讬讘讜专讬' 讛转诐 讙讘讬 拽谞讬谉 讜讛讬讬谞讜 砖讗诐 讛拽谞讛 注爪诪讜 讜谞讻住讬 讗诪专讬谞谉 讚诇讗 讛拽谞讛 诇讜 注爪诪讜 砖讬讛讬' 诪砖讜讞专专 专拽 讗诐 讬拽谞讛 讛谞讻住讬诐 讜讻讬讜谉 砖讻转讘 讘砖讟专 砖谞讬讛诐 讗讬谞讜 拽讜谞讛 注爪诪讜 讻砖讗讬谞讜 拽讜谞讛 讛谞讻住讬诐 讻谞"诇 讜讗"讻 讻讬讜谉 砖讻转讘 讘讜 砖谞讬讛诐 注爪诪讜 讜谞讻住讬 讗诐 讬讗诪专 讛注讘讚 讗讬 讗驻砖讬 讘讛谞讻住讬诐 讚讗祝 讚讛砖讬讞专讜专 讛讜讗 讘注"讻 讗讘诇 诪转谞转 讛谞讻住讬诐 讗讬谞讜 讘注"讻 讜诪诪讬诇讗 讗诐 讗讜诪专 讗讬 讗驻砖讬 讘讛 讜讗讬谞讜 拽讜谞讛 讛谞讻住讬诐 讜讗诪专讬谞谉 讚诇讗 讛拽谞讛 诇讜 讻诇诇 讻谞"诇 讘谞讜转谉 诪转谞讛 诇讞讘讬专讜 讻讜' 讜讗"讻 讻讬讜谉 砖讗讬谞讜 拽讜谞讛 讛谞讻住讬诐 诪诪讬诇讗 讙诐 注爪诪讜 讗讬谞讜 拽讜谞讛 讜诇讗 讛讜讬 诪砖讜讞专专 讻讬讜谉 讚诇讗 驻诇讙讬谞谉 讚讬讘讜专讬' 讜讗诪专讬谞谉 讚诇讗 讛拽谞讛 诇讜 注爪诪讜 专拽 讻砖诪拽谞讛 诇讜 讛谞讻住讬诐 讜讻讬讜谉 砖讗讬谞讜 专讜爪讛 讘谞讻住讬诐 讜诇讗 讛拽谞讛 诇讜 讻诇诇 讻谞"诇 诇讗 讛拽谞讛 诇讜 讗转 注爪诪讜 讜诇讗 讛讜讬 诪砖讜讞专专 讜讗"讻 诪诪讬诇讗 讙诐 注讻砖讬讜 砖专讜爪讛 讛注讘讚 诇讗 讛讜讬 砖讬讞专讜专 讚拽砖讛 砖驻讬专 拽讜砖讬讗 讛谞"诇 讛讗 讛讜讬 诪讬诇讬 讜讗讬讱 讬讻讜诇 诇注砖讜转 砖诇讬讞 讗讞专 讜讗"诇 讻诪"砖 讚讻讬讜谉 砖注砖讛 砖诇讬讞 讗讞专 讬讻讜诇 诇讻讜驻讜 诇讛注讘讚 讜诇诪"砖 讝"讗 讚诇讗 讬讜讻诇 诇讻讜驻讜 讚讗祝 讚讛砖讬讞专讜专 讛讜讗 讘注"讻 诪"诪 讻讬讜谉 砖讛诪转谞讛 讗讬谞讜 讘注"讻 讜讗诐 诇讗 讬专爪讛 诇拽讘诇 讜转讛讬' 讛诪转谞' 讘讟讬诇讛 讜诇讗 讛拽谞讛 诇讜 讜诪诪讬诇讗 讙诐 讛砖讬讞专讜专 讬讛讬' 讘讟诇 讻谞"诇. 讜讗"讻 讻讬讜谉 砖讗诐 诇讗 讬专爪讛 讬讛讬' 讘讟诇 诪诪讬诇讗 讛讜讬 诪讬诇讬 讜讙诐 注讻砖讬讜 讗讬谞讜 诪砖讜讞专专 讚诇讗 诪讛谞讬 讛砖诇讬讞讜转 砖诇 讛砖谞讬 讻谞"诇 讜讗诪讗讬 转谞讬 讘讘专讬讬转讗 讚注爪诪讜 拽谞讛 讻讜' 讻讬讜谉 讚诇讗 诪砖讻讞转 诇讛 专拽 讻砖注讜砖讛 砖诇讬讞 砖谞讬 讜讘讻讛"讙 诇讗 诪讛谞讬 讻诇诇 讻谞"诇:


讗讱 讝讛 诇讗 拽砖讛 讘讘专讬讬转讗 讚讛讜讗 讘讘' 讚讬讘讜专讬诐 注爪诪讜 讜谞讻住讬 讜讛讚讬谉 讛讜讗 注讻砖讬讜 讚注爪诪讜 拽谞讛 讜谞讻住讬诐 诇讗 拽谞讛 讚驻诇讙讬谞谉 讚讬讘讜专讗 讻讬讜谉 砖讻转讘 诇讜 讘讘' 讚讬讘讜专讬诐 讗"讻 讘讗诪转 注爪诪讜 拽谞讛 讚讗祝 讗诐 诇讗 讛讬' 专讜爪讛 讛讬' 诪砖讜讞专专 讻讬讜谉 讚驻诇讙讬谞谉 讚讬讘讜专讗 讻讜' 讜诇讗 讛讜讬 诪讬诇讬 讜讛讜讬 讘讗诪转 诪砖讜讞专专 注讻砖讬讜 讻谞"诇 讜讗"砖. 讗讱 讘讗诪转 讚讬谞讗 讚讗讘讬讬 讘讻诇 谞讻住讬 讚讛讚讬谉 讛讜讗 讚诪转讜讱 砖诇讗 拽谞讛 谞讻住讬诐 诇讗 拽谞讛 注爪诪讜 讚诇讗 驻诇讙讬谞谉 讚讬讘讜专讬'讻讬讜谉 砖讛讜讗 讘讚讬讘讜专 讗讞讚 讜讙诐 诇注谞讬谉 [讝讛] 讻谉 讗"讻 诪诪讬诇讗 讗祝 砖讗诐 讘讗诪转 讗讬谞讜 诪讝讜讬祝 讙"讻 诇讗 拽谞讛 注爪诪讜 讻诪"砖 讚诇讗 讛讜讬 砖诇讬讞讜转 讚讛讜讬 诪讬诇讬 讻讬讜谉 砖讗诐 诇讗 讬专爪讛 讬讛讬' 讘讟诇 讛砖讬讞专讜专 讻讬讜谉 讚讛讜讗 讘讚讬讘讜专 讗讞讚 讻讜' 讜诇讗 驻诇讙讬谞谉 讚讬讘讜专讬' 讜诪转讜讱 砖诇讗 拽谞讛 讻讜' 讗"讻 诪诪讬诇讗 讙诐 注讻砖讬讜 讗注"驻 砖讗讬谞讜 诪讝讜讬祝 讜讛讜讗 诪拽讜讬诐 讙"讻 诇讗 拽谞讛 讚注讻砖讬讜 注爪诪讜 诇讗 拽谞讛 讚讛讜讬 诪讬诇讬 讻讬讜谉 砖讗诐 诇讗 讬专爪讛 讬讛讬' 诪转讜讱 砖诇讗 拽谞讛 谞讻住讬诐 讻讜' 讜诇讗 拽谞讛 注爪诪讜 讜讻讬讜谉 砖诇讗 拽谞讛 注爪诪讜 诪诪讬诇讗 讛讜讗 讘讛讬驻讱 诪转讜讱 砖诇讗 拽谞讛 注爪诪讜 诇讗 拽谞讛 谞讻住讬诐 讜讗祝 砖讛讜讗 讗诪转 诇讗 拽谞讛 砖谞讬讛诐 讻谞"诇:


讜诇驻"讝 诪讬讜砖讘 砖驻讬专 诪"砖 讗讬讱 砖讬讬讱 注爪诪讜 拽谞讛 讻讜' 讛讗 讗讬谉 讗谞讜 讚谞讬谉 注诇 讛拽谞讬谉 专拽 讗讬 谞讗诪谉 讻讜' 讜诇诪"砖 讗"砖 讚讗讬 诇讗 讛讜讬 驻诇讙讬谞谉 讚讬讘讜专讬讛 诇讗 讛讬' 拽讜谞讛 讻诇诇 讗祝 讗讬 讛讬' 谞讗诪谉 讻谞"诇 专拽 诪讞诪转 讚讘' 讚讬讘讜专讬诐 讜驻诇讙讬谞谉 讻讜' 诇注谞讬谉 谞讗诪谞讜转 讜诪诪讬诇讗 讙诐 诇注谞讬谉 讛拽谞讬谉 驻诇讙讬谞谉 讜拽讜谞讛 讘讗诪转 讻谞"诇 讜讗"砖. 讜讙诐 讗讘讬讬 讗诪专 砖驻讬专 诪转讜讱 砖诇讗 拽谞讛 讻讜' 讜诇讗 拽谞讛 讘讗诪转 讻谞"诇 讚讛讜讬 诪讬诇讬 讻诪"砖 讗讜 诪拽讜讚诐 砖讗诪专 诪转讜讱 砖拽谞讛 讜讗祝 讗讬 诇讗 讬专爪讛 讬讛讬' 讘讛讬驻讱 诪转讜讱 砖拽谞讛 讜讛拽谞讛 诇讜 讗祝 讗诐 诇讗 讬专爪讛 讜讬讛讬' 讛讚讬谉 讻专"诇 讚讻诇 讛诪讞讝讬拽 讘讜 讝讻讛 讜诪诪讬诇讗 讙诐 注讻砖讬讜 拽讜谞讛 讻谞"诇:


讜诪讬讜砖讘 讙"讻 诪讗讬 讚转谞讬 讘注讘讚 砖讛讘讬讗 讙讬讟讜 讜诇讗 转谞讬 讘砖诇讬讞 讗讞专 讜诇诪"砖 讗"砖 讚讘砖诇讬讞 讗讞专 诇讗 讛讬' 诪讜讻讞 讻诇诇 诇注谞讬谉 讛拽谞讬谉 讚讬讻讜诇 诇讛讬讜转 讛讜讗 注爪诪讜 诪砖讗"讻 讘注讘讚 砖讛讘讬讗 讻讜' 讚注"讻 讘注砖讛 砖诇讬讞 讗讞专 讜诪讜讻讞 砖驻讬专 讻谞"诇 讜讗"砖:


讜讙诐 诪讬讜砖讘 诪讗讬 讚诪讬讬转讬 诪讛讗 讚专"砖 讚砖诐 讗讬讬专讬 诪驻诇讙讬谞谉 讚讬讘讜专讬讛 注诇 讛拽谞讬谉 讜讗"砖 讻讬讜谉 讚讗诪专讬谞谉 讛讻讗 驻诇讙讬谞谉 讚讬讘讜专讗 讜注"讻 讗祝 注诇 讛拽谞讬谉 讻谞"诇 讜诪讬讬转讬 砖驻讬专 讜讗"砖:


讜诇驻"讝 诪讬讜砖讘 讙"讻 拽讜砖讬转 转讜住' 讛谞"诇 讛讗 讚讛讚专 讗诪专 讗讘讬讬 讻讜' 讚讛谞讛 转讜住' 讘讗"讚 讻转讘讜 讛讟注诐 讚讛讚专 讗讘讬讬 讗讞"讻 讜讗诪专 诪转讜讱 砖诇讗 拽谞讛 讻讜' 讜诇讗 讗诪专讬谞谉 讘讗诪转 讘讛讬驻讱 诪转讜讱 砖拽谞讛 讻讜' 讜讻转讘讜 讚讛讬讬谞讜 诪砖讜诐 讚讬讚 讘注诇 讛砖讟专 注诇 讛转讞转讜谞讛 注"砖:


讜讛谞讛 诇讻讗讜专讛 拽砖讛 诇诪讗讬 砖驻住拽 讛专砖讘"讗 讝"诇 讛讜讘讗 讞"诪 住' 诪"讙 讚诇讗 讗诪专讬谞谉 讬讚 讘注诇 讛砖讟专 注诇 讛转讞转讜谞讛 专拽 讚讗讬 谞讬诪讗 讚讬讚讜 注诇 讛转讞转讜谞讛 诇讗 讬转讘讟诇 讛砖讟专 诇讙诪专讬 讗讘诇 讛讬讻讗 讚讬转讘讟诇 讛砖讟专 诇讙诪专讬 讗讬 讬讚讜 注诇 讛转讞转讜谞讛 讗诪专讬谞谉 讘讛讬驻讱 讚讬讚讜 注诇 讛注诇讬讜谞讛 讙讘讬 注讚 讛驻住讞 注"砖. 讜讗"讻 诇讻讗讜专讛 讗诪讗讬 讗诪专讬谞谉 讛讻讗 讬讚讜 注诇 讛转讞转讜谞讛 讻讬讜谉 讚讗讬 谞讬诪讗 讬讚讜 注诇 讛转讞转讜谞讛 讗"讻 讗诪专讬谞谉 诪转讜讱 砖诇讗 拽谞讛 谞讻住讬诐 诇讗 拽谞讛 讻诇诇 讜讘讟诇 讛砖讟专 诇讙诪专讬 讜讗"讻 谞讬诪讗 讘讛讬驻讱 讚讬讚讜 注诇 讛注诇讬讜谞讛 讜拽谞讛 砖谞讬讛诐 讚诪转讜讱 砖拽谞讛 讻讜' 讻谞"诇:


讗讱 讝讛 讟注讜转 讚讛转诐 砖驻讬专 讚讗讬讬专讬 诇注谞讬谉 讛拽谞讬谉 讗诪专讬谞谉 讗讬讱 谞讬诪讗 讚讛讬' 讚注转讜 砖诇 讛诪拽谞讛 砖讬讛讬' 讬讚 讘注讛''砖 注诇 讛转讞转讜谞讛 讗"讻 诇讗 谞转谉 诇讜 讻诇讜诐 讜注"讻 讚讬讛讬' 讬讚讜 注诇 讛注诇讬讜谞讛 注"砖 讗讘诇 讛讻讗 讚讗诪专讬谞谉 诇注谞讬谉 讛谞讗诪谞讜转 讜讗诪专讬谞谉 砖讛讜讗 诪讝讜讬祝 讜诇讗 谞转谉 诇讜 讻诇讜诐 讘讗诪转 砖驻讬专 讗诪专讬谞谉 讚讬讚讜 注诇 讛转讞转讜谞讛 讜诪转讜讱 砖讗讬谞讜 谞讗诪谉 注诇 讛谞讻住讬诐 讗讬谞讜 谞讗诪谉 讙诐 注诇 注爪诪讜 讜讛讜讗 诪讝讜讬祝 讻谞"诇:


讗诪谞诐 诇注谞讬谉 诪"砖 诇注讬诇 讚谞讬诪讗 讚讗讬谞讜 诪砖讜讞专专 注讻砖讬讜 诪砖讜诐 砖讗诐 诇讗 讬专爪讛 讬讛讬讛 诪转讜讱 砖诇讗 拽谞讛 注诇 讛拽谞讬谉 讻谞"诇 讗"讻 诇注谞讬谉 讝讛 砖驻讬专 讗诪专讬谞谉 讘讛讬驻讱 讗祝 讗诐 诇讗 讬专爪讛 讬讛讬' 诪转讜讱 砖拽谞讛 注爪诪讜 讻讜' 讚注诇 讛拽谞讬谉 砖驻讬专 讗讬讱 谞讬诪讗 讚诇讻讱 诇讗 拽谞讛 砖谞讬讛诐 诪砖讜诐 讚讬讚 讘注讛"砖 注诇 讛转讞转讜谞讛 讜诇讗 讛拽谞讛 诇讜 注爪诪讜 专拽 讻砖讬拽谞讛 讛谞讻住讬诐 讚讝"讗 讚诇注谞讬谉 讝讛 砖驻讬专 讗诪专讬谞谉 住讘专转 讛专砖讘"讗 讝"诇 讛讗 讗讬 谞讬诪讗 讚讬讚讜 注诇 讛转讞转讜谞讛 讘讟诇 讻诇 讛砖讟专 讚诇讗 拽谞讛 砖谞讬讛诐 讻讬讜谉 讚讝讛 讛讜讗 诇注谞讬谉 讛拽谞讬谉 讜讗讬讱 讚诇讗 讛拽谞' 讝讘诇"讝 讗"讻 诇讗 讛拽谞讛 诇讜 讻诇讜诐 讜讘讟诇 诇讙诪专讬 讚诪转讜讱 砖诇讗 拽谞讛 讻讜' 讜注"讻 讘讛讬驻讱 讚讬讚讜 注诇 讛注诇讬讜谞讛 讜诪转讜讱 砖拽谞讛 注爪诪讜 讻讜' 拽谞讛 砖谞讬讛诐 讻谞"诇 讜诇讗 讛讜讬 诪讬诇讬 讜讙诐 注讻砖讬讜 拽谞讛 讻谞"诇:


讜诇讻讱 讗诪专 讗讘讬讬 砖驻讬专 诪拽讜讚诐 注诇 讛拽谞讬谉 讚诪转讜讱 砖拽谞讛 注爪诪讜 拽谞讛 谞讻住讬诐 讚诇讗 砖讬讬讱 讬讚 讘注讛"砖 注诇 讛转讞转讜谞讛 诇注谞讬谉 讛拽谞讬谉 讻谞"诇 讜讛拽砖讛 诇讜 专讘讗 讚注讻"驻 注讻砖讬讜 诇注谞讬谉 讛谞讗诪谞讜转 讘砖诇诪讗 注诇 注爪诪讜 谞讗诪谉 诪讬讚讬 讚讛讜讬 讗讙讟 讗砖讛 讗讘诇 讗谞讻住讬诐 诪讬讚讬 讚讛讜讬 讗拽讬讜诐 讚注诇诪讗 讜讗讬谞讜 谞讗诪谉 讻谞"诇 讜注"讝 砖驻讬专 讛讚专 讗诪专 讗讘讬讬 讚诇注谞讬谉 讛谞讗诪谞讜转 诪诪讬诇讗 诪转讜讱 砖诇讗 拽谞讛 讻讜' 讚诇注谞讬谉 讝讛 砖驻讬专 讗诪专讬谞谉 讬讚 讘注讛"砖 注诇 讛转讞转讜谞讛 讚诇注谞讬谉 讛谞讗诪谞讜转 诇讗 砖讬讬讱 住讘专转 讛专砖讘"讗 讝"诇 讻谞"诇:


讜诪讬讜砖讘 砖驻讬专 拽讜砖讬转 转讜住' 讛谞"诇 讚讛讚专 讗诪专 讗讘讬讬 砖驻讬专 诪砖讜诐 拽讜砖讬讗 讚专讘讗 讻谞"诇 讜讗讞"讻 讛拽砖讛 讘讛讬驻讱 讜诪讬讬转讬 砖驻讬专 诪专"砖 讚讻讬讜谉 讚讗诪专 专讘讗 讚注爪诪讜 拽谞讛 讛讻讗 讜注"讻 讚驻诇讙讬谞谉 讚讬讘讜专讬讛 讗祝 注诇 讛拽谞讬谉 讜住讘专 讻专"砖 讜诪讬讜砖讘 讛讻诇 讜讗"砖:


注讜讚 讬砖 诇讬砖讘 讻诇 讛谞"诇 讚讛谞讛 讛诪讛专讬"讟 讝"诇 谞住转驻拽 讘讗讞讚 砖讛拽谞讛 诇讞讘讬专讜 讘讬转 讜谞转谉 讛砖讟专 诪转谞讛 讘转讜讱 讛讘讬转 讛讝讛 注爪诪讜 讗讬 拽谞讛 讜专爪讛 诇讜诪专 讚拽谞讛 讻诪讜 讚讗诪专讬谞谉 讙讬讟讜 讜讬讚讜 讘讗讬谉 讻讗讞转 讜讻谉 讙讬讟讜 讜讞爪讬专讜 讻讜' 讜讗祝 讚讛讜讗 讻诪讜 砖讟专 诪转谞讛 注诇 讛讬讚 讜讗祝 砖讗讬谉 诇讜 讬讚 诇拽讘诇 讛砖讬讞专讜专 讚讛讬讬谞讜 讛砖讟专 诪转谞讛 诪"诪 讗诪专讬谞谉 讻讬讜谉 讚注"讬 砖讟专 讝讛 讘讗 诇讜 讛讬讚 讬讻讜诇 诇拽讘诇 砖讟专 讝讛 讜诪诪讬诇讗 讙诐 讻讗谉 讚砖讟专 讝讛 讛讜讗 拽谞讬谉 注诇 讛讘讬转 讛讜讬 砖讟专讜 讜讞爪讬专讜 讘讗讬谉 讻讗讞转 注"砖 讜讘住' 拽爪讛"讞 住' 专' 住' 讘' 讚讞讛 讝讛 讜驻住拽 讚诇讗 拽谞讛 讘讻讛"讙 讜讞讬诇拽 讚讚讜拽讗 讘砖讬讞专讜专 讗讜 讘讙讟 讗砖讛 讘讞爪专 讚讗讬谞讜 爪专讬讱 讝讻讬' 讘讙讟 砖讗讬谞' 爪专讬讻讛 诇讝讻讜转 讘讙讟 讘转讜专转 讝讻讬' 讚讗讬谉 讝讻讬' 讘注"讻 专拽 讚爪专讬讱 砖讬讛讬' 谞转讬谞讛 诇注谞讬谉 讝讛 砖驻讬专 诪讛谞讬 诪讛 砖注"讬 谞转讬谞转 讛讙讟 讬砖 诇讛 讬讚 讜诪讬拽专讬 砖驻讬专 谞转讬谞讛 讻讬讜谉 砖谞讜转谉 诇讛 讛讙讟 讜讛讬讚 讗讘诇 讘砖讗专 砖讟专讬 拽谞讬谉 砖爪专讬讱 讛拽讜谞' 诇讝讻讜转 讘讙讜祝 讛砖讟专 拽谞讬谉 讘转讜专转 讝讻讬' 讗"讻 讘诪讗讬 拽讜谞' 讛讞爪专 讻讬讜谉 砖讗讬谞讜 讝讜讻' 讘讛砖讟专 讚讗讬谞讜 砖诇讜 注讚讬讬谉 讜讗讬讱 讬拽谞讛 讘诪讛 砖诪讜谞讞 讘讞爪专 讛讗 诇讗 讝讻讛 注讚讬讬谉 讘讛砖讟专 讜诇讻讱 诇讗 拽谞讛 讘讻讛"讙 讘砖讟专 拽谞讬谉 注"砖:


讜诇讻讗讜专讛 拽砖讛 诇驻"讝 讗讬讱 转谞讬 讘讻讜转讘 讻诇 谞讻住讬' 诇注讘讚讜 讚讬爪讗 讘谉 讞讜专讬谉 讜拽谞讛 讙诐 讛谞讻住讬诐 讘砖讟专 讝讛 讛讗 讘讗诪转 注讘讚 讗讬谉 诇讜 讬讚 诇拽讘诇 讛讙讟 专拽 诪讟注诐 讙讬讟讜 讜讬讚讜 讘讗讬谉 讻讗讞转 诪讛谞讬 讜讗"讻 诇注谞讬谉 诪转谞转 讛谞讻住讬诐 讚讛讜讗 讻砖讗专 砖讟专 诪转谞讛 讚注诇诪讗 讜爪专讬讱 诇讝讻讜转 讘讙讜祝 讛砖讟专 诪转谞讛 讗"讻 诇注谞讬谉 讝讛 诪诪讬诇讗 诇讗 诪讛谞讬 讙讬讟讜 讜讬讚讜 讘讗讬谉 讻讗讞转 讻讬讜谉 砖讛砖讟专 诪转谞讛 注诇 讛讬讚 诪讜谞讞 讘讬讚讜 讜讝讜诇转 讝讛 讗讬谉 诇讜 讬讚 讗"讻 讗讬讱 讬讝讻讛 讘砖讟专 诪转谞讛 诇注谞讬谉 诪转谞转 讛谞讻住讬诐 讘注讬谞谉 砖驻讬专 讝讻讬' 讘讙讜祝 讛砖讟专 讜讗诪讗讬 拽讜谞讛 讛谞讻住讬诐:


讗讱 讘讗诪转 讝讛 讟注讜转 讚讻诇 讛讟注诐 讚爪专讬讻讬谉 砖诐 讘讞爪专 诇讙讬讟讜 讜讬讚讜 讻讜' 讛讜讗 诪砖讜诐 讚讗诐 讗讬谞讜 拽讜谞讛 讗"讻 讗讬谉 诇讜 讬讚 讜讗"讻 讛讻讗 讻讬讜谉 讚诇注谞讬谉 讛砖讬讞专讜专 讗讬谞讜 爪专讬讱 诇讝讻讜转 讘转讜专转 讝讻讬' 专拽 谞转讬谞讛 讜拽讜谞讛 砖驻讬专 诪讟注诐 讙讬讟讜 讜讬讚讜 讻讜' 讗"讻 讻讬讜谉 讚讬砖转讞专专 诪讟注诐 讙讬讟讜 讜讬讚讜 讻讜' 诪诪讬诇讗 拽讜谞讛 讛谞讻住讬诐 讜讝讜讻讛 砖驻讬专 讘讙讜祝 讛砖讟专 讘转讜专转 讝讻讬' 讻讬讜谉 砖讬砖 诇讜 讬讚 讚诇注谞讬谉 讛砖讬讞专讜专 讗讬谞讜 爪专讬讱 诇讝讻讜转 讜讗祝 讗讬 讗讬谞讜 拽讜谞讛 讛谞讻住讬诐 讙"讻 讬砖 诇讜 讬讚 讻讬讜谉 讚诪砖转讞专专 讜诪诪讬诇讗 讬砖 诇讜 讬讚 诇讝讻讜转 讜拽讜谞讛 讙诐 讛谞讻住讬诐 讚讝讜讻讛 砖驻讬专 讘讙讜祝 讛砖讟专 讻讬讜谉 讚讛讜讬 谞转讬谞讛 讗祝 讗讬 讗讬谞讜 讝讜讻讛 诇注谞讬谉 讛砖讬讞专讜专 讻谞"诇 讗诪谞诐 诇诪讗讬 讚讗诪专讬谞谉 讚诇讗 驻诇讙讬谞谉 讚讬讘讜专讬讛 讜诪转讜讱 砖诇讗 拽谞讛 谞讻住讬诐 诇讗 拽谞讛 注爪诪讜 讜讗祝 讘拽谞讬谉 讛讬讻讗 砖诪拽谞讛 诇讜 注爪诪讜 讜谞讻住讬 讗诐 讗讬谞讜 拽讜谞讛 讛谞讻住讬诐 讙诐 注爪诪讜 讗讬谞讜 拽讜谞讛 讗"讻 诇讻讗讜专讛 注讚讬讬谉 拽砖讛 讻谞"诇 讘讻讜转讘 讻诇 谞讻住讬 讗讬讱 诪讛谞讬 讻讬讜谉 讚诇注谞讬谉 诪转谞转 讛谞讻住讬诐 讘注讬 砖驻讬专 讝讻讬'讜讛讻讗 讗讬谞讜 讬讻讜诇 诇讝讻讜转 讚讗讬谉 诇讜 讬讚 讜诇注谞讬谉 讛讝讻讬' 诇讗 讗诪专讬' 讙讬讟讜 讜讬讚讜 讻讜' 讜讗"诇 讻诪"砖 讚讻讬讜谉 砖诪讛谞讬 诇注谞讬谉 讛砖讬讞专讜专 诪诪讬诇讗 讬砖 诇讜 讬讚 讻谞"诇 讚讝"讗 讚讻讬讜谉 讚诇讗 诪讛谞讬 诇注谞讬谉 讛讝讻讬' 讜讗讬谞讜 讬讻讜诇 诇讝讻讜转 讜讗讬谞讜 拽讜谞讛 讛谞讻住讬诐 讗"讻 诪诪讬诇讗 讗讬谞讜 诪砖讜讞专专 讙"讻 讗祝 讚诇注谞讬谉 讛砖讬讞专讜专 诇讗 讘注讬 讝讻讬讛 诪"诪 讗讬谞讜 诪砖讜讞专专 诪讟注诐 诪转讜讱 砖诇讗 拽谞讛 讻讜' 讚诇讗 驻诇讙讬谞谉 讚讬讘讜专讬讛 讻谞"诇 讜讗"讻 讗诐 诇讗 讬讝讻讛 讘谞讻住讬诐 诇讗 讬讛讬' 诪砖讜讞专专 讜讗讬谞讜 诪砖讜讞专专 专拽 讗讬 讝讜讻讛 讘谞讻住讬诐 讗"讻 诪诪讬诇讗 讗讬谞讜 讝讜讻讛 讘谞讻住讬诐 讚诇讗 诪讛谞讬 讙讬讟讜 讜讬讚讜 诇注谞讬谉 讝讻讬' 讻谞"诇 讜诪诪讬诇讗 讗讬谞讜 诪砖讜讞专专 讙"讻 诪讟注诐 诪转讜讱 砖诇讗 拽谞讛 讻讜' 讚诇讗 驻诇讙讬谞谉 讚讬讘讜专讬讛 讻谞"诇 讻讬讜谉 讚讛讟注诐 讛讜讗 讚讗祝 讚诇注谞讬谉 讝讻讬讛 诇讗 诪讛谞讬 讻讬讜谉 砖讗讬谉 讛砖讟专 讘讗 诇专砖讜转讜 专拽 讛讻讗 讗祝 讗讬 讗讬谞讜 讝讜讻讛 讘讗 讛砖讟专 诇专砖讜转讜 讻讬讜谉 砖讛讜讗 诪砖讜讞专专 讜砖驻讬专 讝讜讻讛 讗"讻 讻讬讜谉 讚讗讬 讗讬谞讜 讝讜讻讛 讗讬谞讜 诪砖讜讞专专 讜诇讗 讘讗 诇专砖讜转讜 讻诇诇 诪诪讬诇讗 讗讬谞讜 讝讜讻讛 讘讗诪转 讜讗讬谞讜 诪砖讜讞专专 讻谞"诇 [讜讗祝 砖诇讻讗讜专讛 讬砖 诇驻拽驻拽 注诇 讝讛 讗讘诇 讗讞专 讛注讬讜谉 讛讜讗 谞讻讜谉 讻诪"砖]:


[讜讬"诇 讙"讻 讻诪"砖 诇注讬诇 讚诇注谞讬谉 讝讛 诇讗 讗诪专讬谞谉 诪转讜讱 砖诇讗 拽谞讛 讻讜' 讻讬讜谉 讚讛讟注诐 讛讜讗 诪砖讜诐 讬讚 讘注讛"砖 注诇 讛转讞转讜谞讛 讜讛讻讗 讬转讘讟诇 诇讙诪专讬 讜讛讜讗 注诇 讛拽谞讬谉 讻谞"诇 讜讗祝 讚讘砖讬讬专 诇讗 讗诪专讬谞谉 住讘专讗 讝讜 讜讙"讻 讬转讘讟诇 讗讬 讗诪专讬谞谉 诪转讜讱 讻讜' 讝"讗 讚讛转诐 讗谞谉 讬讻讜诇讬谉 诇讜诪专 讘讛讬驻讱 诪转讜讱 砖拽谞讛 讻讬讜谉 讚讗注驻"讻 讬讻讜诇 诇讚讞讜转讜 讻谞"诇 讜诇讻讱 讗诪专讬谞谉 诪转讜讱 砖诇讗 拽谞讛 诪砖讗"讻 诇注谞讬谉 讝讛 讜讬"诇 讙"讻 讻谞"诇 诇讬砖谞讗 讚诇讗 拽谞讛 讜诪拽讜讚诐 讗诪专 诪转讜讱 砖拽谞讛 诇注谞讬谉 讛拽谞讬谉 讻谞"诇]:


讗诪谞诐 讬"诇 诇讗讘讬讬 讚住讘专 注讬讚讬讜 讘讞转讜诪讬讜 讝讻讬谉 诇讜 讜拽讬"诇 讚讝讻讜转 讛讜讗 诇注讘讚 砖讬讜爪讗 诇讞讬专讜转 讜专拽 讚爪专讬讱 诇讛讬讜转 诪讟讬 诇讬讚讬' 讜讗讬 诪讟讬 诇讬讚讬' 诪砖转讞专专 诇诪驻专注 诪砖注转 讛讞转讬诪讛 讜讗"讻 诪诪讬诇讗 诇讗 拽砖讛 讛谞"诇 讚讻讬讜谉 讚诇注谞讬谉 讛谞转讬谞' 讛讜讬 砖驻讬专 谞转讬谞讛 讜讗"讻 讛讜讬 诪讟讬 诇讬讚讬' 讜诪诪讬诇讗 讬砖 诇讜 讬讚 诇诪驻专注 讚讗讬谞讜 专拽 拽讬讜诐 讛转谞讗讬 诪讛 砖爪专讬讱 诇讛讬讜转 诪讟讬 诇讬讚讬' 讜讗讬转 诇讬讛 砖驻讬专 讬讚 讜讝讜讻讛 讘诪转谞讛 诇诪驻专注 讜诪讛谞讬 砖驻讬专 讜讗祝 诇专"诪 讚住讘专 讞讜讘 讛讜讗 诇讜 讬"诇 讻讬讜谉 讚讘诪转谞讛 讛讜讬 讝讻讜转 讛讜讬 砖驻讬专 讛讻讗 讝讻讜转 讻讬讜谉 砖讝讜讻讛 讙"讻 讘诪转谞讛 讜注讬讬谉 讘驻"讬 诇拽诪谉 讗"讻 讗"砖 讚诪讛谞讬 讚讙诐 诇注谞讬谉 诪转谞转 讛谞讻住讬诐 诇讗 讘注讬 讝讻讬讛 专拽 谞转讬谞讛 讚讻讬讜谉 讚讛讜讬 谞转讬谞讛 讜诪讟讬 诇讬讚讬' 诇诪驻专注 拽讜谞讛 讛谞讻住讬诐 诪讟注诐 注讬讚讬讜 讝讻讬谉 讻谞"诇 讜谞转讬谞讛 砖驻讬专 讛讜讬 诪讟注诐 讙讬讟讜 讜讬讚讜 讻讜' 讚诇注谞讬谉 谞转讬谞讛 诪讛谞讬 讻谞"诇 讜诇讻讱 讗"砖 讚拽讜谞讛 讙诐 讛谞讻住讬诐 讘讻讜转讘 讻诇 谞讻住讬 讗祝 讗讬 诇讗 驻诇讙讬谞谉 讚讬讘讜专讬讛 讻谞"诇:


讜讘讝讛 诪讬讜砖讘 诪讛 砖讛拽砖讜 讛驻' 讗讛讗 讚讗诪专讬谞谉 讘砖讬讬专 讘讬转 讻讜专 拽专拽注 讜诇讗 驻讬专砖 讚讗讬 诇讗 驻诇讙讬谞谉 讚讬讘讜专讬' 讗诪专讬谞谉 诪转讜讱 砖诇讗 拽谞讛 讛谞讻住讬诐 讻讜' 讻讬讜谉 砖讬讻讜诇 诇讚讞讜转讜 注诇 讛谞讻住讬诐 讜讛拽砖讜 讚诪讛 注谞讬谉 讝讛 诇诪转讜讱 砖诇讗 拽谞讛 讛讗 讘讗诪转 拽谞讛 讙诐 讛谞讻住讬诐 专拽 砖讗讬谞讜 专讜爪讛 诇讬转谉 诇讜 砖讬讻讜诇 诇讚讞讜转讜 讜讗讬讱 谞讬诪讗 讘砖讘讬诇 讝讛 诪转讜讱 砖诇讗 拽谞讛 砖讬转讘讟诇 讙诐 拽谞讬谉 注爪诪讜 注"砖 讜讛讜爪专讻讜 诇讜诪专 诪转讜讱 讻讱 讚讗讬谞讜 讬讻讜诇 诇讛拽谞讜转 讻诇诇 讻讬讜谉 砖讛讜讗 讚讘专 砖讗讬谞讜 诪住讜讬诐 讜诇讗 讛讜讬 拽谞讬谉 讻诇诇 注"砖 讜讘诇砖讜谉 专砖"讬 讛讜讗 讚讞讜拽 注"砖 讜诇诪"砖 诪讬讜砖讘 讚讻诇 讛讟注诐 讚诪讛谞讬 讛讜讗 诪砖讜诐 讚讛诪转谞讛 讛讬讗 讝讻讜转 讻谞"诇 讜讗诪专讬谞谉 注讬讚讬讜 讘讞转讜诪讬讜 讻讜' 讜讗"讻 讻讬讜谉 砖砖讬讬专 讜诇讗 驻讬专砖 讜讬讻讜诇 诇讚讞讜转讜 讜诪诪讬诇讗 诇讗 讛讜讬 讝讻讜转 讻讬讜谉 砖讗讬谞讜 爪专讬讱 诇讬转谉 诇讜 讜诪诪讬诇讗 讗讬谞讜 拽讜谞讛 讚爪专讬讱 砖驻讬专 讝讻讬' 讘讙讜祝 讛砖讟专 讻讬讜谉 讚诇讗 砖讬讬讱 注讬讚讬讜 讘讞转讜诪讬讜 讻讜' 讜讗诪专讬谞谉 砖驻讬专 诪转讜讱 砖诇讗 拽谞讛 讻诪"砖 诇注讬诇 讚诇注谞讬谉 讝讻讬讛 诇讗 诪讛谞讬 讻谞"诇. 讜讛讜讻讬讞 砖驻讬专 讚驻诇讙讬谞谉 讚讬讘讜专讬讛 讚讗讬 诇讗 驻诇讙讬谞谉 讜注"讻 诇讗 诪讛谞讬 专拽 诪讟注诐 注讬讚讬讜 讘讞转讜诪讬讜 讻讜' 讜讻讬讜谉 讚诇讗 讛讜讬 讝讻讜转 诇讗 诪讛谞讬 讻诇诇 讘砖讬讬专 住转诐 讜注"讻 住讘专 专"砖 讚驻诇讙讬谞谉 讜讗"砖:


讜诇驻"讝 诪讬讜砖讘 诪诪讬诇讗 诪"砖 诇注讬诇 讚讛谞讛 讛驻"讬 讻' 诇拽诪谉 讚讘诪讚讬谞转 讛讬诐 砖讗讬谉 注讚讬诐 诪爪讜讬讬谉 诇拽讬讬诪讜 讗讜 讗讬谞讜 讗讜诪专 讘驻"谞 诇讗 讛讜讬 讛砖讬讞专讜专 讝讻讜转 讻诇诇 讚讗住讜专 讘讘转 讞讜专讬谉 讜讛讜讬 讞讜讘 注"砖 讟' 转讜住' 讚"讛 砖讜讜 讻讜' 讜讗"讻 诪诪讬诇讗 讛讻讗 讻讬讜谉 讚讗诪专讬谞谉 诇注谞讬谉 讛谞讗诪谞讜转 诪转讜讱 砖诇讗 拽谞讛 谞讻住讬诐 讻讜' 讜诇讗 驻诇讙讬谞谉 讚讬讘讜专讬讛 讜讗讬谞讜 谞讗诪谉 讙诐 注诇 注爪诪讜 讘驻"谞 讜讗"讻 讻讬讜谉 砖讗讬谞讜 谞讗诪谉 讜诇讗 讛讜讬 讝讻讜转 讜讘注讬 砖驻讬专 讝讻讬' 讘讙讜祝 讛砖讟专 讻谞"诇 讜诪诪讬诇讗 讘讗诪转 诇讗 拽谞讛 讻讬讜谉 砖讗讬谞讜 讝讜讻讛 讘讙讜祝 讛砖讟专 讜讗讬谞讜 拽讜谞讛 讛谞讻住讬诐 讜诇讗 拽谞讛 讙诐 注爪诪讜 讻谞"诇 讚讗祝 讚诇注谞讬谉 讛诪转谞讛 讛讜讗 讝讻讜转 讗祝 砖讗讬谞讜 讬讻讜诇 诇拽讬讬诐 诪"诪 讻讬讜谉 砖注"讬 讝讛 讘讗 讛砖讬讞专讜专 诇讗 讛讜讬 讝讻讜转 讻谞"诇 讜诇讗 拽谞讛 讜讗"砖 诇讬砖谞讗 讚诇讗 拽谞讛 讚讻讬讜谉 砖讗讬谞讜 谞讗诪谉 诪诪讬诇讗 诇讗 拽谞讛 讻诇诇 讻谞"诇 讜讗"砖 拽讜砖讬转 转讜住' 讚讛讚专 讗诪专 讗讘讬讬 讻讜' 讚讘讗诪转 诪拽讜讚诐 讗诪专 注诇 讛拽谞讬谉 讚诪转讜讱 砖拽谞讛 讻讜' 讻讬讜谉 讚讛讜讬 讝讻讜转 讜讗诪专讬谞谉 砖驻讬专 注讬讚讬讜 讘讞转讜诪讬讜 讝讻讬谉 诇讜 讜拽谞讛 砖转讬讛诐 讜讛拽砖讛 诇讜 专讘讗 讚讗注驻"讻 讗讬谞讜 谞讗诪谉 注诇 讛诪转谞讛 诇注谞讬谉 讘驻"谞 讜注"讝 讛讚专 砖驻讬专 讜讗诪专 讘讛讬驻讱 诪讞诪转 拽讜砖讬讗 讚专讘讗 讚讻讬讜谉 讚讗讬谞讜 谞讗诪谉 讜诇讗 讛讜讬 讝讻讜转 诪诪讬诇讗 讗诪专讬谞谉 诪转讜讱 砖诇讗 拽谞讛 谞讻住讬诐 讻讜' 讻讬讜谉 讚爪专讬讱 讝讻讬' 讘讙讜祝 讛砖讟专 讜诪讬讬转讬 砖驻讬专 讗讞"讻 讛讗 讚专"砖 讜讗"砖:


讜诪讬讜砖讘 讙"讻 讘讝讛 诪讗讬 砖讛拽砖讜 诇驻讬专砖"讬 讝"诇 诇住"讚 讚讟注诪讗 讚专"砖 讚诇讗 驻诇讙讬谞谉 讻讜' 讜讗诪专讬谞谉 诪转讜讱 砖诇讗 拽谞讛 讗"讻 讗讘讬讬 拽讜讚诐 讚讛讚专 讛讜讗 讚诇讗 讻诪讗谉 讚专"诪 住讘专 诪转讜讱 砖诇讗 拽谞讛 讻讜' 讜专"砖 住讘专 驻诇讙讬谞谉 讚讬讘讜专讬讛 讜讗讬讱 讗诪专 讗讘讬讬 诪转讜讱 砖拽谞讛 注"砖 讜讬砖 诇讚讞讜拽 讚讛转诐 诇讗 讬讻讜诇讬谉 诇讜诪专 诪转讜讱 砖拽谞讛 讻讜' 讚诪"诪 讬讻讜诇 诇讚讞讜转讜 讜诇讻讱 讗诪专讬谞谉 诪转讜讱 砖诇讗 拽谞讛 讻讬讜谉 讚诇讗 驻诇讙讬谞谉 讗讘诇 讛讻讗 讗诪专讬谞谉 诪转讜讱 砖拽谞讛. 讗讱 讝讛 讚讜讞拽 讜诇诪"砖 讙"讻 讝讛 讗讬谞讜 讻讬讜谉 讚讛讜讗 讙"讻 注诇 讛拽谞讬谉. 讗讱 诇诪"砖 诪讬讜砖讘 讚讻诇 讛讟注诐 讚诪转讜讱 砖拽谞讛 讛讜讗 诪砖讜诐 讚讛讜讬 讝讻讜转 拽讜讚诐 拽讜砖讬讗 讚专讘讗 讻谞"诇 讗"讻 诪诪讬诇讗 讘砖讬讬专 住转诐 讜诇讗 驻讬专砖 讚讬讜讻诇 诇讚讞讜转讜 讜诇讗 讛讜讬 讝讻讜转 住讘专 砖驻讬专 诪转讜讱 砖诇讗 拽谞讛 讻谞"诇 讜讗"砖:


注讜讚 讬"诇 讘驻砖讬讟讜转 拽讜砖讬转 转讜住' 讚"讛 讛讚专 讻讜' 讚讛谞讛 讛讟注诐 讚注诇 注爪诪讜 转讬拽谞讜 砖讬讛讬讛 谞讗诪谉 讘驻谞讬 谞讻转讘 讛讜讗 诪砖讜诐 转拽谞转 注讙讜谞讜转 讻诪"砖 转讜住' 诪砖讗"讻 注诇 讛谞讻住讬诐 讚诇讗 砖讬讬讱 讛转拽谞讛 诇讗 讛讬诪谞讜讛讜 注"砖 讜讗讬 讛讬' 砖讬讬讱 讛转拽谞讛 注诇 讛谞讻住讬诐 讛讬' 谞讗诪谉 注诇 讛谞讻住讬' 讙"讻 讻诪讜 注诇 注爪诪讜 注"砖 讜诇驻"讝 讬砖 诇讜诪专 讚讗诪专讬谞谉 诪转讜讱 砖拽谞讛 注爪诪讜 拽谞讛 谞讻住讬诐 讛讟注诐 诪砖讜诐 讚讻讬讜谉 讚诇讗 驻诇讙讬谞谉 讚讬讘讜专讬讛 讜讗"讻 讗讬 谞讬诪讗 讚诇讗 拽谞讛 讛谞讻住讬诐 诪诪讬诇讗 讙诐 注爪诪讜 诇讗 拽谞讛 讜讗住讜专 讘讘转 讞讜专讬谉 讜讗"讻 砖驻讬专 砖讬讬讱 转拽谞讛 讝讜 讙诐 讗讛谞讻住讬诐 砖讬讛讬讛 谞讗诪谉 讚讗讬 诇讗 讬讛讬讛 谞讗诪谉 讬讛讬' 注讙讜谞讜转 砖讬讗住讜专 讘讘转 讞讜专讬谉 讻讬讜谉 讚讗诪专讬谞谉 诪转讜讱 砖诇讗 拽谞讛 讻讜' 讜诇讻讱 讗诪专讬谞谉 讘讛讬驻讱 诪转讜讱 砖拽谞讛 讻讜' 拽谞讛 讙诐 讛谞讻住讬诐 讻讬讜谉 讚砖讬讬讱 讛转拽谞讛 讙诐 讗讛谞讻住讬诐 讻谞"诇 诪砖讗"讻 诇专讘讗 讚住讘专 驻诇讙讬谞谉 讚讬讘讜专讬讛 讜讗"讻 讗祝 讗诐 诇讗 讬拽谞讛 讛谞讻住讬诐 诪"诪 讬拽谞讛 注爪诪讜 讗"讻 诪诪讬诇讗 诇讗 砖讬讬讱 讛转拽谞讛 注诇 讛谞讻住讬诐 讻讬讜谉 讚讘讬谉 讻讱 讜讘讬谉 讻讱 讬讛讬讛 诪砖讜讞专专 讜诇讻讱 住讘专 砖驻讬专 讚注爪诪讜 拽谞讛 讜谞讻住讬诐 诇讗 拽谞讛 讻谞"诇:


讜诇驻"讝 诪讬讜砖讘 诪诪讬诇讗 拽讜砖讬转 转讜住' 讛谞"诇 讜讗"砖 讚讗诪专 讗讘讬讬 诪拽讜讚诐 诪转讜讱 砖拽谞讛 注爪诪讜 讻讜' 讜讛拽砖讛 诇讜 专讘讗 讘砖诇诪讗 注爪诪讜 讻讜' 讗讘诇 谞讻住讬诐 诪讬讚讬 讚讛讜讬 讻讜' 讚诇讗 砖讬讬讱 讛转拽谞讛 注诇 讛谞讻住讬诐 讻谞"诇 讜注"讝 转讬专抓 讗讘讬讬 砖驻讬专 讛讚专 讗诪专 讗讘讬讬 诪转讜讱 砖诇讗 拽谞讛 谞讻住讬诐 诇讗 拽谞讛 注爪诪讜 讚诇讗 驻诇讙讬谞谉 讚讬讘讜专讬讛 讜诪诪讬诇讗 讗诪专讬谞谉 讘讛讬驻讱 诪转讜讱 砖拽谞讛 注爪诪讜 讻讜' 讻讬讜谉 讚讗诐 诇讗 讬拽谞讛 讛谞讻住讬诐 讙诐 注爪诪讜 诇讗 讬拽谞讛 砖讬讬讱 砖驻讬专 讛转拽谞讛 讜拽讜谞讛 讙诐 讛谞讻住讬诐 讜诇讗 讞讝专 讘讜 讗讘讬讬 讻诇诇 诪拽讜讚诐 讚讙诐 注讻砖讬讜 住讘专 诪转讜讱 砖拽谞讛 讻讜' 讜转讬专抓 砖驻讬专 拽讜砖讬转 专讘讗 讻谞"诇 讜注"讝 讛拽砖讛 诇讜 专讘讗 讘讛讬驻讱 诇诪讗讬 讚住讘专 驻诇讙讬谞谉 讚讬讘讜专讬讛 讜讗"讻 讘砖诇诪讗 谞讻住讬诐 讻讜' 讗讘诇 注爪诪讜 拽谞讛讜诪诪讬诇讗 诇讗 砖讬讬讱 讛转拽谞讛 注诇 讛谞讻住讬诐 讜讘讗诪转 注爪诪讜 拽谞讛 谞讻住讬诐 诇讗 拽谞讛 讻谞"诇 讜讗"砖:


注讜讚 讬砖 诇讬讬砖讘 讻诇 讛谞"诇 讚讛谞讛 讘住' 谞讜讚注 讘讬讛讜讚讗 讗讛"注 住' 注"讙 讛拽砖讛 讛讙讗讜谉 诪讛专"讬 讗讬 讗诪专讬谞谉 讛讬讻讗 讚讗讬谉 砖诇讬讞 诇讚讘专 注讘讬专讛 讘讟诇 讛砖诇讬讞讜转 讗讬讱 讗诪专讬谞谉 讘转谉 砖讬讞专讜专 讝讛 诇注讘讚讬 讚转谉 讻讝讻讬 讜讛讜讗 诪砖讜诐 砖诇讬讞讜转 讛讗 诪砖讞专专 注讘讚讜 注讜讘专 讘注砖讛 讗"讻 讗讬谉 砖诇讬讞 诇讚讘专 注讘讬专讛 讜讘讟诇 讛砖诇讬讞讜转 讜讚讞讛 讛讜讗 讝"诇 讚讘专讬讜 讚讛讗 讛转诐 砖诇讬讞 砖诇 讛注讘讚 讛讜讗 讜讛注讘讚 讗讬谞讜 注讜砖讛 注讘讬专讛 讚讛讗 讝讻讬讛 讛讜讗 砖诇讬讞讜转 砖诇 讛讝讜讻讛 讜诇讗 砖诇 讛诪讝讻讛 注"砖 讜讚讘专讬讜 转诪讜讛讬诐 诪讛讗 讚砖讜讜 诇诪讜诇讬讱 讜诇诪讘讬讗 讚爪专讬讱 诇讜诪专 讘驻谞讬 谞讻转讘 讘讙讟 砖讬讞专讜专 讜讛讬讬谞讜 讘砖诇讬讞 诇讛讜诇讻讛 讚讘砖诇讬讞 拽讘诇讛 讗讬谞讜 爪专讬讱 诇讜诪专 讘驻"谞 讻诪"砖 讛专"谉 讝"诇 讜讗"讻 讗讬讱 诪讛谞讬 讛讗 讗讬谉 砖诇讬讞 诇讚讘专 注讘讬专讛. 讗讱 砖诐 讬"诇 砖住讜讘专 讻诪"砖 讛驻"讬 讚讘讝讻讬 讗祝 讚讛讜讬 讻诪讜 砖诇讬讞 拽讘诇讛 诪"诪 爪专讬讱 诇讜诪专 讘驻"谞 讻讬讜谉 砖诇讗 谞讙诪专 诪讬讚 注"砖 讜讗"讻 讗"砖 讚讛讜讬 砖诇讬讞 讛注讘讚 讜讗祝 注诇 驻讬 讻谉 爪专讬讱 诇讜诪专 讘驻"谞. 讗诪谞诐 讛讻讗 讘注讘讚 砖讛讘讬讗 讙讬讟讜 讚诇讗 诪砖讻讞转 诇讛 专拽 谞注砖讛 诇讛注讘讚 注爪诪讜 砖诇讬讞 诇讛讜诇讻讛 讻谞"诇 讚讗诇"讛 讗讬谞讜 爪专讬讱 诇讜诪专 讜讗"讻 拽砖讛 讻谞"诇 讛讗 讗讬谉 砖诇讬讞 诇讚讘专 注讘讬专讛 讜讗讬讱 诪讛谞讬 讻诇诇:


讗诪谞诐 讬"诇 讚诇诪讗讬 讚讗诪专讬谞谉 讛转诐 讚讛讬讻讗 讚讗讬谉 讛砖诇讬讞 讘专 讞讬讜讘讗 讻讙讜谉 讻讛谉 砖讗诪专 诇讬砖专讗诇 拽讚砖 诇讬 讗砖讛 讙专讜砖讛 讗讜 讚讗诪专 诇讗砖讛 讗拽讬祝 诇讬 讻讜' 讚讗爪诇 讛砖诇讬讞 诇讗 诪砖讻讞转 诇讛 砖讬注讘讜讚 讗讬住讜专 讝讛 讘砖讘讬诇 注爪诪讜 诇讗 讗诪专讬谞谉 讗讬谉 砖诇讬讞 诇讚讘专 注讘讬专讛 讜诇讗 讘讟诇 讛砖诇讬讞讜转 注"砖. 讜讗"讻 讛讻讗 砖讛注讘讚 注爪诪讜 讛讜讗 讛砖诇讬讞 讜讗爪诇 讛注讘讚 诇讗 诪砖讻讞转 诇讛 讛讗讬住讜专 讚诇注讜诇诐 讘讛诐 转注讘讜讚讜 讚诇讗 砖讬讬讱 诇讗 转讞谞诐 讜讗"讻 诇讗 讛讜讬 讘专 讞讬讜讘讗 讜诪诪讬诇讗 诇讗 讘讟诇 讛砖诇讬讞讜转 讻谞"诇 讜诇讻讱 诪讛谞讬. 讗讱 诇讻讗讜' 讛讗 讗讞专 讛砖讬讞专讜专 谞注砖讛 讘专 讞讬讜讘讗 讻讬讜谉 砖谞注砖讛 讘谉 讞讜专讬谉 讜讗诐 讬讛讬' 诇讜 注讘讚 砖讬讬讱 讗爪诇讜 诇注讜诇诐 讘讛诐 转注讘讜讚讜 讗"讻 讗讬讱 诪讛谞讬 讛砖讬讞专讜专 讛讗 讻讬讜谉 砖谞砖转讞专专 谞注砖讛 讘专 讞讬讜讘讗 讜讘讟诇 讛砖诇讬讞讜转 讜诪诪讬诇讗 讗讬谞讜 诪砖讜讞专专 讗讱 讝"讗 讻讬讜谉 讚拽讜讚诐 讛砖讬讞专讜专 诇讗 讘讟诇 讛砖诇讬讞讜转 讜讗讞"讻 诪诪讬诇讗 讛讜讗 诪砖讜讞专专 讜讗讬讱 讬转讘讟诇 讛砖诇讬讞讜转 讜讗祝 讚诇讻讗讜专讛 讻讬讜谉 砖讗讬谞讜 诪砖讜讞专专 专拽 诪砖讜诐 讙讬讟讜 讜讬讚讜 讘讗讬谉 讻讗讞转 讜讗祝 讚讙诐 诇注谞讬谉 讝讛 讗讬谉 诇讜 讬讚 讗诪专讬谞谉 讻讬讜谉 砖注"讬 砖谞砖转讞专专 诪讙讬注 诇讜 讬讚 注讬"讝 讛讜讗 诪砖讜讞专专 讜讗"讻 讛讻讗 讚讗讬 诪砖讜讞专专 讘讟诇 讛砖诇讬讞讜转 讚讛讜讬 讘专 讞讬讜讘讗 讜讗讬谞讜 诪砖讜讞专专 讜讗"讻 诇讗 砖讬讬讱 讙讬讟讜 讜讬讚讜 讚拽讜讚诐 讛砖讬讞专讜专 讗讬谉 诇讜 讬讚 讜注"讬 讛砖讬讞专讜专 讘讟诇 讛砖诇讬讞讜转 讚讛讜讬 讘专 讞讬讜讘讗 讻谞"诇. 讗讱 讬"诇 讚讝"讗 讻讬讜谉 讚讘砖注转 讛砖诇讬讞讜转 诇讗 讛讜讬 讘专 讞讬讜讘讗 讜讛讜讬 砖诇讬讞讜转 诪诪讬诇讗 诪讛谞讬 讗讞"讻 讜诪讗讬 讘讻讱 砖讗讞专 讛砖讬讞专讜专 讛讜讬 讘专 讞讬讜讘讗 讻谞"诇:


讗诪谞诐 诇讗讘讬讬 讚讗诪专 注讬讚讬讜 讘讞转讜诪讬讜 讝讻讬谉 诇讜 专拽 讚爪专讬讱 诇讛讬讜转 诪讟讬 诇讬讚讬' 讗讞"讻 讜讻砖讘讗 诇讬讚讜 诪砖讜讞专专 诇诪驻专注 诪砖注转 讛讞转讬诪讛 讜讗注驻"讻 爪专讬讱 砖诇讬讞讜转 注诇 讛谞转讬谞讛 讻诪"砖 讛驻讜住拽讬诐 注"砖. 讜讗"讻 注讚讬讬谉 拽砖讛 讛讻讗 砖讛注讘讚 注爪诪讜 讛讜讗 讛砖诇讬讞 诇讛讜诇讻讛 讛讗 讗讬谉 砖诇讬讞 诇讚讘专 注讘讬专' 讚讻讬讜谉 砖讘讗 诇讬讚讜 讗讞"讻 讜讛讜讬 诪砖讜讞专专 诇诪驻专注 讜讛讜讬 讘专 讞讬讜讘讗 讜诪诪讬诇讗 讗讬谞讜 诪砖讜讞专专 讻诇诇 讚讘讟诇 讛砖诇讬讞讜转 讻讬讜谉 讚讗讬 诪砖讜讞专专 讛讜讬 讘专 讞讬讜讘讗 诇诪驻专注 讘砖注转 讛砖诇讬讞讜转 讜砖驻讬专 讘讟诇 讛砖诇讬讞讜转 讜拽砖讛 讻谞"诇:


讗讱 诇诪"砖 讛驻"讬 讚讛讻讗 讻讬讜谉 砖讗讬谞讜 谞讗诪谉 诇讗 讛讜讬 讝讻讜转 讻诇诇 讻讬讜谉 讚讗讬谞讜 讬讻讜诇 诇讬砖讗 讘转 讞讜专讬谉 注"砖 讗"讻 讗"砖 讻讬讜谉 讚讗诪专讬谞谉 诪转讜讱 砖诇讗 拽谞讛 讻讜' 讜讗讬谞讜 谞讗诪谉 注诇 注爪诪讜 讜诇讗 讛讜讬 讝讻讜转 讻谞"诇. 讗讱 讘讘专讬讬转讗 拽砖讛 讗讬讱 讗诪专讬谞谉 注爪诪讜 拽谞讛 讚谞讗诪谉 讜讗"讻 讛讜讬 讝讻讜转 讜诪诪讬诇讗 讗讬谞讜 诪砖讜讞专专 讻诇诇 讻谞"诇. 讜讗"讻 诪诪讬诇讗 谞专讗讛 讚讗讬谞讜 谞讗诪谉 讚讻诇 讛讟注诐 讚讗讬谞讜 谞讗诪谉 讘注讘讚 讘驻"谞 讻转讘讜 讛转讜住' 诪砖讜诐 讚讝讛 诪讬拽专讬 注讙讜谞讜转 讛讗 讚讗住讜专 讘讘转 讞讜专讬谉 讜诇讻讱 转拽谞讜 砖讬讛讬' 谞讗诪谉 砖讬讛讬' 诪讜转专 讘讘转 讞讜专讬谉 讜讗"讻 讛讻讗 讚讗讬 谞讬诪讗 讚诪讜转专 讜谞讗诪谉 诪诪讬诇讗 讛讜讬 讝讻讜转 讜讗讬谞讜 诪砖讜讞专专 讻诇诇 讗"讻 诪诪讬诇讗 诇讗 砖讬讬讱 讛转拽谞' 讜讗讬谞讜 谞讗诪谉 讻诇诇 讘驻"谞 讜讗诪讗讬 拽谞讛 注爪诪讜. 讗诪谞诐 讬"诇 讚讛讻讗 讻讬讜谉 讚讗讬 谞讬诪讗 注讬讚讬讜 讘讞转讜诪讬讜 讝讻讬谉 诇讜 讗"讻 讗讬谞讜 诪砖讜讞专专 讻诇诇 注讻砖讬讜 诪诪讬诇讗 诇讗 讛讜讬 讝讻讜转 讻诇诇 讜讗讬谞讜 诪砖讜讞专专 诇诪驻专注 讜诪诪讬诇讗 诪砖讜讞专专 注讻砖讬讜 讜讗祝 讚讘砖注转 讛讞转讬诪' 砖驻讬专 讛讜讬 讝讻讜转 诪"诪 注讻砖讬讜 砖诪讙讬注 诇讜 讞讜讘 注讬"讝 诇讗 讛讜讬 讝讻讜转 讜讙诐 讬讻讜诇 诇讜诪专 讗讬 讗驻砖讬 讘转拽谞转 讞讻诪讬诐 讚注讬讚讬讜 讘讞转讜诪讬讜 讻讜' 讛讜讗 专拽 讚专讘谞谉 讻诪"砖 转讜住' 砖诐 [讚祝 讻' 注"讗]:


讗诪谞诐 诇诪讗讬 讚驻专讬讱 讘讻诇 讛讙讬讟讬谉 讛讘讗讬谉 诪诪讚讬谞转 讛讬诐 讛讗 讛诐 诪讜拽讚诪讬诐 讜讗诪讗讬 讻砖专讬诐 讜诪砖谞讬 讚讗讬转 诇讬' 拽诇讗 讜讬讗诪专讜 讗讬讬转讬 专讗讬' 讗讬诪转 诪讟讬 诇讬讚讱 讜诇讗讘讬讬 讚注讬讚讬讜 讝讻讬谉 诇讜 讻讜' 讘诇"讝 诇讗 拽砖讛 讘注讘讚 讻讬讜谉 讚诪砖讜讞专专 诇诪驻专注 注"砖. 讜讗"讻 诪诪讬诇讗 讛讻讗 讻讬讜谉 讚注讻砖讬讜 诇讗 讛讜讬 讝讻讜转 讗"讻 诪诪讬诇讗 驻住讜诇 诪讟注诐 诪讜拽讚诐 讚诇讗 讬讚注讜 诇讜诪专 讗讬讬转讬 专讗讬' 讚讗祝 讚讬讜讚注讬谉 砖诇讗 谞诪住专 讘讬讜诐 砖谞讻转讘 诪"诪 讻讬讜谉 讚讛讚讬谉 讛讜讗 讚注讬讚讬讜 讘讞转讜诪讬讜 讝讻讬谉 诇讜 讜诪砖讜讞专专 诇诪驻专注 诪砖注转 讻转讬讘' 讜诇讗 讬讗诪专 讗讬讬转讬 专讗讬' 讜讻讬讜谉 讚讘讗诪转 诇讗 讛讜讬 讝讻讜转 讜讗讬谞讜 诪砖讜讞专专 专拽 注讻砖讬讜 讗"讻 诪诪讬诇讗 讙诐 注讻砖讬讜 讗讬谞讜 诪砖讜讞专专 讚讛讜讬 诪讜拽讚诐 讻谞"诇:


讗讱 讬"诇 诇诪"砖 砖诐 讛砖"诪 讚讗讬 讗诪专讬谞谉 注讬讚讬讜 讝讻讬谉 诇讜 讘诇"讝 诇讗 讞讬讬砖讬谞谉 讚诇诪讗 拽谞讛 讛注讘讚 谞讻住讬诐 讜讗讝诇 讛专讘 讜讛讜爪讬讗 诪诪谞讜 讜讝讘谞讬谞讛讜 讚讝讛 讞砖砖讗 讚诪讜拽讚诐 注"砖 讚诇讗 讛讬' 讬讻讜诇 诇讛讜爪讬讗 诪诪谞讜 讻砖讛注讘讚 诪讜讞讝拽 讻讬讜谉 讚讻讘专 讝讻讬谉 诇讛 讛注讚讬' 专拽 讚诪讞讜住专 诪讟讬 诇讬讚讬' 诇讗 讛讬' 讬讻讜诇 诇讛讜爪讬讗 诪谉 讛注讘讚 讜诇诪讜讻专谉 讜诇讗 讞讬讬砖讬谞谉 专拽 讘讚讘专 砖讛讬' 讘讬讚讜 注"砖 讜讗"讻 诪诪讬诇讗 讗"砖 讛讻讗 讚讗讬谞讜 驻住讜诇 诪讟注诐 诪讜拽讚诐 讚诇讗 砖讬讬讱 讛讞砖砖 讛谞"诇 讗祝 讚注讻砖讬讜 诇讗 讛讜讬 讝讻讜转 诪"诪 讻讬讜谉 砖讗讝 讛讬' 讝讻讜转 诇讗 讛讬' 讬讻讜诇 诇讛讜爪讬讗 讻谞"诇 诇讗讘讬讬 讜诇讗 砖讬讬讱 讚诇诪讗 讝讘谞讬谞讛讜 讜诇讻讱 讻砖专 讻谞"诇 讜讗"砖:


讗诪谞诐 讝讛 讗"砖 诇注谞讬谉 注爪诪讜 讗讘诇 诇注谞讬谉 讛谞讻住讬诐 诇讻讗讜' 诪诪讬诇讗 驻住讜诇 诪讟注诐 诪讜拽讚诐 讚讛谞讻住讬诐 砖诇讜 砖驻讬专 讛讬' 讘讬讚讜 砖诇 讛专讘 讜砖讬讬讱 讛讞砖砖 讚诇诪讗 诪讻专诐 讜注讻砖讬讜 讻讬讜谉 讚讗讬谞讜 讝讻讜转 讜讗讬谞讜 砖诇讜 专拽 注讻砖讬讜 讬讜爪讬讗 诪讛诇拽讜讞讜转 砖诇讗 讻讚讬谉 讚诇讗 讬讗诪专讜 讗讬讬转讬 专讗讬' 讻讬讜谉 讚注讬讚讬讜 讘讞转讜诪讬讜 讝讻讬谉 诇讜 讜诪诪讬诇讗 讛讜讬 诪讜拽讚诐 讜驻住讜诇 讙诐 注讻砖讬讜 讜诇讗 拽谞讛 讛谞讻住讬诐 讗讱 讻讬讜谉 讚讻' 注爪诪讜 讜谞讻住讬 讜驻诇讙讬谞谉 讚讬讘讜专讬' 讜诪诪讬诇讗 讗祝 讚诇讗 拽谞讛 讛谞讻住讬诐 诪"诪 拽谞讛 注爪诪讜 讚注"注 诇讗 讛讜讬 诪讜拽讚诐 讻谞"诇:


讜诇驻"讝 诪讬讜砖讘 讚转谞讬 注爪诪讜 拽谞讛 讻讜' 讚砖讬讬讱 砖驻讬专 注诇 讛拽谞讬谉 讚讛谞讻住讬诐 讘讗诪转 诇讗 拽谞讛 讜注爪诪讜 拽谞讛 讻谞"诇 讜讗"砖. 讗讱 讘讻诇 谞讻住讬 诇讗讘讬讬 讚诇讗 驻诇讙讬谞谉 讚讬讘讜专讬' 讜讗"讻 诪诪讬诇讗 讻讬讜谉 讚诇注谞讬谉 讛谞讻住讬诐 驻住讜诇 讻谞"诇 诪诪讬诇讗 诪转讜讱 砖诇讗 拽谞讛 谞讻住讬诐 诇讗 拽谞讛 注爪诪讜. 专拽 注诇 讛拽谞讬谉 诇讗 砖讬讬讱 讬讚 讘注诇 讛砖讟专 注诇 讛转讞转讜谞' 讻谞"诇 讻讬讜谉 砖讬转讘讟诇 讛砖讟专 讻诪"砖 诇注讬诇 讜诇讻讱 讗诪专 诪拽讜讚诐 诪转讜讱 砖拽谞讛. 讜注"讝 讛拽砖' 专讘讗 讛讗 注讻"驻 讗讬谞讜 谞讗诪谉 注诇 讛谞讻住讬诐 诪讬讚讬 讚讛讜讬 讗拽讬讜诐 讚注诇诪讗 讜注"讝 讗诪专 讗讘讬讬 讚诇注谞讬谉 讛谞讗诪谞讜转 砖驻讬专 讗诪专讬谞谉 诪转讜讱 砖诇讗 拽谞讛 讚诇注谞讬谉 讝讛 砖讬讬讱 砖驻讬专 讬讚 讘注诇 讛砖讟专 注诇 讛转讞转讜谞讛 讻诪"砖 诇注讬诇 讜诇讗 讛讚专 讘讬' 讗讘讬讬 讻诇诇 诪注爪诪讜 专拽 诪讞诪转 拽讜砖讬讗 讚专讘讗 讚诪拽讜讚诐 诇注谞讬谉 讛拽谞讬谉 砖驻讬专 讗诪专 诪转讜讱 砖拽谞讛 讻谞"诇 讜讗"砖:





讬诐 砖诇 砖诇诪讛

讚讬谉 注讘讚 砖讛讘讬讗 讙讬讟讜 讜讻转讘 讘讜 注爪诪讱 讜谞讻住讬 拽谞讜讬 诇讱 注爪诪讜 拽谞讛 讜谞讻住讬诐 诇讗 拽谞讛 讜讻谉 讗诐 讻转讘 讘讜 讻诇 谞讻住讬 拽谞讜讬' 诇讱 拽谞讛 讗转 注爪诪讜 讜讛谞讻住讬诐 诇讗 拽谞讛 讜讘讗专谞讜 讛谞讜转谉 诪转谞讛 诇讞讘讬专讜 讜讗诪专 讻诇 谞讻住讬 拽谞讜讬' 诇讱 讞讜抓 诪讘讬转 讻讜专 讜诇讗 驻讬' 讗讬讝讛 讘讬转 讻讜专 诇讗 拽谞讛 讛诪拽讘诇 讻诇讜诐 讗讘诇 讙讘讬 诪讜讻专 砖诪讻专 讻讛"讙 拽谞讛 讗诇讗 砖讬讚 讛诪讜讻专 注诇 讛注诇讬讜谞讛 诇讘专讜专 诇注爪诪讜 讘讬转 讻讜专 诪注讬讚讬转 砖讘谞讻住讬讜:


转"专 注讘讚 砖讛讘讬讗 讙讟讜 讜讻转讜讘 讘讜 注爪诪讱 讜谞讻住讬 拽谞讜讬讬谉 诇讱 注爪诪讜 拽谞讛 讜谞讻住讬' 诇讗 拽谞讛 注爪诪讜 拽谞讛 诪讬讚讬 讚讛讜讛 讗讙讟 讗砖讛 讚转谞谉 讛讗砖讛 注爪诪讛 砖讛讘讬讗讛 讙讬讟讛 爪"诇 讘驻谞"讻 讜讘驻谞"讞 讜讛"讛 讘注讘讚 谞诪讬 讻讛"讙 讜谞讻住讬' 诇讗 拽谞讛 诪讬讚讬 讚讛讜讛 讗拽讬讜诐 砖讟专讜转 讘注诇诪讗 讗讬讘注讬 诇讛讜 讻诇 谞讻住讬 拽谞讜讬' 诇讱 诪讛讜 驻讬' 砖讻诇诇 讛注讘讚 讜讛谞讻住讬诐 讬讞讚 讗讘讬讬 讗诪专 诪转讜讱 砖诇讗 拽谞讛 谞讻住讬诐 诇讗 拽谞讛 讗转 注爪诪讜 讚诇讗 驻诇讙讬谞谉 讚讘讜专讗 专讘讗 讗诪专 讗讞讚 讝讛 讜讗讞讚 讝讛 拽谞讛 讗转 注爪诪讜 讜谞讻住讬' 诇讗 拽谞讛 讜讗"诇 专讘 讗讚讗 讘专 诪转谞讗 诇专讘讗 讻诪讗谉 讻专' 砖诪注讜谉 讚讗诪专 驻诇讙讬谞谉 讚讘讜专讗 讜讘谞讬讞讜转' 讛讜讗 讚转谞谉 讻诇 讛讻讜转讘 谞讻住讬讜 诇注讘讚讜 讬爪讗 讘谉 讞讜专讬谉 砖讛讜讗 讘讻诇诇 讛注讘讚 砖讬讬专 拽专拽注 讻诇 砖讛讜讗 诇讗 讬爪讗 讘谉 讞讜专讬谉 讚砖诪讗 砖讬讬专 谞诪讬 讗转 讛注讘讚 讚讛讗 谞讞讬转 诇砖讬讜专' 讜讛"讛 讗诐 砖讬讬专 讘驻专讟 讞讜抓 诪砖讚讛 讝讜 讗讜 讞讜抓 诪讻诇讬 讝讜 讗驻"讛 讗诪专讬谞谉 诪讗讞专 讚谞讞讬转 诇砖讬讜专讬 砖讬讬专 谞诪讬 讗转 讛注讘讚 专' 砖诪注讜谉 讗讜诪专 诇注讜诇诐 讛讜讗 讘谉 讞讜专讬谉 注讚 砖讬砖讬讬专 讗讞讚 诪谉 专讘讜讬 砖讘讛谉 驻讬' 讻诇 讛讬讻讗 砖诪砖讬讬专 讚讘专 驻专讟讬 讻讙讜谉 拽专拽注 讗讜 诪讟诇讟诇讬诐 诇讗 讗诪专讬谞谉 讚砖讬讬专 谞诪讬 诇讚讬讚讬' 讗"诇 砖讗诪专 讞讜抓 诪讗讞讚 诪专讘讜讬 砖讘讛谉 砖讛讜讗 讻诇讜诪专 讚讘专 诪讜注讟 砖讘谞讻住讬讜 讜讬讻讜诇 诇讜诪专 砖注诇 讛注讘讚 拽讗诪专 砖讛讜讗 讘注讬谞讬讜 讻讗讞讚 诪专讘讜讬 砖讘谞讻住讬讜 讜诪讚拽讗诪专 专' 砖诪注讜谉 诇注讜诇诐 诪砖诪注 讚诪专讘讛 讗祝 诪讛 砖诇讗 讗诪专 讛转"拽 讻讙讜谉 砖讗诪专 讻诇 谞讻住讬 拽谞讜讬' 诇讱 讞讜抓 诪讗讜转讛 砖讚讛 讜讗讬谉 诇讜 讬讜转专 讗诇讗 讗讜转讛 砖讚讛 讜讻谉 讗讬转讗 诇讛讚讬讗 讘转讜住' 讜讗驻"讛 拽谞讜讬' 讗转 注爪诪讜 讗祝 讚讗砖转讻讞 讛砖转讗 讚诇讗 拽谞讛 诪讬讚讬 讘谞讻住讬 讜讗"讻 讻讗诇讜 谞转讘讟诇 讛讚讘讜专 讻诇 谞讻住讬 讘诪讛 砖讗诪专 讗讞"讻 讞讜抓 诪讗讜转讛 砖讚讛 讗驻"讛 驻诇讙讬谞谉 讚讘讜专讗 讜讗诪专讬谞谉 谞讛讬 讚谞转讘讟诇 讚讬讘专 讻诇 谞讻住讬 讘注谞讬谉 讛谞讻住讬诐 讗讘诇 诇讙讘讬 讚讬讚讬' 诇讗 讗转讘讟诇 讜专砖"讬 诪驻' 讚诇注讜诇诐 讚专' 砖诪注讜谉 拽讗讬 讘驻砖讜讟讜 讗讚讘专讬 转"拽 讗驻讬诇讜 讛讬讻讗 讚砖讬讬专 拽专拽注 住转诐 讜诇讗 驻讬专砖 讗诇讗 讗诪专 讞讜抓 诪讘讬转 讻讜专 拽专拽注 讚讛砖转讗 诇讗 拽谞讛 拽专拽注 讚讘讻诇 讞讚 讜讞讚 讗讬讻讗 诇诪讬诪专 讚讛讬讬谞讜 讛讗 砖砖讬讬专 讜讗驻"讛 讛讜讗 讘谉 讞讜专讬谉 讗诇诪讗 讚驻诇讙讬谞谉 讚讘讜专讬' 讜讛砖讬讙讜 注诇讬讜 讛转讜住' 讜讻诇 讛讗讞专讜谞讬诐 讜讻转讘讜 讚讚讬谉 讝讛 诇讬转讗 讚讗注"讙 讚诇讗 砖讬讬专 砖讜诐 拽专拽注 诪讘讜专专 诪"诪 拽谞讛 讛诇讜拽讞 讗讜 讛诪拽讘诇 诪转谞讛 讻诇 讛谞讻住讬诐 专拽 砖讬讚讜 注诇 讛注诇讬讜谞讛 讜讬讘专讜专 诇注爪诪讜 讘讬转 讻讜专 注讬讚讬转 诪谞讻住讬讜 讻讚转谞谉 诇讛讚讬讗 讘驻' 讘讬转 讻讜专 讞爪讬 砖讚讛 讗谞讬 诪讜讻专 诇讱 谞讜转谉 诇讜 讞爪讬 砖讚讛讜 讜诪驻' 讛转诐 讚诇讜拽讞 谞讜讟诇 讻讞讜砖 讚讬讚 讘注诇 讛砖讟专 注诇 讛转讞转讜谞讛 讜讗谞讬 讗讜诪专 讘专 诪讬谞谉 诇讜诪专 讚诇讗 讬讚注 专砖"讬 讛诪砖谞讛 讗诇讗 讚讜拽讗 讙讘讬 诪讻专 讛讜讗 讚讗诪专讬谞谉 讛讻' 讚住"住 诪讻专 诇讜 拽专拽注 讜诪讞讜讬讘 诇拽讬讬诐 讛诪拽讞 专拽 砖讬讚讜 注诇 讛注诇讬讜谞讛 讗讘诇 讘诪转谞讛 讬"诇 诇讗讞谞讜驻讗 诇讱 拽讗转讬谞讛 讜诇讗 讛讬' 讘讚注转讬 砖转讝讻讛 诪讬讚讬 讘谞讻住讬 讜诪讛 砖讛拽砖讛 讛专砖讘"讗 讜讝"诇 讜注讜讚 讘诪转谞讛 谞诪讬 讗砖讻讞谉 讻讛"讙, 讚拽谞讛 讚讙专住讬谞谉 讘驻' 讚讬讬谞讬 讙讝专讜转 讛讛讜讗 讚讗诪专 诇讛讜 讚讬拽诇讗 诇讘专转' 讗讝讜诇 讬转诪讬 驻诇讜讙 讜诇讗 讬讛讘讜 诇讛 讚讬拽诇讗 住讘专 专讘 讬讜住祝 诇诪讬诪专 讛讬讬谞讜 诪转谞讬' 讻讜' 讗"诇 讗讘讬讬 诪讬 讚诪讬 讛转诐 讻诇 讞讚 讜讞讚 诪爪讬 诪讚讞讬 诇讬' 讛讻讗 讚讬拽诇讗 讙讘讬讬讛讜 讛讜讗 讗诇诪讗 拽谞转讛 讚拽诇 讗讞讚 讜诪讜爪讬讗转讜 诪讛诐 讜讗注"驻 砖诇讗 讗诪专 讚拽诇 驻诇讜谞讬 讜讗诐 讛讬讛 诪转谞转 讘专讬' 讛讬转讛 诪讜爪讬讗转讜 讻诪讜 讘谉 诪谉 讛讗讘 注讻"诇 讜讗谞讬 讗讜诪专 砖讛讜讗 注讚 讜讛讜讗 讘注诇 讚讬谉 讚诪讗谉 诪住讛讬讚 诇谉 砖讗诐 讛讬讛 讘专讬讗 砖讛讬转讛 诪讜爪讬讗转讜 讚讜拽讗 讙讘讬 砖"诪 讚讚讘专讬讜 讻讻转讜讘讬' 讜讻诪住讜专讬谉 讚诪讬 讻讚讬 砖诇讗 转讟专讜祝 讚注转讬' 讜讗诇诪讜' 专讘谞谉 讬讜转专 诪诪讻专 讜驻砖讬讟讗 讚讻讛"讙 拽谞转讛 讚拽诇 讜诇讗 讗诪专讬谞谉 讚诇讞谞讜驻讬 讗转讬 诪讗讞专 砖讛讜讗 爪讜讜讗转 砖"诪 讗讘诇 讘讻诇 诪转谞讜转 讘专讬讗 诇注讜诇' 讗诪专讬谞谉 讚诇讗 拽谞讬 诪讬讚讬 讘驻专讟 讛讬讻讗 讚讟注讬谉 讻讛"讙 讚诇讞谞讜驻讬 讗转讬 讜讗讚专讘讛 诇驻讬专' 讛转讜住' 拽砖讛 砖诪驻专砖讬诐 诇注讜诇诐 讚专' 砖诪注讜谉 讘讗 诇讗转讜讬讬 讛讗 讚转讜住' 讗"讻 讛讜讛 诇讬讛 诇转诇诪讜讚讗 诇驻专砖 讗讜 诇讛讘讬讗 讛转讜住' 讜诪讚讗诪专 转诇诪讜讚讗 住转诪讗 讻诪讗谉 讻专' 砖诪注讜谉 讚诪转谞讬' 诪砖诪注 讻驻砖讜讟讜 讻诪讜 砖驻讬专砖 专砖"讬 注"讻 谞专讗讛 讚讘诪讻专 拽谞讛 讜讬讚 讛诪讜讻专 注诇 讛注诇讬讜谞讛 诇讬转谉 诇讜 讛驻讞讜转 讜讛讻讞讜砖 讜讙讘讬 诪转谞讜转 讘专讬' 讛讬讻讗 砖讟注讜谉 砖诇讗 谞转讻讜讜谉 诇讝讻讜转 诇讜 讘谞讻住讬讜 讗诇讗 讻讚讬 诇讗讞谞讜驻讬 诇讬讛 诇讗 讝讻讛 讘诪讬讚讬:


讚讬谉 讛讻讜转讘 讻诇 谞讻住讬讜 诇注讘讚讜 讜砖讬讬专 拽专拽注 住转诐 讜诇讗 驻讬专砖 讗讬讝讛讜 砖讬讜专 诪讗讞专 砖诇讗 拽谞讛 谞讻住讬诐 诇讗 拽谞讛 讗转 注爪诪讜.

